কোন দিশে আমি ..কোন দিশে আমাৰ শিক্ষা ( ময়ূৰ বৰা ) - সাহিত্য ডট অৰ্গ\nআজি কিছুদিনৰ আগতে ভাৰতৰ অগ্ৰণী ছফটৱেৰ কোম্পানী ইনফ’চিছৰ প্ৰতিষ্ঠাতা তথা প্ৰাক্তন মুৰব্বী নাৰায়ণ মূৰ্তিয়ে ভাৰতীয় শিক্ষা ব্যৱস্থাৰ হতাশাজনক অৱস্থাৰ কথা ব্যক্ত কৰিছিল৷ তেওঁৰ মতে বৰ্তমানৰ নগৰকেন্দ্ৰিক নিগনি দৌৰত ছাত্ৰ-ছাত্ৰীৰ প্ৰকৃত মেধাৰ পৰিচয় বেছিভাগ ক্ষেত্ৰতে প্ৰতিফলিত নহয় আৰু তাৰ নেতিবাচক প্ৰভাৱে সমগ্ৰ ভাৰতৰ শিক্ষা ব্যৱস্থাক ইতিমধ্যে ছানি ধৰিছে৷ সংবাদ মাধ্যমত বেছি গুৰুত্ব লাভ কৰা তেওঁ কোৱা কথাটো হ’ল– যোৱা ষাঠি বছৰত বিজ্ঞানৰ মৌলিক আৱিষ্কাৰৰ ক্ষেত্ৰত ভাৰতৰ অৱদান প্ৰায় নাই বুলিয়েই ক’ব পাৰি৷ বহু মানুহ স্তমভিত হৈ পৰিলেও নাৰায়ণ মূৰ্তিৰ বক্তব্যৰ সত্যতা কোনেও নুই কৰিব নোৱাৰে৷ প্ৰাচীন ভাৰতত বিজ্ঞান-প্ৰযুক্তিবিদ্যাৰ আকৰ্ষণীয় বিকাশ হৈছিল বুলি সততে জয়ঢোল বজাই থকা এচাম প্ৰাচীনপন্থী লোকে বৰ্তমান সময়ত বিজ্ঞান-প্ৰযুক্তিবিদ্যাৰ জগতখনত অপ্ৰয়োজনীয়ভাৱে টিঘিলঘিলাই সমগ্ৰ পৰিৱেশ দূষিত কৰি তুলিছে৷ তেওঁলোকৰ দৌৰাত্ম্যই কিদৰে সমগ্ৰ ব্যৱস্থাটোক বিষাক্ত কৰি তুলিছে সেই কথালৈ তেওঁলোকৰ নিজৰ কাণষাৰটো নায়েই, বৰং আনে সোঁৱৰাই দিলেও তেওঁলোক ক্ষুদ্ধ হয়৷\nহিন্দু ধৰ্মক সংকীৰ্ণভাৱে সংজ্ঞায়িত কৰি আৰু হিন্দী ভাষাক ভাৰতৰ ৰাষ্ট্ৰীয় ভাষা হিচাপে বলপূৰ্বকভাৱে প্ৰতিষ্ঠা কৰিবলৈ উৎকণ্ঠিত হৈ থকা এই শিবিৰটো যোৱা এটা বছৰত ৰাজনৈতিকভাৱে শক্তিশালী হৈ উঠিছে৷ এওঁলোকৰ চিন্তা ইমানেই আওপুৰণি আৰু গোড়া যে বেদত উল্লেখ থকা এখন নদীক পুনৰুদ্ধাৰ কৰিবলৈ হাৰিয়ানা চৰকাৰক ৫০ কোটি টকাৰ পুঁজি আবণ্টন দিবলৈকো বাধ্য কৰিছে৷ প্ৰাচীন ভাৰত সকলো দিশতে আগবঢ়া আছিল আৰু ইছলাম ধৰ্মাৱলম্বী ৰজাই শাসন কৰা মধ্যযুগীয় ভাৰত সকলো ক্ষেত্ৰতে পিছপৰি ৰৈছিল– এনে এটা ভ্ৰান্ত ধাৰণাক নিজৰ ক্ষুদ্ৰ ৰাজনৈতিক স্বাৰ্থ পূৰণৰ হকে ব্যৱহাৰ কৰিবলৈ তৎপৰ হৈ থকা শিবিৰটোৰ বাবে ভাৰতৰ আধুনিক শিক্ষা ব্যৱস্থা বহু পৰিমাণে ক্ষতিগ্ৰস্থ হৈছে৷ আধুনিক ভাৰতৰ বিজ্ঞান শিক্ষা আগতেও বেছি সন্তোষজনক নাছিল৷ কিন্তুু কলা শাখা অৰ্থাৎ মানৱিক বিদ্যাৰ বিষয়সমূহৰ মাজত থকা উদাৰচিতীয়া চিন্তাৰ প্ৰভাৱে এটা সময়লৈকে ৰক্ষণশীল আৰু অযুক্তিকৰ চিন্তাক দূৰতে বিদূৰ কৰিবলৈ সক্ষম হৈছিল৷ কিন্তুু ভাৰতীয় জনতা দলৰ চৰকাৰ কেন্দ্ৰ আৰু ভালেকেইখন ৰাজ্যত গঠন হোৱাৰ পাছত সেইটো শিবিৰৰ ঋণাত্মক ভাবাদৰ্শৰ মেৰপাকে কলাশাখাৰ বিষয়কো প্ৰদূষিত কৰিছে৷ বিজ্ঞানমনস্ক ভাবধাৰাক প্ৰচাৰ আৰু জনপ্ৰিয় কৰাৰ দৰে মহৎ উদ্দেশ্যৰ কথা বিশ্বৰ বহু কম দেশৰ সংবিধানতহে পৰিলক্ষিত হয়৷ কিন্তুু ভাৰতৰ বহু মানুহক ৰাষ্ট্ৰৰ উদাসীনতা, ৰাজনীতিকৰ অন্ধবিশ্বাস আৰু এচাম সংবাদ মাধ্যমৰ বিভ্ৰান্তিমূলক শিতান ( যেনে– ৰাশিফল, জ্যোতিষীৰ ভৱিষ্যদ্বাণী আদি) আৰু কেতবোৰ বিজ্ঞাপনে বাৰুকৈয়ে অশিক্ষিত কৰি ৰাখিছে৷ সাধাৰণ মানুহ আজি দিশহাৰা, কিয়নো বিজ্ঞানৰ অধ্যাপকে দেৱীৰ আগত পশু বলি দিয়ে, হাতৰ দহোটা আঙুলিত পাৰিলে এক ডজনমান আঙঠি পিন্ধে আৰু বাৰটা মাহত তেৰটা ধৰ্মীয় উৎসৱ পালন কৰে৷ সেয়েহে সংবিধানত আকৰ্ষণীয়ভাৱে উপস্থাপন কৰি থ’লেও কাৰ্যক্ষেত্ৰত আওপুৰণি আৰু পূতিগন্ধময় কুসংস্কাৰত দেশৰ বহু মানুহ কিলবিলাই আছে৷ এনেবোৰ কথাৰ প্ৰেক্ষাপটত এট প্ৰশ্ন অৱধাৰিতভাৱে আহি পৰে৷ ভাৰতৰ বৰ্তমানৰ শিক্ষা তথা সমাজ ব্যৱস্থা যদি ইমানেই হতাশাজনক, তেনেহ’লে অসমৰ ইমানবোৰ ছাত্ৰ- ছাত্ৰী উচ্চতৰ মাধ্যমিক পৰীক্ষাত উৰ্ত্তীণ হৈয়েই বাহিৰলৈ ঢাপলি মেলে কিয়? প্ৰশ্নটো অত্যন্ত গুৰুত্বপূৰ্ণ আৰু ইয়াৰ এটা বস্তুনিষ্ঠ উত্তৰ উলিয়াব পাৰিলেহে অসমৰ আৰ্থ-সামাজিক অস্থিৰতাৰ গতি-প্ৰকৃতিৰ বিষয়ে উমান ল’ব পাৰিম৷\nসামগ্ৰিকভাৱে নিৰীক্ষণ কৰিলে স্পষ্ট হয় যে ভাৰতৰ কেইখনমান ঠাইত শিক্ষা ব্যৱস্থা তুলনামূলকভাৱে অসমতকৈ বহুত উন্নত৷ ইয়াৰ মূল কাৰণ অসমৰ ছাত্ৰ-ছাত্ৰী আৰু শিক্ষক-শিক্ষয়ত্ৰীৰ বৌদ্ধিক নিস্তেজতা নহয়৷ উপযুক্ত পৰিৱেশ পালে আমাৰ ছাত্ৰ-ছাত্ৰীয়ে যিকোনো সৰ্বভাৰতীয় পৰ্যায়ৰ পৰীক্ষাত মোটামুটিভাৱে ভাল ফলেই দেখুৱায়৷ কিন্তুু সাধাৰণীকৰণ কৰি ক’বলৈ হ’লে আমাৰ বহু ছাত্ৰ-ছাত্ৰীয়ে ইঞ্জিনিয়াৰিং বা মেডিকেলৰ এটা ছীটৰ বাবে উৎকণ্ঠিত হৈ থাকে৷ কলা শাখাৰ প্ৰতি আগ্ৰহ পৰীক্ষাত ভাল নম্বৰ পোৱা(সকলো সম-মেধাসম্পন্ন নহ’বও পাৰে) ল’ৰা-ছোৱালীৰ কম৷ গতিকে এক বিশেষ ধৰণৰ অসন্তুলিত অৱস্থাই অসমৰ শিক্ষা ব্যৱস্থাক ভিতৰি ভিতৰি দুৰ্বল কৰি তুলিছে৷ বিশ্বৰ উন্নত শিক্ষানুষ্ঠানৰ লগত ৰিজালে ভাৰতৰ কাৰিকৰী শিক্ষাৰ প্ৰতিষ্ঠানো বেছি আগবঢ়া নহয়৷ তথাপি তেনেবোৰ ঠাইত অসমৰ তুলনাত এক শান্তিময় আৰু সংঘাতহীন পৰিস্থিতিয়ে এটা সুন্দৰ শৈক্ষিক পৰিৱেশৰ জন্ম দিছে__ য’ত পঢ়িলে কোনো এজন ছাত্ৰ-ছাত্ৰী জ্ঞানৰ দৌৰত বেছি আগ নাবাঢ়িলেও কোনো কোম্পানীত চাকৰি পাব পৰাকৈ যোগ্য হৈ উঠে৷ সেইটো কথাৰ গইনা লৈয়েই অসমৰ অভিভাৱকে ব্যক্তিগতভাৱে ধাৰ কৰি হ’লেও বা বেংকৰ ঋণ লৈ হ’লেও নিজৰ ল’ৰা-ছোৱালীক ৰাজ্যখনৰ বাহিৰত সুশিক্ষা দিবলৈ যত্ন কৰে৷\nআন এটা গুৰুত্বপূৰ্ণ প্ৰশ্ন হ’ল অসমৰ আৰ্থ-সামাজিক অস্থিৰ পৰিৱেশৰ আঁৰত কোনবোৰ কথা লুকাই আছে? প্ৰকৃত শিক্ষাৰ আলোকেৰে যাৰ জীৱন উদ্ভাসিত তেনে লোকে এই বিষয়ে যুক্তিসিদ্ধ প্ৰশ্ন উত্থাপন কৰা উচিত৷ পৰিতাপৰ বিষয়, আজি অসমৰ পৰীক্ষাত ভাল নম্বৰ পোৱা অধিকাংশ ছাত্ৰ-ছাত্ৰীয়ে তেনেবোৰ প্ৰশ্ন সোধাৰ বাবে আগ্ৰহী নহয়৷ কোনো এক ব্যাখ্যাতীত দ্বিধাগ্ৰস্ততাই তেওঁলোকক বাধাগ্ৰস্ত নকৰে৷ বৰং তেনে প্ৰশ্ন সোধাৰ বাবে বিবেক বা অন্তৰৰ কোনো দাবী তেওঁলোকে অনুভৱ নকৰে৷ তাতো নিশ্চয়কৈ বৰ্তমান সময়ৰ শিক্ষা ব্যৱস্থাৰ বিফলতা লুকাই আছে৷\nঅসমৰ বৰ্তমান পৰিস্থিতিৰ বাবে দায়ী অসমীয়া মানুহৰ চিন্তাৰ তৰলতা, আলস্য ভাব, নিষ্ঠাহীনতা আৰু লগতে কিছুক্ষেত্ৰত কেন্দ্ৰীয় চৰকাৰৰ চূড়ান্ত মাহীআই সুলভ আচৰণ৷ কিন্তুু দোষটো আনলৈ ঠেলাৰ আগতে আমি নিজকে সোধা উচিত আমাৰ দোষ ক’ত৷ অসমত এনে আহুকলীয়া প্ৰশ্ন সোধাৰ দৃষ্টান্ত অতিকৈ কম আৰু যিসকল লোকে যুক্তিৰ আধাৰত তেনে ধৰণৰ সাৰ্থক প্ৰশ্ন শক্তিশালীভাৱে তুলিবলৈ সক্ষম হৈছিল, তাৰ ভিতৰত নিৰ্ভীক সাংবাদিক আৰু মানৱধিকাৰ কৰ্মী পৰাগ কুমাৰ দাস আছিল অন্যতম বাটকটীয়া৷ তেওঁৰ ভাবাদৰ্শৰে উদ্ভাসিত হৈ যোৱাটো শতিকাৰ শেষৰ দুটা দশকত তেনে ধৰণেৰে প্ৰশ্ন কৰা এদল তেজাল যুৱক-যুৱতী ওলাইছিল৷\nকিন্তুু বিভিন্ন কাৰণত এতিয়া তেওঁলোক নিষ্প্ৰভ হৈ পৰাটো সমাজৰ বাবে হতাশাজনক খবৰ৷ আমাৰ অধিকাংশ ল’ৰা-ছোৱালীয়ে চকুৰ আগৰ সমাজখনৰ ভাল-বেয়া কোনো কথালৈ উৎকণ্ঠিত নহয়৷ তেওঁলোকৰ উৎকণ্ঠা কেৱল নিজক এজন সফল ব্যক্তি হিচাপে গঢ়ি তুলিবলৈহে৷ তেনেকুৱা অধিকাংশ ’সফল’ ছাত্ৰ-ছাত্ৰীয়ে ভৱিষ্যৎ সমাজলৈ অৱদান আগবঢ়াই কেৱল আয়কৰ প্ৰদানৰ যোগেদি৷ অত্যন্ত দুৰ্ভাগ্যজনক কথা যে তেনে ধৰণৰ ’সফল’ ছাত্ৰ-ছাত্ৰী গঢ়ি তুলিবলৈকো বহু সময়ত ৰাজ্যখনৰ বাহিৰলৈ যোৱাটো অতিকৈ প্ৰয়োজনীয় হৈ পৰিছে৷\nঅসমৰ এচাম মানুহৰ আৰু বিশেষকৈ নগৰীয়া অসমীয়া মধ্যবিত্তৰ নিজৰ শিপাক চিনি নোপোৱা চেতনাহীন যিটো অৱস্থা তাৰ লগত কেন্দ্ৰীয় চৰকাৰৰ কেতবোৰ অসমবিৰোধী পদক্ষেপে ৰাজ্যখনৰ আৰ্থ-সামাজিক জীৱনক ধ্বংসস্তুপত পৰিণত কৰিছে৷ অৱধাৰিতভাৱে তাৰ ভংয়কৰ কু প্ৰভাৱে অসমৰ শিক্ষা ব্যৱস্থাটোক জোকাৰি পেলাইছে৷ সৰলীকৰণ কৰি ক’ব পাৰি–চৰকাৰীখণ্ডৰ মাতৃভাষা মাধ্যমৰ নগৰৰ বিদ্যালয়সমূহত ছাত্ৰ-ছাত্ৰীৰ সংখ্যাৰ অনুপাতে শিক্ষক-শিক্ষয়ত্ৰীৰ সংখ্যা বেছি৷ আনহাতে গ্ৰাম্য বহু বিদ্যালয়ত শিক্ষক-শিক্ষয়ত্ৰী বহু কম যদিও ছাত্ৰ-ছাত্ৰীৰ সংখ্যা বেছি৷ ব্যক্তিগত খণ্ডৰ অভিজাত আৰু ভাল স্কুলকেইখনত শিক্ষাৰ গুণগত মান কিছু উচ্চ যদিও নিজৰ মাতৃভাষা আৰু কৃষ্টি-সংস্কৃতিৰ প্ৰতি তেওঁলোক সম্পূৰ্ণ উদাসীন৷ ফলত তাৰপৰা উৰ্ত্তীণ হৈ অহা অধিকাংশ ছাত্ৰ-ছাত্ৰীয়েই শিপাহীন৷ দেখাকদেখি কাঠফুলাৰ দৰে গঢ় লৈ উঠা ইংৰাজী মাধ্যমৰ বহুত স্কুলত ল’ৰা-ছোৱালীয়ে ইংৰাজীও ভালকৈ নিশিকে আৰু মাতৃভাষাও ভালকৈ নিশিকে৷ সাতে-সোতৰই মিলি আমাৰ শিক্ষা ব্যৱস্থাৰ বৰ্তমানৰ ৰূপটো অতিকৈ দুখলগা হৈ পৰিছে৷\nএতিয়া আহোঁ অসমৰ আৰ্থ-সামাজিক অস্থিৰতাৰ বাহ্যিক কাৰণসমূহলৈ৷ স্বৰাজোত্তৰ অসমৰ বুৰঞ্জী বস্তুনিষ্ঠভাৱে নিৰীক্ষণ কৰিলে স্পষ্ট হয় কিদৰে ভাৰত চৰকাৰৰ কেতবোৰ পক্ষপাতদুষ্ট আচৰণে অসমৰ লগতে সমগ্ৰ উত্তৰ-পূৰ্বাঞ্চলকে অন্যায় কৰি আহিছে৷ এইক্ষেত্ৰত বেছি বিশ্লেষণলৈ নগৈ আমি কেইটামান বাস্তৱ সত্যকহে উনুকিয়াম৷ ভাৰতৰ মুঠ খাৰুৱা তেলৰ বুজন এটা অংশ অসমৰ মাটিৰ গৰ্ভত আছে যদিও এটা শোধনাগাৰৰ বাবে আমি আন্দোলন কৰিবলগীয়া হৈছিল৷ আন্দোলনৰ ফলশ্ৰুতিত নুনমাটিত এটা শোধনাগাৰ হ’ল যদিও ইয়াৰ বিপৰীতে বিহাৰৰ বাৰাউনীত স্থাপিত শোধনাগাৰটো আছিল বহু ডাঙৰ আৰু প্ৰযুক্তিৰ ফালৰ পৰাও উন্নত৷ দ্বিতীয়তে যি সময়ত গংগা নদীৰ ওপৰত ছয়খনকৈ দলং আছিল, বহ্মপুত্ৰৰ ওপৰত এখনো দলং নিৰ্মাণ হোৱা নাছিল৷ প্ৰণিধানযোগ্য যে ১৯৬২ চনৰ চীনৰ ভাৰত আক্ৰমণৰ পাছতহে শৰাইঘাট দলং নিৰ্মাণ হৈছিল৷ স্বাধীনতাৰ প্ৰাকমুহূৰ্তত ভাৰতৰ প্ৰধানমন্ত্ৰীৰ চকীখনৰ বাবে উদ্বাউল হৈ থকা জৱাহৰলাল নেহৰুৱে অসমক পূৱ পাকিস্তানৰ লগত চামিল হ’বলৈ এৰি দিছিল৷ লোকপ্ৰিয় গোপীনাথ বৰদলৈৰ বলিষ্ঠ নেতৃত্ব আৰু জাতিৰ পিতা মহাত্মা গান্ধীৰ অকুণ্ঠ সহযোগ অবিহনে বৰ্তমানৰ অসমখন বাংলাদেশৰ মাজত থাকিলেহেঁতেন৷ আনকি গুৱাহাটীত চাহ নিলাম কেন্দ্ৰ স্থাপন আৰু ৰে’লপথ ব্ৰডগজ কৰিবলৈ অসমে দীৰ্ঘদিনীয়া দাবী কৰিবলগীয়া হৈছিল৷ এনে আৰু বহু উদাহৰণ দাঙি ধৰিব পাৰি যদিও বাহুল্যৰ ভয়ত তেনে কৰাৰ পৰা বিৰত থাকিলোঁ৷\nপৰিশেষত ক’বলৈ হ’লে অসমৰ আৰ্থ-সামাজিক অস্থিৰতাৰ কাৰণ কিছু পৰিমাণে আমি নিজে আৰু কিছু পৰিমাণে কেন্দ্ৰীয় চৰকাৰৰ বঞ্চনামূলক পদক্ষেপবোৰ৷ কোনটো কাৰণৰ অৱদান বেছি সেই কথা বিজ্ঞানসন্মত গৱেষণা অবিহনে কোৱাটো দিগদাৰ৷ সেই অস্থিৰতাৰ বাবেই আমাৰ বহু ছাত্ৰ-ছাত্ৰী উচ্চতৰ মাধ্যমিক পৰীক্ষাৰ পাছত ভাৰতৰ আন আন উন্নত ঠাইলৈ ঢাপলি মেলে৷ উন্নত স্থানৰ ’উন্নত’ শিক্ষাই বহু ল’ৰা-ছোৱালীকে নিজৰ ভৰিত থিয় হ’ব পৰা কৰে৷ কিন্তুু মৌলিক গৱেষণা আৰু নিজৰ ভিতৰখনক আৱেগশূন্যভাৱে জুমি চাবলৈ তেনে ’উন্নত’ শিক্ষায়ো ছাত্ৰ-ছাত্ৰীসকলক অনুপ্ৰাণিত নকৰে৷ সামগ্ৰিকভাৱে ভাৰতীয় শিক্ষা ব্যৱস্থাৰ সন্মুখত ই এটা প্ৰচণ্ড প্ৰত্যাহবান৷


বৃদ্ধাৱস্থাৰ সমস্যা আৰু যতন — Vikaspedia\nবৃদ্ধসকলে জীৱনৰ এই কালছোৱাত সঘনে মুখামুখি হোৱা ৰোগসমূহ\nবৃদ্ধ অৱস্থাত দেখা পোৱা সাধাৰণ লক্ষণসমূহ\nকিছুমান নিৰ্দিষ্ট কাৰকে বৃদ্ধসকলৰ যত্ন কেনে হ’ব নির্ণয় কৰে-\nবৃদ্ধাৱস্থালৈ গতি কৰাটো একধৰণৰ শাৰীৰিক, মানসিক তথা সামাজিক পদ্ধতি। বৃদ্ধাৱস্থা এক সার্বজনীন সত্য আৰু ইয়াক কোনেও উলাই কৰিব নোৱাৰে। যোৱা প্রায় তিনিটা দশকৰ পৰা বৃদ্ধসকলৰ স্বাস্থ্য সম্বন্ধে সকলো সজাগ হৈ পৰিছে।\nদৃষ্টিশক্তিৰ বিসংগতি, যেনে— কেটেৰেক্ট, গ্লুক'মা, চকুৰ ৰেটিনাত হোৱা বিসংগতি।\nশ্রবণ শক্তিৰ বিসংগতি।\nশ্বাস-প্রশ্বাসৰ বিসংগতি, যেনে— এষ্ঠমা, ব্রংকাইটইছ।\nচলাচলৰ বিসংগতি, যেনে— বাতবিষ, হাড়ৰ জোৰাৰ বিষ ইত্যাদি।\nউচ্চ ৰক্তচাপজনিত নানান অসুখ।\nবহুমুত্ৰ ৰোগ তথা আনুষংগিক অসুবিধাসমূহ।\nপুষ্টিহীনতা, আভোক, বদহজম।\nকাহ-কফৰ দ্বাৰা সহজে আক্ৰান্ত হোৱা।\nপাহৰি যোৱা, স্মৃতি বিভ্ৰম হোৱা।\nঅতিমাত্ৰা দেহৰ ওজন হ্রাস হোৱা আৰু খাদ্য অভ্যাস সলনি হোৱা।\nনিঃসংগ অনুভৱ আৰু হতাশাগ্ৰস্ততা।\nনিয়মীয়াকৈ ঔষধ খোৱাত অসুবিধা।\nনিজকে পৰিষ্কাৰ কৰি ৰখাত অপাৰগতা।\nআনৰ লগত মিলা-মিচা কৰিবলৈ অনিচ্ছুক।\nখোজ কঢ়াত অসুবিধা, ভাৰসাম্যহীনতা অথবা সঘনাই পৰি থকা।\nনিজে গা-ধুবলৈ, ৰন্ধা-বঢ়া কৰিবলৈ অথবা অন্যান্য দৈনন্দিন কামবোৰ সমাধা কৰিবলৈ অসুবিধা পোৱা।\nবৃদ্ধ পিতৃ-মাতৃৰ যত্ন ল’বলৈ হ’লে তেওঁলোকৰ লগত মুকলিকৈ আলোচনা কৰিব লাগিব। তেওঁলোকে কি আশা কৰে, কিহলৈ ভয় কৰে আৰু তেওঁলোকৰ ভৱিষ্যতৰ আঁচনি, তেওঁলোকৰ কি কি ভাল লাগে, কি বেয়া লাগে ইত্যাদিৰ বিষয়ে খুব সাৱধানতাৰে মুকলিকৈ তেওঁলোকৰ লগত কথা পাতি জানিবলৈ চেষ্টা কৰা উচিত।\nখাদ্য আৰু পুষ্টি\nসাধাৰণতে খাদ্য সম্ভাৰ বজাৰ কৰিবলৈ আৰু খাদ্য প্রস্তুত কৰিবলৈ তেওঁলোকে অসুবিধা পায় নেকি সেয়াও অৱগত হোৱা উচিত।\nপিতৃ-মাতৃয়ে গা ধুবলৈ, কাপোৰ পিন্ধিবলৈ বা চুলি আঁচুৰিবলৈ অসুবিধা পায় নেকি ? এই সকলোখিনি মন কৰিব লাগিব।\nচিকিৎসা সম্বন্ধীয় যত্ন\nপিতৃ-মাতৃৰ স্বাস্থ্য ৰক্ষার্থে প্রয়োজনীয় চিকিৎসা সেৱাৰ যত্নৰ বিষয়ে সজাগ থকা উচিত। এনে যত্ন প্রত্যেকৰে কাৰণে ভিন্ন হ’ব পাৰে।\nআপোনাৰ পিতৃ-মাতৃয়ে বিছনাৰ পৰা উঠা নমা কৰিবলৈ অথবা এটা কোঠালিৰ পৰা আন এটা কোঠালিলৈ, গা-ধোৱা ঘৰলৈ বাৰাণ্ডাখনলৈ ওলাই যাবলৈ অসুবিধা পায় নেকি? এই সকলোখিনি কৰিব লাগিব।\nবর্তমান জীৱন-ধাৰণৰ পদ্ধতি য’ত নেকি ক্ষিপ্ৰ যান্ত্রিক সভ্যতা আৰু সদাব্যস্ত জীৱন-প্ৰণালীয়ে অভূতপূর্ব প্রভাৱ পেলাইছে, বৃদ্ধ পিতৃ-মাতৃসকলক যত্ন লওঁতেও তিনি প্রকাৰৰ পৰিলক্ষিত হয়। যেনে –\nএনে যত্নত ঘৰুৱাভাৱে কৰা নূন্যতম সহায়ৰ উল্লেখ কৰিব পাৰি। যেনে—দৈনন্দিন ব্যৱহাৰ কৰা কাপোৰ-কানি ধোৱা, থকা-শোৱা, খোৱা কোঠালি, আচবাব-পত্ৰ, বাচন-প্রয়োজন অনুসৰি ডাক্তৰৰ ওচৰলৈ লৈ যোৱা ইত্যাদিবোৰ কামৰ কাৰণে এগৰাকী সহায়কাৰীৰ প্রয়োজন হয়।\nএনে যত্নৰ ক্ষেত্ৰতো অৱসৰপ্রাপ্ত কিন্তু স্বনিৰ্ভৰশীল জ্যেষ্ঠ নাগৰিকসকলক বুজোৱা হয়। তেওঁলোকে স্বতন্ত্ৰভাৱে নিজৰ দৈনন্দিন কাম-কাজ সমাধা কৰাৰ উপৰি সামাজিক কামতো আত্মনিয়োগ কৰে। তেওঁলোকে নিজৰ স্বাস্থ্যৰ নিজে যত্ন ল’ব পাৰে। প্রয়োজনীয় আহাৰ, দৰব নিয়মীয়াকৈ নিজেই গ্ৰহণ কৰে, বহুতে খোজ কাঢ়ে, ব্যায়াম কৰে, যোগ কৰে, আনকো কৰিবলৈ উপদেশ দিয়ে, স্বাস্থ্য ৰক্ষাৰ আন সৰু সৰু নিয়মবোৰো মানি চলে। ধৰক, ৰাতিপুৱা শুই উঠি সদায় কুহুমীয়া পানীহে খায়।\nএনে যত্ন ২৪ ঘন্টাৰ বাবে প্ৰয়োজন হোৱা সেৱাৰ কাৰণে বুজোৱা হয়। সাধাৰণতে পশ্চিমীয়া দেশত নাছিংহোমসমূহত এনে সেৱা উপলব্ধ হয়। আমাৰ অসমীয়া সমাজত আজিকালি কিছুমান এজেঞ্চি আছে, য'ত নেকি বৃদ্ধসকলক দিনে-ৰাতিয়ে শুশ্ৰূষা কৰাৰ কাৰণে পুৰুষ-মহিলা উভয় লিংগৰ শুশ্ৰূষাকাৰী উপলব্ধ। তেনে কিছুমান শুশ্ৰূষাকাৰীৰ কিছুমানৰ ইনজেকশ্যন, চেলাইন আদি দিব পৰাৰ অৰ্হতাও থাকে। সেয়েহে বৃদ্ধগৰাকীৰ দৈনন্দিন প্রয়োজনীয় সকলো যত্নই এওঁলোকে ল’ব পৰাৰ সক্ষমতা আছে। বয়সস্থ পিতৃ-মাতৃৰ যত্ন ল’বলৈ কিছুমান কথাত গুৰুত্ব দিব লাগে।\nসর্বপ্রথমে বৃদ্ধ পিতৃ-মাতৃৰ স্বাস্থ্যৰ বুজ ল'বলৈ চিকিৎসকৰ ওচৰলৈ লৈ গৈ প্রয়োজনীয় সকলো পৰীক্ষা-নিৰীক্ষা কৰোৱা উচিত। তেতিয়াহে স্বাস্থ্যৰ বিসংগতি থাকিলে তাৰ শুদ্ধ চিনাক্তকৰণ হ'ব। উপযুক্ত যত্ন তেতিয়াহে সম্ভৱ হ’ব।\nবৃদ্ধ পিতৃ-মাতৃৰ গতিশীলতা চিনাক্ত কৰক। তেওঁলোকে কিমান দূৰত্ব ভাগৰ নলগাকৈ খোজ কাঢ়িব পাৰে, নিজে এতিয়াও চাইকেল, গাড়ী, স্কুটাৰ সহায় নোহোৱাকৈ চলাব পাৰেনে ? নে তেওঁলোকক এতিয়া লাখুটি আদিৰ প্রয়োজন নেকি?\nপৰিয়ালৰ আন সদস্যসকলৰ লগতে বৃদ্ধ পিতৃ-মাতৃৰ বাবে আপোনাৰ চিন্তা অথবা উদ্বেগ জনাওক।\nআপোনাৰ বৃদ্ধ পিতৃ-মাতৃৰ শাৰীৰিক আৰু মানসিক অৱস্থাৰ ওপৰত নিৰ্ভৰ কৰি তেওঁলোকৰ আগতো তেওঁলোকৰ কাৰণে আপোনাৰ উদ্বিগ্নতা প্রকাশ কৰক।\nতেওঁলোকৰ আপত্তিবোৰ মন দি শুনক, আবদাৰ কৰিবলৈকো সুযোগ দিয়ক।\nতেওঁলোকৰ বাবে কিছু ত্যাগ কৰিবলৈ সাজু থাকক, যাতে পৰৱৰ্তী সময়ত আপুনি অনুতাপ কৰিবলগীয়া নহয়।\nডেকাকালত আপোনাৰ পিতৃ-মাতৃৰ যিবোৰ চখ আছিল, পাৰিলে আপুনি কৰি তেওঁলোকক আনন্দ দিয়ক। তেওঁলোকৰ ধুনীয়া ফুলনি বা শাকনি বাৰীখন আপুনিও যত্ন কৰি সজীৱ কৰি ৰাখক। এনে কৰিলে দুয়ো পক্ষৰে মনত আনন্দ থাকে।\nতেওঁলোক যে আপোনালোকৰ কাৰণে বোজা বা আৱৰ্জনা নহয়, সেয়া কথাই, কামে কৰি দেখুৱাওক। তেওঁলোকৰ আত্মতুষ্টিয়ে আপোনাকো অধিক সন্তুষ্টি প্রদান কৰিব।\nমনত ৰখা উচিত যিসকলে তোমাক সযতনে প্রতিপালন কৰি ডাঙৰ কৰিলে, তেওঁলোকৰ যত্ন লোৱাটো সকলোতকৈ ডাঙৰ সন্মান।\nলেখিকা: ড° মিনতি ফুকন, অসম কৃষি বিশ্ববিদ্যালয়ৰ মানৱ বিকাশ আৰু পৰিয়াল অধ্যয়ন বিভাগৰ মুৰব্বী অধ্যাপক।


পথাৰত সপোনৰ সৰগ – Krishak Bandhu – An eMagazine with Homestead Theme on Sustainable Broad-based Agriculture\nHomeবাটচ’ৰাপথাৰত সপোনৰ সৰগ\nএটা দীঘল হুমুনিয়াহ চুই গ’ল পৰিমালাক,\nএবাৰ তাই নিজৰ হাতৰ তলুৱা খন চাই\nপিচৰ বাৰ পথাৰ খনলৈ।\nদুয়ো খনেই চিৰাল ফাট দিছে,\nহওক, খেতিয়কৰ হাতত টো আৰু\nনখ পালিছে নুশুৱাই!\nএজাক বৰষুণ নামে,\nপৰিমালা বাউলী হৈ নাছে।\nপথাৰত তাই সপোনৰ কঠিয়া সিচে,\nকৃষকৰ সপোন মানেই টো পথাৰ আৰু শইচ!\nসোণালী ধাননীয়ে তাইক হাত বাউলী মাতে,\nশুই থকা সপোন বোৰে জাঁকি মাৰি উঠে।\nকেচ কেচ কাঁছিৰ শব্দই পথাৰ বোৰ মূখৰ কৰে,\nসেলেঙি লগোৱা তামোলৰ পিকে ৰঙা কৰা ওঠঁৰ খিল খিল হাঁহিত উত্তাল হয় গাভৰু পথাৰ।\nহওক, খেতিয়কৰ ওঁঠত টো আৰু\nঠোট পালিছে নুশুৱাই!!\nপৰিমালাৰ সপোন বাস্তৱ হয়,\nস্থাপন হয় এটা আৱক্ষ মূৰ্তি,\nকঠিন শিলত কাটি য’ত তাই লিখিছিল-\n“শইচৰ পথাৰ কৃষকৰ, এই পথাৰতে কৃষকে সপোন ৰচে,\nসেই সপোনৰ পম খেদি কত “পূৰ্ণ বড়ো” হেৰাই,\nপথাৰ আৰু সপোন বোৰ অপূৰ্ণ হয় ৰয়।\nঅপূৰ্ণ সপোনৰ লেজুত ধৰি\nপৰিমালা হঁত পুন: আগুৱাই,\nপথাৰত সৰগ ৰচিম, পথাৰত সপোন ৰচিম!!!”


Zec 8 | AsmULB | STEP | তেতিয়া বাহিনীসকলৰ যিহোৱাৰ বাক্য মোৰ ওচৰলৈ আহিল, আৰু ক’লে,\n1তেতিয়া বাহিনীসকলৰ যিহোৱাৰ বাক্য মোৰ ওচৰলৈ আহিল, আৰু ক’লে, 2“বাহিনীসকলৰ যিহোৱাই এই কথা কৈছে:\n‘মই চিয়োনৰ অৰ্থে মহা-অন্তৰ্জ্বালাৰে জ্বলিছোঁ, মই তাইৰ অৰ্থে মহা ক্ৰোধেৰে জ্বলিছোঁ!’\n3বাহিনীসকলৰ যিহোৱাই এই কথা কৈছে:\n‘মই চিয়োনলৈ উলটি আহিলোঁ আৰু যিৰূচালেমৰ মাজত বাস কৰিম,\nকাৰণ যিৰূচালেম সত্যপুৰী বুলি আৰু বাহিনীসকলৰ যিহোৱাৰ পৰ্ব্বতখন পবিত্ৰ বুলি প্ৰখ্যাত হ’ব’!”\n4বাহিনীসকলৰ যিহোৱাই এই কথা কৈছে:\nঅতি বুঢ়া হোৱাৰ কাৰণে পুনৰায় যিৰূচালেমৰ চকবোৰত বহিব,\nপ্ৰতিজন বুঢ়া-বুঢ়ীয়ে নিজ নিজ হাতত লাখুটি ল’ব।\n5আৰু ল’ৰা-ছোৱালিবোৰৰ খেল ধেমালিৰে সেই নগৰৰ আলিবাটবোৰ পৰিপূৰ্ণ হ’ব!”\n6বাহিনীসকলৰ যিহোৱাই এই কথা কৈছে:\n“সেই দিনত এই লোকসকলৰ যি অৱশিষ্ট ভাগ থাকিব, সেই লোকসকলৰ দৃষ্টিত সেয়ে আচৰিত বোধ হ’ব;\nমোৰ দৃষ্টিতো সেয়ে আচৰিত বোধ হ’ব নে?” ইয়াক বাহিনীসকলৰ যিহোৱাই কৈছে।\n7বাহিনীসকলৰ যিহোৱাই এই কথা কৈছে:\n‘চোৱা, মই পূৱ আৰু পশ্চিম দেশৰ পৰা মোৰ প্ৰজাসকলক নিস্তাৰ কৰি আনিম!\n8কিয়নো যিৰূচালেমত বাস কৰিবলৈ মই তেওঁলোকক ঘূৰাই আনিম,\nযাতে তেওঁলোক পুনৰায় মোৰ প্ৰজা হ’ব,\nআৰু সত্যতাত আৰু ধাৰ্ম্মিকতাত মই তেওঁলোকৰ ঈশ্বৰ হ’ম!”\n9“বাহিনীসকলৰ যিহোৱাই এই কথা কৈছে:\n‘তোমালোক সাহিয়াল হোৱা, যি কথা বর্তমান শুনি আছা\nসেই একেই বাক্য ভাববাদীসকলৰ মুখেৰে কোৱা হৈছিল,\nযেতিয়া তেওঁলোকে বহিনীসকলৰ যিহোৱাৰ গৃহৰ ভিত্তিমূল স্থাপন কৰা হৈছিল, তেতিয়াই মন্দিৰ নিৰ্মান কৰা হৈছিল।\n10কিয়নো সেই কালৰ পূৰ্বে\nকোনো লোকক মজুৰি দিবৰ বাবে বা কোনো পশুক কেৰেঁয়া ল’বৰ বাবে টকা নাছিল।\nআৰু বাহিৰলৈ যোৱাজনৰেই হওঁক বা কি ভিতৰলৈ অহা জনৰেই হওঁক শত্রুৰ পৰা কোনো শান্তি নাছিল।\nকিয়নো মই প্ৰতিজনক নিজ নিজ ওচৰ-চুবুৰীয়াৰ বিৰুদ্ধে উচটাই দিছিলোঁ।\n11কিন্তু এতিয়া মই পূৰ্ব কালৰ দৰে এই লোকসকলৰ অৱশিষ্ট ভাগলৈ ব্যৱহাৰ নকৰিম!’”\nএইটোৱেই হ’ল বাহিনীসকলৰ যিহোৱাৰ ঘোষণা।\n12“কিয়নো কুশলযুক্ত কঠীয়া সিচাঁ হ’ব। দ্ৰাক্ষালতাই নিজ নিজ ফল ধৰিব,\nভূমিয়ে নিজৰ শস্য উৎপন্ন কৰিব, আৰু আকাশ-মণ্ডলে নিজৰ নিয়ৰ বৰষাব,\nকাৰণ মই এই অৱশিষ্ট লোকসকলক সেই সকলোৰে অধিকাৰী কৰিম।\n13জাতিবোৰৰ মাজত তোমালোক যেনেকৈ শাওৰ উদাহৰণস্বৰূপ হৈছিলা,\nহে যিহূদা বংশ আৰু হে ইস্ৰায়েল বংশ,\nতেনেকৈ এতিয়া মই তোমালোকক উদ্ধাৰ কৰিম আৰু তোমালোক আশীৰ্ব্বাদৰ বিষয় হ’বা।\nভয় নকৰিবা, তোমালোকৰ হাত সবল হওঁক!”\n14কিয়নো বাহিনীসকলৰ যিহোৱাই এই কথা কৈছে: “তোমালোকৰ পূৰ্ব-পুৰুষসকলে মোৰ ক্ৰোধ তোলা সময়ত মই যেনেকৈ তোমালোকৰ অমঙ্গল কৰিবলৈ সঙ্কল্প কৰিছিলোঁ,’ ইয়াক বাহিনীসকলৰ যিহোৱাই কৈছে, ‘আৰু মই মন পালটোৱা নাছিলোঁ, 15তেনেকৈ আকৌ এই কালত যিৰূচালেমৰ আৰু যিহূদা-বংশৰ মঙ্গল কৰিবলৈ সঙ্কল্প কৰিছোঁ! তোমালোকে ভয় নকৰিবা!\n16তোমালোকে কৰিবলগীয়া কাৰ্য এইবোৰ: প্ৰতিজনে নিজ নিজ ওচৰ-চুবুৰীয়াৰ সৈতে সত্য আলাপ কৰিবা, তোমালোকেনগৰৰ দুৱাৰত যথাৰ্থ আৰু শান্তিজনক বিচাৰ সিদ্ধ কৰিবা। 17তোমালোক কোনেও নিজ মনত নিজ ওচৰ-চুবুৰীয়াৰ বিৰুদ্ধে কু-কল্পনা নকৰিবা আৰু মিছা শপত নিদিবা; কিয়নো এই আটাইবোৰ মই ঘিণ কৰোঁ!” এই কথা যিহোৱাই কৈছে।\n18পাছেত বাহিনীসকলৰ যিহোৱাৰ বাক্য মোৰ ওচৰলৈ আহিল আৰু ক’লে, 19“বাহিনীসকলৰ যিহোৱাই এই কথা কৈছে: ‘চতুৰ্থ, পঞ্চম, সপ্তম আৰু দশম মাহৰ উপবাস যিহূদা-বংশৰ কাৰণে আনন্দ ও উল্লাসৰ বিষয় আৰু সন্তুষজনক উৎসৱ হ’ব! এই হেতুকে তোমালোকে সত্যক আৰু শান্তিক ভাল পোৱা!”\n20“বাহিনীসকলৰ যিহোৱাই এই কথা কৈছে: ‘লোকসকল আকৌ আহিব, আনকি ভিন ভিন নগৰত নিবাস কৰা লোকসকলো আহিব। 21আৰু এখন নগৰৰ নিবাসীসকলে আন এখন নগৰলৈ গৈ ক’ব, ‘ব’লা, যিহোৱাৰ অনুগ্ৰহ প্ৰাৰ্থনা কৰিবলৈ আৰু বাহিনীসকলৰ যিহোৱাক বিচাৰিবলৈ আমি বেগাই যাওঁহঁক! ময়ো যাম’! 22হয়, অনেক দেশৰ লোক আৰু পৰাক্ৰমী জাতিসকল যিৰূচালেমত বাহিনীসকলৰ যিহোৱাক বিচাৰিবলৈ আৰু যিহোৱাৰ অনুগ্ৰহ প্ৰাৰ্থনা কৰিবলৈ আহিব’!”\nবাহিনীসকলৰ যিহোৱাই এই কথা কৈছে: ‘সেই দিনা জাতিসকলৰ মাজৰ আটাই ভাষা ক’ব পৰা দহ জন লোকে এজন যিহূদী লোকৰ কাপোৰৰ আঁচল ধৰি ক’ব, “আমি তোমালোকৰ লগত যাম, কিয়নো আমি শুনিছোঁ, ঈশ্বৰ তোমালোকৰ লগত আছে!”


ভাৰতীয় সংস্কৃতি Class 10 প্ৰশ্ন উত্তৰ দশম শ্ৰেণী অসমীয়া\nভাৰতীয় সংস্কৃতি (হেম বৰুৱা)\nপাঠৰ নাম ভাৰতীয় সংস্কৃতি\nঅধ্যায় (Chapter) অধ্যায় 7\nভাৰতীয় সংস্কৃতি Class 10\nপ্রঃ ফ্ৰম’ভল্গা টু গংগা’/ মধ্য এছিয়াকা ইতিহাস কোনে লিখিছিল?\nউঃ পণ্ডিত ৰাহুল সংস্কৃতায়নে লিখিছিল।\nপ্রঃ অজন্তাৰ ছবিবোৰত প্রকাশ পোৱা ভাৱবস্তু দুটা কি কি?\nউঃ অজন্তাৰ ছবিবােৰত প্রকাশ পােৱা ভাববস্তু দুটাৰ এটা হৈছে সন্ন্যাস জীৱন আৰু আনটো হৈছে সমূহীয়া জীৱন।\nপ্রঃ ভাৰতীয় সংস্কৃতিৰ প্রাণ কি?\nউঃ ক্রমবর্ধমান শক্তি বা জীৱন্ত শক্তিয়েই ভাৰতীয় সংস্কৃতিৰ প্রাণ।\nপ্রঃ সর্বপল্লী ৰাধাকৃষ্ণণে কালিয়দমন’ক কি আখ্যা দিছে?\nউঃ সর্বপল্লী ৰাধাকৃষ্ণণে কালীয়দমনক আর্যই অনার্যক সংস্কৃত কৰাৰ প্ৰতীকধর্মী নৃত্য বুলি আখ্যা দিছে।\nপ্রঃ কোনটো যুগক ভাৰতীয় সংস্কৃতিৰ বিস্তাৰ যুগ বুলিব পাৰি?\nউঃ প্রকৃতপক্ষে বৌদ্ধধৰ্মৰ প্ৰচাৰৰ যুগক ভাৰতীয় সংস্কৃতিৰ বিস্তাৰ যুগ বুলিব পাৰি।\nপ্রঃ শিৱ আৰু শক্তি পূজাৰ মূল ক’ত আৱিষ্কাৰ হৈছিল।\nউঃ প্রত্নতাত্ত্বিক পণ্ডিতসকলে শিৱ আৰু শক্তি পূজাৰ মুল মহেঞ্জোদাৰােৰ সংস্কৃতিৰ পৰা আৱিষ্কাৰ কৰিছিল। ধ্যানস্থ শিৱৰ কল্পনাও মহেঞ্জোদাৰোৰে সাংস্কৃতিক সম্পদ।\nপ্রঃ ইছলামীয় ভাস্কৰ্যৰ মূল সম্পদ কি?\nউঃ গঠনৰ সৰলতা আৰু সূক্ষ্মতা হৈছে ইছলামীয় ভাস্কৰ্যৰ মুল সম্পদ।\nপ্রঃ গান্ধীজীয়ে নতুন যুগৰ ভাৰতীয় সংস্কৃতি কেনেকুৱা হ’ব লাগে বুলি মত প্রকাশ কৰিছে?\nউঃ গান্ধীজীয়ে নতুন যুগৰ ভাৰতীয় সংস্কৃতি সমন্বয়ৰ বস্তু হ’ব লাগে বুলি মত প্রকাশ কৰিছে।\nপ্রঃ সুকুমাৰ কলাৰ ভিতৰত কোনটো শিল্পক বেছি স্থায়ী বােলা হৈছে?\nউঃ সুকুমাৰ কলাসমূহৰ ভিতৰত চিত্র-শিল্পক বেছি স্থায়ী বােলা হৈছে।\nAlso Read: মুক্তি মংগল ভটিমা\nপ্রঃ “সভ্যতা আৰু সংস্কৃতি” শব্দ দুটাৰ মাজৰ পার্থক্য বিচাৰ কৰা ।\nউ : সভ্যতা আৰু সংস্কৃতিৰ মাজত পার্থক্য আছে যদিও এটাক বাদ দি আনটো ব্যৱহাৰ কৰিব নােৱাৰি। সভ্যতাই বিশেষ এটা সামাজিক নাইবা ৰাজনৈতিক অৱস্থাকে বুজায়। ই এটা সমাজ পদ্ধতি। আনহাতে সংস্কৃতি হৈছে কোনাে এটা জাতি বা সমাজ এখনৰ জীৱন প্রতিভা। সভ্যতাই সমাজ এখন সু-শৃংখল কৰি সংস্কৃতিৰ সৃষ্টিত আৰু ৰূপ দিয়াত সহায় কৰে। এটা জাতি সু-সভ্য হ’ব পাৰে। আনহাতে ইয়াৰ তেনে কোনাে লেখত লবলগীয়া সাংস্কৃতিক স্তৰ নাথাকিব পাৰে। ভাষা, সাহিত্য, সুকুমাৰ কলা, দর্শন, ইত্যাদি ক্ষেত্ৰত প্ৰকাশ পােৱা প্রতিভাই হৈছে জাতি বিশেষৰ সংস্কৃতিৰ মাপকাঠী।\nপ্রঃ ভাৰতীয় সংস্কৃতি এক বিৰাট সমন্বয়ৰ বস্তু। —এই কথাষাৰ কিমানদূৰ যুক্তিপূর্ণ, ‘ভাৰতীয় সংস্কৃতি পাঠটোৰ আধাৰত বিচাৰ কৰা।\nউঃ ভাৰতীয় সংস্কৃতি এক বিৰাট সমন্বয়ৰ বস্তু। এই কথাষাৰৰ সত্যতা যুক্তিপূর্ণ। কিয়নাে সংমিশ্রিত সংস্কৃতিয়েই হৈছে ভাৰতীয় সংস্কৃতি। বিভিন্ন সময়ত বিভিন্ন জাতি- গােষ্ঠীৰ লােক আহি ভাৰতত থাকিবলৈ ল’লে। আর্য, অনার্য, দ্রাবিড়, মংগােলীয়, শক, মােগল, হুন, ব্রিটিছ আদি বিভিন্ন জাতি-উপজাতি, বিভিন্ন ধর্মাৱলম্বী মানুহে ভাৰতলৈ আহে। এই লােকসকলৰ ভাৱধাৰাৰ সংমিশ্ৰণতেই ভাৰতীয় সংস্কৃতি গঢ় লৈছে। এওঁলােকে বেপাৰ, ধর্ম, ৰাজ্যজয়, প্রাকৃতিক সৌন্দর্য আদিৰ কাৰণত ভাৰতলৈ আহি পিছত ভাৰতীয় হৈ পৰে। তেওঁলােকৰ নিজৰ ভাষা, সংস্কৃতি আছিল যদিও ভাৰতীয় সংস্কৃতিকে আপােন কৰি ভাৰতীয় সংস্কৃতিত জাহ যায়। তাৰ ফলত ভাষাতত্ব, সামাজিক, ৰাজনৈতিক, সাহিত্য, শিল্পকলা আদি সকলােতে এক সমন্বয়ৰ ধাৰা প্রবাহিত হ’বলৈ ধৰে। উদাহৰণস্বৰূপে দেশ জয়ৰ বাবে অহা ইছলামসকলৰ ভাস্কৰ্যৰ লগত প্রচলিত ভাৰতীয় ভাস্কৰ্যৰ মিলন ঘটি সৃষ্টি হ’ল সংহতিৰ ভাস্কর্য। সমন্বয়ৰ আদৰ্শৰে ভাৰতীয় সংস্কৃতি জীয়াই আছে বুলি ক’ব পাৰি। এই সাংস্কৃতিক সমন্বয় ইমান গাঢ় যে ইয়াৰ বিভিন্ন ধাৰাৰ মূল ঠাৱৰ কৰাটো কঠিন হৈ পৰিছে। ভাৰতৰ বুৰঞ্জী অধ্যয়ন কৰিলেই ৰাজনৈতিক আদর্শ, স্থাপত্য, ভাস্কর্য, সাহিত্য, দর্শন, নৃত্য আদি সকলােতে যে সমন্বয়ৰ সৃষ্টি হৈছে তাকে বুজিব পাৰি। ভাৰতীয় সংস্কৃতি এই সমন্বয়ৰ আদর্শতে জীয়াই আছে আৰু থাকিবও।\nClass 10 assamese ভাৰতীয় সংস্কৃতি\nপ্রঃ উত্তৰ ভাৰত, দাক্ষিণাত্য আৰু ইছলামীয় ভাস্কৰ্যৰ বিষয়ে তোমাৰ পাঠ্যপুথিৰ সহায়ত লিখা।\nউঃ উত্তৰ ভাৰত, দাক্ষিণাত্য ভাস্কৰ্য আৰু ইছলামীয় ভাস্কৰ্য আদিত ভাৰতীয় জীৱনৰ প্রাণস্বৰূপ সমন্বয়ৰ ইংগিত পোৱা যায়। উত্তৰ ভাৰতৰ ভাস্কৰ্যৰ ওপৰত বহিৰাগত প্রভাৱ পোনপটীয়াকৈ পৰা দেখা যায়। উত্তৰ ভাৰতীয় ভাস্কৰ্যত বৃত্ত আৰু বক্ৰ ৰেখাৰ প্ৰাদুৰ্ভাৱ বেছি। এনে ভাস্কৰ্যই সংহতিৰ বতৰাহে বিলাই দিছে। ইয়াৰ শোভা সমন্বয় আৰু গঠনৰ সূক্ষ্মতাৰৰ জৰিয়তে প্রকাশ পাইছে। উত্তৰ ভাৰতৰ ভাস্কৰ্যত দাক্ষিণাত্যৰ দৰে কাৰু-কাৰ্যৰ বিশালতা নাথাকে। দাক্ষিণাত্যৰ ভাস্কৰ্যত নিজস্ব পদ্ধতি বিৰাজমান। বহিৰাগত প্রভাৱ এই ভাস্কৰ্যৰ ওপবত পোনপটীয়াকৈ পৰা নাছিল। সেয়েহে এই ভাস্কৰ্যত নিজস্ব বিচাৰ পদ্ধতি দেখিবলৈ পোৱা যায়। ই ভাৰতীয় সংস্কৃতিৰ বৈচিত্য্যক ৰঙীন কৰি তুলিছে। দাক্ষিণাত্যৰ,ভাস্কৰ্যত কোণ আৰু সৰলৰেখাৰ প্ৰাদুৰ্ভাৱ সৰহ। ইয়াৰ অন্য এক বৈশিষ্ট্য হৈছে গঠনৰ বিশালতা। প্ৰত্যেকটো ভংগীমাই সুকীয়া আৰু আৰ্হিত পুনৰাবৃত্তিৰ স্থান নাই। উদাহৰণস্বৰূপে কাঞ্জিভৰামৰ মন্দিৰ কথা ক’ব পাৰি। এই মন্দিৰত অন্তঃ এহেজাৰটা স্তম্ভ আছে যদিও এটা স্তম্ভৰ আৰ্হি আনটোৰ লগত নিমিলে। এইবোৰৰ সাজ-সজ্জাৰ জাকজমকতাই আৰু প্রতিকৃতিৰ বিশালতাই সাধাৰণতে অন্তৰ অভিভূত কৰি তোলে।\nSee also মই অসমীয়া দশম শ্ৰেণী Question Answer (প্রশ্নোত্তৰ)\nসৌন্দৰ্যবোধৰ পৰিচায়কৰূপে ইছলামীয় ভাস্কৰ্য প্রতিষ্ঠিত। গঠনৰ সৰলতা আৰু সূক্ষ্মতাই হৈছে ইছলামীয় ভাস্কৰ্যৰ মূল সম্পদ। এই ভাস্কৰ্য জ্যামিতিৰ ছবিবোৰৰ দৰে সৰল। ইছলামীয় ভাস্কৰ্যক সম্পূৰ্ণৰূপে ইছলামীয় বুলি ক’ব ‘নোৱাৰি। ই সমন্বয়ৰ বাহকহে। এইবোৰৰ জৰিয়তে প্ৰচলিত হিন্দু আৰু বাহিৰৰ ইছলামীয় আদৰ্শ সন্নিৱিষ্ট হৈ এট নতুন ভাৰতীয় পদ্ধতিৰ সৃষ্টি হৈছে। হিন্দু ভাস্কৰ্যই ইছলামীয় পদ্ধতিৰ জটিলত হ্যাস কৰিছে। ইছলামীয় ভাস্কৰ্যই হিন্দু ভাস্কৰ্যক কাৰু-কাৰ্য প্রদান কৰিছে। এনেদৰেই এটা নতুন ধাৰাৰ সৃষ্টি হৈছে। এই সমন্বয়ৰ আদৰ্শ যতেই সফল হৈছে ‘তাতেই আমি তাজমহলৰ নিচিনা অপূৰ্ব সৃষ্টি দেখা পাইছো।\nপ্রঃ উত্তৰ ভাৰতৰ সংগীতে কি নতুন বস্তু আমাৰ চকুত পেলায় বুলিছে?\nউঃ উত্তৰ ভাৰতৰ সংগীতে এটা নতুন বস্তু আমাৰ চকুত পেলায়। গাম্ভীৰ্যৰ লগত ঠায়ে ঠায়ে এই সংগীতত আমি এক উৰণীয়া ভাৱৰ সংযোগ দেখিবলৈ পাওঁ। ইয়াকেই সুৰ- বস্তুৰ ওপৰত লোক সংগীতৰ প্রভাৱ বুলিব পাৰি।\nভাৰতীয় সংস্কৃতি দশম শ্ৰেণী\nপ্রঃ অজন্তাৰ গুহাৰ শিল্পকলাৰ এটি বিৱৰণ দিয়া।\nউ: অজন্তা গুহাৰ শিল্পকলা ভাৰতীয় সংস্কৃতি তথা ঐতিহ্যৰ বাহক। অজন্তা গুহাত অনন্তকালৰ বাবে শিল্পকলা সঞ্জীৱিত হৈ আছে। ইয়াৰ জৰিয়তে ভালেমান গতি- প্রগতিৰ সমন্বয় উজ্জ্বল হৈ আছে। অজন্তাৰ ছবিবোৰত দুটা ভাৱ-বস্তু প্ৰকাশ পাইছে। এটা হৈছে সন্ন্যাস জীৱন আৰু আনটো হৈছে সমূহীয়া জীৱন। দুয়োবিধ একেলগে অংকিত হৈছে। দ্বিতীয় পৰ্যায়ৰ ছবিবোৰ হৈছে জীৱন আনন্দৰ উচ্ছাসময় চিত্ৰ। এইবোৰত ফুটি উঠিছে শক্তি, খ্যাতি, প্রেম আৰু যৌৱন। প্রাক মুছলিম যুগৰ জীৱনৰ প্রাচুৰ্যৰ কথাও এই ছবিবোৰত অংকন কৰা আছে। প্রথম শাৰীত আছে দয়া-ধ্যান আৰু মৌনতা। দুয়োবিধতে দুখন সুকীয়া জগত প্রতিফলিত হৈছে। তথাপি পৃথক যদিও এই দুখন পৃথকভাৱে অংকিত হোৱা নাই। শিল্পীৰ শিল্পজগত আৰু বাস্তৱ জীৱনৰ মাজত এক সুন্দৰ সমন্বয় স্থাপিত হৈছে। ইয়েই অজন্তাৰ চিত্ৰশিল্প গৌৰৱ। অজন্তাৰ সৰলতাৰ লগত নতুন ভাৰসাম্যৰ সংযোগ হৈছিল। এই ফালৰপৰা চাবলৈ গ’লে অনুভূতিৰ প্রসাৰ মোগল আৰু ৰাজপুত আৰ্টব প্রধান লক্ষণ। এবিধ মূলতে আনন্দাপ্লুত, ৰস-চঞ্চল। আনবিধ ধীৰ, মন্থৰ প্রাণ। এইবোৰৰ স্থবিৰতাৰ মাজতো হয়তো লুপ্ত আনন্দধাৰ উজ্জ্বল হৈ আছে।\nপ্রঃ “সভ্যতা আৰু সংস্কৃতি’ শব্দ দুটাৰ মাজৰ পার্থক্য বিচাৰ কৰা।\nউঃ সভ্যতা আৰু সংস্কৃতি এই শব্দ দুটাৰ মাজত যথেষ্ট পার্থক্য আছে। এটাৰ সলনি আনটো ব্যৱহাৰ কৰিব পৰা নাযায়। সভ্যতাৰ বুকুত আঁচোৰ মাৰিহে সংস্কৃতিয়ে আৰােহণ কৰে। সভ্যতাই বিশেষ এটা সামাজিক বা ৰাজনৈতিক অৱস্থাক বুজায়। ইয়াৰ প্ৰধান মাপকাঠী হ’ল সমাজ এখনত বাস কৰা লােকসকলৰ জীৱন ধাৰণৰ প্রণালী। অর্থাৎ, সভ্যতাই বস্তুগত প্রাচুর্য, দক্ষতা, সুখ-সম্ভোগ, সম্পদৰ ব্যৱহাৰ, বৌদ্ধিক চিন্তা-চৰ্চা, আচাৰ-ব্যৱহাৰৰ সচেতনতা, শালীনতা আদিহে বহন কৰে।\nআনহাতে সংস্কৃতি হৈছে কোনাে এটা জাতিৰ বা সমাজ এখনৰ জীৱন প্রতিভা। ভাষা, সাহিত্য, সুকুমাৰ কলা, দর্শন ইত্যাদি ক্ষেত্ৰত প্ৰকাশ পােৱা প্রতিভাই হৈছে জাতি বিশেষৰ সংস্কৃতিৰ মাপকাঠী। অর্থাৎ, সংস্কৃতিয়ে জাতি এটাৰ ৰীতি-নীতি, বিশ্বাস, ভাষা-সাহিত্য, আচাৰ-ব্যৱহাৰ কর্মপদ্ধতি, সাজ-পােছাক আদি বহন কৰে। সভ্যতাৰ জন্ম আৰু বিকাশ মানুহৰ দৃষ্টিগােচৰ নহয়, কাৰণ সভ্যতাৰ বিকাশ অতি ধীৰ গতিত হয়। কিন্তু সংস্কৃতি সভ্যতাতকৈ কিছুগতিত পৰিৱৰ্তিত ৰূপত দেখা দিয়ে।\nসভ্যতা কোনাে জাতি বা জনগােষ্ঠীৰ উত্থান-পতনৰ সৈতে জড়িত থাকে, কিন্তু সংস্কৃতি সেই জাতি বা জনগােষ্ঠীৰ জীৱন পদ্ধতিৰ সৈতেহে জড়িত হৈ থাকে। সভ্যতাৰ সংমিশ্রণ নঘটে। কিন্তু সংস্কৃতিৰ মিশ্রণ ঘটে। উদাহৰণস্বৰূপে সিন্ধু সভ্যতা বুলি কওঁতে আমি কেৱল সিন্ধু নদীক কেন্দ্ৰ কৰি গঢ়ি উঠা সভ্যতাকহে বুজো। কিন্তু ভাৰতীয় সংস্কৃতিবুলি কওঁতে আর্য, অনার্য, মােগল আদিৰ সংমিশ্রিত সংস্কৃতিৰ কথাকোবুজো।\nআনহাতে মানুহৰ বুদ্ধি-কৌশল বা প্রযুক্তিবিদ্যা আদি সভ্যতাৰ সৈতে যিমান ঘনিষ্ঠভাৱে জড়িত, সংস্কৃতিৰ সৈতে নহয়। সিন্ধু সভ্যতা আৰু মহেঞ্জোদাৰােৰ সভ্যতাৰ নগৰ নিৰ্মাণৰ কাৰুকাৰ্যবােৰে তাৰে নিদর্শন দাঙি ধৰে। সংস্কৃতিয়ে এইবােৰৰ সংস্কাৰহে সাধন কৰিব পাৰে। সভ্যতা আৰু সংস্কৃতিৰ মাজত পার্থক্য থাকিলেও এটাক বাদ দি আনটোৰ ব্যাখ্যা কৰা সম্ভৱ নহয়। সভ্যতাইহে সমাজ সু-শৃংখল কৰি সংস্কৃতি গঢ় দিয়াত সহায় কৰে।\nদশম শ্ৰেণীৰ অসমীয়া প্ৰশ্ন উত্তৰ ভাৰতীয় সংস্কৃতি\nপ্রঃ মােগল সম্রাট বাবৰৰ আমােলত ভাৰতত প্ৰৱেশ কৰা চিত্রকলাৰ নতুন ধাৰাটো কেনে আছিল লিখা।\nউঃ মােগল সম্রাট বাবৰৰ আমােলত ভাৰতত প্ৰৱেশ কৰা চিত্রকলাৰ ধাৰাটোৰ মূলতে আছিল প্রচুৰ ব্যক্তিবােধ। এই চিত্রকলাৰ ধাৰাটোত জনজীৱন বা সমষ্টি জীৱনৰ কোনাে সংবাদ নাছিল। ইয়াৰ লক্ষ্য আছিল ব্যক্তিৰ জীৱন প্রকাশ।\nইয়াৰ জন্ম হৈছিল টাইমূৰ আৰু চেংগীজ খাঁৰ ৰাজ দৰবাৰত, গতিকে এই চিত্রকলাৰ ধাৰাটো যুগৰ অনুসৰি কঠোৰ আৰু ব্যক্তিবাদী হ’বলৈ বাধ্য হৈছিল। ইয়াত ভাৱ-প্ৰৱণতাৰ পৰিৱর্তে বিপুল উৎসাহ-উদ্দীপনা তথা প্রেৰণাহে আছিল। ব্যক্তিবাদে এই ধাৰাটোৰ জৰিয়তে সাময়িকভাৱে হ’লেও চিত্র-শিল্পত ইংগিত বা সংকেতৰ স্থান প্রায় নােহােৱা কৰিছিল। বাবৰৰ আমােলত বাহিৰৰ সুস্থ ব্যক্তিবাদী চিত্রকলাৰ লগত প্রচলিত চিত্ৰধাৰাৰ মিলন ঘটিছিল আৰু দুয়ােটাৰ সংমিশ্ৰণত এটা নতুন পদ্ধতিৰ উদ্ভৱ হৈছিল।\nউঃ উত্তৰ ভাৰতৰ সংগীতে গাম্ভীর্যৰ লগতে ঠায়ে ঠায়ে এই সংগীতত এক উৰণীয়া ভাবৰ সংযােগ ঘটাৰ কথা আমাৰ চকুত পেলায়। ইয়াকে সুৰবস্তুৰ ওপৰত লােক-সংগীতৰ প্ৰভাৱ বুলিব পাৰি বুলি কৈছে।\nপ্রঃ ভাৰতীয় সংস্কৃতিত ইছলামৰ অৰিহণাৰ এটি টোকা যুগুত কৰা।\nউ : বিভিন্ন জাতি-উপজাতি, বিভিন্ন সভ্যতা সংস্কৃতি, বিভিন্ন ধর্ম তথা ধর্মাৱলম্বী লােকৰ সমন্বয়ৰ ভাৰতীয় সংস্কৃতিলৈ ইছলামৰ অৰিহণা লেখতল’বলগীয়া। গঠনৰ সৰলতা আৰু সূক্ষ্মতা হৈছে ইছলামীয় ভাস্কৰ্যৰ মূল সম্পদ। ইছলামীয় ভাস্কর্য, স্থাপত্য, সুকুমাৰ কলা আদিয়ে ভাৰতীয় সংস্কৃতিলৈ অৰিহণা আগবঢ়াইছে। বিশেষকৈ ইছলাম ধৰ্মৰ ছুফিবাদৰ মূল কোৰাণ শাস্ত্ৰ বুলি কোৱা হয় যদিও ছুফিবাদ আৰু ভাৰতীয় শাস্ত্র উপনিষদৰ মাজত বহুতাে মিল আছে। আনহাতে ইছলামীয় ভাস্কর্যই হিন্দু ভাস্কর্যক কাৰুকার্য প্ৰদান কৰিছে। ফলত নতুন ধাৰাৰ সৃষ্টি হোৱাত “তাজমহলৰ দৰে অপূর্ব সৃষ্টি দেখিবলৈ পাইছোঁ। ভাৰতৰ প্রচলিত চিত্রশিল্পৰ লগত ইছলামীয় চিত্রশিল্পৰ মিলন হৈ ভাৰতীয় চিত্রশিল্পক এক বৈচিত্র প্রদান কৰিছে। ইছলাম ধৰ্মৰ আধ্যাত্মিকতাবাদেও হিন্দু সমাজৰ ওপৰত সুকীয়া প্ৰভাৱ পেলাইছিল। পৰম পুৰুষৰ ধ্যানে মানুহক সামাজিক অসামঞ্জস্যৰ কথাৰপৰা দূৰৈত ৰাখিছিল। অর্থাৎ ইছলাম ধৰ্মৰ প্রচলিত মানুহৰ মুক্তিৰ বাণীৰ দ্বাৰা ভাৰতীয়সকল প্ৰভাৱান্বিত হৈছিল। সাহিত্যৰ ক্ষেত্ৰতাে পাঠান আৰু মােগল সাম্রাজ্যৰ অধীনত বংগদেশীয় কাব্য সাহিত্যই যথেষ্ট উৎকর্ষ লাভ কৰিছিল। মুঠৰ ওপৰত স্থাপত্য, ভাস্কর্য, সংগীত, সাহিত্য আদি সকলােতে ইছলাম ধৰ্মৰ অৱদান অপৰিসীম।\nভাৰতীয় সংস্কৃতি class 10\nপ্রঃ প্রাক-মুছলিম যুগ আৰু মুছলিম যুগৰ ভাৰতীয় ভাস্কর্য আৰু শিল্পকলাৰ বিষয়ে এটি টোকা যুগুত কৰা?\nউ : অজন্তৰ গুহাৰ চিত্ৰসমূহত প্রাক্ মুছলিম যুগৰ চিত্ৰকলাৰ নিদর্শন সন্নিৱিষ্ট হৈ আছে। সন্যাস আৰু সমূহীয়া জীৱন এই দুটা ভাৱবস্তু অজন্তাৰ চিত্ৰবােৰত বিৰাজমান। প্রাক্ মুছলিম যুগৰ জীৱন প্ৰাচুৰ্যৰ বতৰা এই চিত্ৰবােৰৰ মাজত প্রকাশ পাইছে। উদাহৰণস্বৰূপে উত্তৰ ভাৰতীয় ভাস্কর্যত বৃত্ত আৰু বক্ৰ ৰেখাৰ প্রাদুর্ভাৱ সৰহ। এই অঞ্চলৰ মন্দিৰবােৰত প্ৰাক্ মুছলিম যুগৰ ভাস্কৰ্যৰ ভালেখিনি প্ৰভাৱ পৰা দেখা যায়। ভাৰতীয় ভাস্কর্য আৰু শিল্পকলাই মুছলিম যুগত যথেষ্ট আগবাঢ়িছিল। মােগল সম্রাট বাবৰৰ আমােলত চিত্রশিল্পৰ নতুন ধাৰা প্রথমে ভাৰতত প্ৰৱেশ কৰে। প্ৰচুৰ ব্যক্তিবােধ আছিল এই চিত্রশিল্পৰ মূল ভাস্কর্যৰ ক্ষেত্ৰত তাজমহলৰ সৃষ্টিয়ে মুছলিম যুগৰ উৎকৃষ্ট উদাহৰণ দাঙি ধৰিছে। মােগলৰ শাসনকালত এনে বহুতাে ভাস্কর্য কীৰ্তিচিহ্নৰ নিদর্শন আজিও জিলিকি আছে।\nAlso Read; কানাইৰ চাতুৰী\nপ্রঃ ব্যাখ্যা কৰাঃ\n(ক) সংস্কৃতিৰ অবিচ্ছিন্ন ধাৰাই হৈছে ভাৰতীয় জীৱনৰ মূল সম্পদ।\nউ : উদ্ধৃত কথাফাকি আমাৰ অসমীয়া পাঠ্যপুথিত থকা হেমবৰুৱাৰ ৰচিত “ভাৰতীয় সংস্কৃতি” নামৰ পাঠটিৰ পৰা তুলি দিয়া হৈছে।\nকথাফাকিৰ জৰিয়তে লেখকে ভাৰতীয় সংস্কৃতি যে স্থিৰ নহয় অর্থাৎ পৰিৱর্তনমুখী তাকে ক’ব বিচাৰিছে।\nভাৰতীয় সংস্কৃতি বৈচিত্র্যময়। বিভিন্ন জাতি, জনজাতিৰ ভাষা, সাহিত্য, সুকুমাৰকলা, স্থাপত্য, ভাস্কর্য আদি উপাদানেই হৈছে ভাৰতীয় সংস্কৃতিৰ মাপকাঠী।\nসংস্কৃতিৰ অবিচ্ছিন্ন ধাৰা নিৰবিচ্ছিন্নভাৱে বোৱতি নদীৰ দৰে বৈ আছে। অতীতৰপৰা গ্রীক, শক, হুন, আদি বিভিন্ন মানৱগােষ্ঠী ভাৰতলৈ আহি বসবাস কৰিবলৈ লৈ বিৰাট সংস্কৃতি গঢ়িলে। আজিও ই মূল চালিকা শক্তিৰূপে প্রবাহিত হৈ আছে। কালক্ৰমত তেওঁলােকৰ আচাৰ-ব্যৱহাৰ, নিজ ভাষা, সংস্কৃতি আদি ত্যাগ কৰি ভাৰতীয় সংস্কৃতিকে আপােন কৰি ল’লে। তেওঁলােকৰ নৃত্য, কলা, চিত্র আদি এই অবিচ্ছিন্ন ধাৰাই ভাৰতীয় সংস্কৃতিক সুসংগঠিত আৰু টনকিয়াল কৰিছে। সংস্কৃতিৰ প্ৰভাৱেও ভাৰতীয় সংস্কৃতিক জীপাল কৰি ৰাখিছে।\nভাৰতীয় সংস্কৃতি class 10 প্ৰশ্ন উত্তৰ\n(খ) সকলাে আর্টৰ মূলতে দুটা বিপৰীত পন্থাই কাম কৰা দেখা যায়।\nউঃ উদ্ধৃত কথাকি আমাৰ অসমীয়া পাঠ্যপুথিত থকা হেমবৰুৱাৰ ৰচিত “ভাৰতীয় সংস্কৃতি” নামৰ পাঠটিৰ পৰা তুলি দিয়া হৈছে।\nউক্ত কথাফাকিৰ দ্বাৰা লিখকে আর্ট বা কলাৰ মূলতে থকা বিপৰীত পন্থা দুটা তথা ভিন্নতাৰ কথা ক’ব বিচাৰিছে।\nভাৰতীয় সংস্কৃতিলৈ চিত্রকলাৰ বহুতাে অৱদান। আছে। লেখকৰ মতে সাধাৰণতে সকলাে আর্টৰ মূলতে দুটা বিপৰীত পন্থাই কাম কৰে। এটাৰ উদ্দেশ্য কাৰুকাৰ্য আৰু জাক-জমকতাৰ সৃষ্টি, আনটোৰ উদ্দেশ্য সংযম আৰু আড়ম্বৰহীনতা। এটাই বাহ্যিক আৰু দৃষ্টিমুখৰ আড়ম্বৰৰ জৰিয়তে প্রকাশ বিচাৰে, আনটোৱে আমাক অন্তৰআত্মা স্পর্শ কৰি অভিভূত কৰে। প্ৰথমটোৱে প্ৰায়েই বিৰাট পটভূমিৰ অৱতাৰণ কৰে, দ্বিতীয়টোৱে নকৰে। প্ৰথমটোৰ বহির্জাগতিক বিস্তৃতি আছে দ্বিতীয়টোৰ বহির্জাগতিক বিস্তৃতি নাই।\n(গ) ভাৰতৰ বুৰঞ্জী হৈছে ৰাজ্যৰ উত্থান-পতন, ভঙা-গঢ়াৰ সবিশেষ বুৰঞ্জী।\nভাৰতীয় সংস্কৃতিৰ মূল সূতি কিদৰে, ক্রমবর্ধমান সোতেৰে বৈ আছে তাকে ক’বলৈ এই কথা ফাকিৰ অৱতাৰণা কৰিছে।\nভাৰতৰ বুৰঞ্জী ভঙা গঢ়াৰ বুৰঞ্জী। ইটোৰ পিছত সিটো মানৱগােষ্ঠীৰ আক্রমণ বা অভিযান, ইটো পৰিয়ালৰ পাছত সিটো পৰিয়ালৰ শাসনভাৰ গ্রহণ ইত্যাদি\nঘটনাৰে ভাৰত বুৰঞ্জী ভাৰাক্ৰান্ত। তথাপি ভাৰতীয় সংস্কৃতিৰ মূল সূতি ক্রমবর্ধমান সোতেৰে বৈ আছিল। ই অকস্মাতে ৰাজ্য ভঙা গঢ়াৰ হেঁচাত ৰুদ্ধ হৈ যােৱা নাছিল। এয়ে হৈছে ভাৰতীয় সংস্কৃতি আৰু ঐতিহ্যৰ বৈশিষ্ট্য। ভাৰতভূমিত ৰাজপুত, মােগল আদি জাতি এনে এক প্রক্রিয়াৰে ভাৰতৰ বাসিন্দা হৈছিল। তেওঁলােকে সময়ৰ গতিত নিজৰ সকলােখিনি ত্যাগ কৰি ভাৰতৰ সংস্কৃতিক চহকী কৰিছিল। এনেবােৰ বিষয়ৰ বৰ্ণনাৰে ভাৰত বুৰঞ্জী সমৃদ্ধ হৈ আছে। গতিকে সম্যক দৃষ্টিৰে চালে দেখা যায় ভাৰত বুৰঞ্জী হৈছে ৰাজ্যৰ উত্থান-পতন ভঙা-গঢ়াৰ সবিশেষ বুৰঞ্জী।\nSee also ৰামসিংহৰ অসম আক্রমণ দশম শ্ৰেণী অসমীয়া প্ৰশ্নৰ উত্তৰ\nভাৰতীয় সংস্কৃতি Class 10 গুৰুত্বপূৰ্ণ একাধিক বিকল্পপ্ৰশ্ন\n১)‘ ফ্ৰম্ ভল্গা টু গংগা ‘ নামৰ কিতাপখন কোনে ৰচনা কৰিছিল ?\nক) ড০ সৰ্বপল্লী ৰাধাকৃষ্ণণে\nগ) হেম বৰুৱাই\nঘ) পণ্ডিত ৰাহুল সংস্কৃত্যায়নে\nউত্তৰ: ঘ) পণ্ডিত ৰাহুল সংস্কৃত্যায়নে\n২)অজন্তাৰ গুহাবোৰে ভাৰতীয় সংস্কৃতিৰ কোনটো যুগৰ কথা প্ৰতিফলিত কৰে ?\nক) বৌদ্ধ যুগৰ\nখ) আৰ্য যুগৰ\nগ) অনাৰ্য যুগৰ\nঘ) ইছলামীয় যুগৰ\nউত্তৰ: ক) বৌদ্ধ যুগৰ\n৩)উত্তৰ ভাৰতৰ ভাস্কৰ্য্যবোৰক সংহতিৰ ভাস্কৰ্য বুলি কিয় কোৱা হয় ?\nক) কাৰণ এই ভাস্কৰ্যবোৰত বৃত্ত আৰু বক্ৰৰেখাৰ প্ৰাদুৰ্ভাৱ বেছি ।\nখ) কাৰণ এই ভাস্কৰ্যবোৰ জ্যামিতিৰ ছবিবোৰৰ দৰে সৰল ।\nগ) কাৰণ এই ভাস্কৰ্যবোৰত হিন্দু আৰু বাহিৰৰ ইছলামীয় আদৰ্শ সন্নিৱিষ্ট হৈ আছে ।\nঘ) কাৰণ এই ভাস্কৰ্যবোৰৰ প্ৰত্যেকটোৰে ভংগীমা সুকীয়া ।\nউত্তৰ:গ) কাৰণ এই ভাস্কৰ্যবোৰত হিন্দু আৰু বাহিৰৰ ইছলামীয় আদৰ্শ সন্নিৱিষ্ট হৈ আছে\n৪) ভাৰাক্ৰান্ত ‘ শব্দটোৰ সন্ধি ভাঙিলে তলত দিয়া কোনটো ভাঙনি পাম ?\nক) ভাৰ + ক্ৰান্ত\nখ) ভাৰ + আক্ৰান্ত\nগ) ভৰ + ক্ৰান্ত\nঘ) ভাৰা + ক্ৰান্ত\nউত্তৰ: খ) ভাৰ + আক্ৰান্ত\n৫) ৰাজনৈতিক ‘ শব্দটো তলৰ কোনটো পদৰ অন্তৰ্ভূক্ত হ’ব ?\nউত্তৰ: ঘ) বিশেষণ\nঅধোগামী→তললৈ গতি কৰা।\nউচ্চাঙ্গ সংগীত→ শাস্ত্ৰীয় সংগীত।\nভাৰতীয় সংস্কৃতি Class 10 সন্ধি ভাঙা\nসংস্কৃতি, সমন্বয়, সম্বন্ধ, ভাৰাক্রান্ত, সন্মত\nউঃ সংস্কৃতি: সম্ + কৃতি\nসমন্বয়: সম্ + অন্বয়\nসম্বন্ধ: সম্ + বন্ধ\nভাৰাক্রান্ত: ভাব + আক্রান্ত\nসম্মত : সম্ + মত\n২২। বিশেষণ আৰু বিশেষ্যলৈ নিয়া\nবৈচিত্র্য, ভৌগােলিক, বিস্তৃতি, নৈৰাশ্য, বিল্পর\nউঃ বৈচিত্র্য →বিচিত্র।\nবিল্পর → বৈপ্লৱিক\nভাৰতীয় সংস্কৃতি Class 10 অতি চমু প্রশ্নোত্তৰ\n১। হেম বৰুৱাৰ এখন উল্লেখযােগ্য গ্রন্থৰ নাম লিখা।\nউঃ হেম বৰুৱাৰ এখন উল্লেখযােগ্য গ্রন্থখন হ’ল ‘The Red River and the Blue Hill”।\n২। আৰ্যসকলৰ আদিম বাসভূমি ক’ত ?\nউঃ আৰ্যসকলৰ আদিম বাসভুমি মধ্য এছিয়াত।\n৩। ভাৰতীয় সংস্কৃতিৰ মূল আদর্শ কি?\nউঃ ভাৰতীয় সংস্কৃতিৰ মূল আদর্শ সমন্বয়ৰ সংস্কৃতি।\n৪। মহেঞ্জোদাৰােৰ সংস্কৃতিৰ সম্পদ কি?\nউঃ মহেঞ্জোদাৰােৰ সংস্কৃতিৰ সম্পদ ধ্যানস্থ শিৱৰ কল্পনা।\n৫। সংস্কৃতিৰ অর্থ কি ?\nউঃ সংস্কৃতি হৈছে কোনাে এটা জাতিৰ বা সমাজ এখনৰ জীৱন প্রতিভা।\n৬। ভাৰতীয় জীৱনৰ মূল সম্পদ কি?\nউঃ ভাৰতীয় জীৱনৰ মুল সম্পদ সংস্কৃতিৰ অরিচ্ছিন্ন ধাৰ\n৭। কোনে পঞ্জাৱ আৰু আফগানিস্তানক এক কৰি থ’ব বিচাৰিছিল ?\nউঃ গ্রীকসকলে পঞ্জাৱ আৰু আফগানিস্তানক এক কৰি থ’ব বিচাৰিছিল।\n৮। সংস্কৃতিৰ মাপকাঠী কি?\nউঃ ভাষা, সাহিত্য, দর্শন, সুকুমাৰ কলা আদিৰ ক্ষেত্ৰত প্রকাশিত প্রতিভাই সংস্কৃতিৰ মাপকাঠী।\n৯। হিন্দুৰ শ্ৰাদ্ধ বিধি কোন যুগৰ অৱদান?\nউঃ হিন্দুৰ শ্ৰাদ্ধ বিধি অনার্য যুগৰ অৱদান।\n১০। চুফীবাদৰ মূল আধাৰ কি?\nউঃ চুফীবাদৰ মূল আধাৰ কোৰাণ।\n১১। লিংগ পুজা কোন যুগৰ নিদর্শন?\nউঃ লিংগ পূজা অনার্য যুগৰ নিদর্শন।\n১২। কামাখ্যাত আগেয়ে কোন সম্প্রদায়ৰ লােকে পুৰােহিতৰ কাম কৰিছিল ?\nউঃ কামাখ্যাত আগেয়ে গাৰৰ সম্প্ৰদায়ৰ লােকে পুৰােহিতৰ কাম কৰিছিল।\n১৩। ব্যক্তিবাদী চিত্রকলাৰ লক্ষ্য কি?\nউঃ ব্যক্তিৰ জীৱন প্ৰকাশ কৰাই ব্যক্তিবাদী চিত্রকলাৰ লক্ষ্য।\nScience Quiz In Assamese – বিজ্ঞান কুইজ অসমীয়া\nAssamese Language Mock Test – অসমীয়া ভাষাৰ কুইজ\nAssam TET Exam English Language Online Mock Test\nগণিত কুইজ (Mathematics)\nপৰিৱেশ অধ্যয়ন কুইজ (Environmental Studies Quiz)\nশিশু বিকাশ আৰু শিক্ষাবিজ্ঞান – Child Development and Pedagogy quiz\nভাৰতীয় ৰাজনীতি কুইজ\nAssam History Quiz – অসম বুৰঞ্জীৰ কুইজ\nQuiz In Assamese – অসমীয়া অনলাইন কুইজ (স্বাস্থ্য খণ্ড -2)\nScience Quiz In Assamese – বিজ্ঞান কুইজ\nRead Also: SEBA Class 10 Assamese Book Question Answer – All solution\n1 thought on “ভাৰতীয় সংস্কৃতি Class 10 প্ৰশ্ন উত্তৰ দশম শ্ৰেণী অসমীয়া”


পৰিৱেশ ~ অণুগল্প - বিশ্বজিৎ সূত\nআজি বিশ্ব পৰিৱেশ দিৱস । বৰাৰ ছুটীয়েই নাই । সকলোতে নিমন্ত্ৰণ । অ'ত বোলে গছপুলি ৰোপণ, ত'ত বোলে গছপুলি ৰোপণ । এঠাইৰ পৰা আহি থাকোতে বাটতে কলিতাক লগ পালে । কলিতাই বৰাক দেখি মাত লগালে ।\nকলিতা- হেৰি বৰা, ক'ৰ পৰা আহিল ?\nবৰা- এ নক'ব আৰু বুজিছেনে কলিতা । আজি মোৰ ছুটীয়েই নাই । সমাজৰ কামতে গৈছিলো । গছপুলি ৰোপণ কৰি আহিলো । পাছে, আপুনি ৰোপণ কৰিলেনে নাই ?\nকলিতা- মই আকৌ আপোনাৰ দৰে নিমন্ত্ৰণ ৰক্ষা কৰি গছপুলি ৰোপণ নকৰো নহয় । ফটোও নুঠো । মাহটোত কিমান পুলি ৰোৱা হয় হিচাপ নাই । যত্নও লওঁ । আপোনাৰ দৰে আজিয়ে ৰুই দায়িত্ব নাসামৰো নহয় । বিশেষ দিন বুলি মোৰ একো নাই ।\nবৰা- আপুনি কথাখিনি বৰ বেলেগ কৈ ক'লে দেখোন কলিতা ।\nকলিতা- কি বুলি ক'ম আৰু এনেকৈ নকৈ । আপোনালোকে প্ৰকৃতিখন ধ্বংসহে কৰিছে । দেখুৱাই ৰুইছে, ফটো উঠিছে । নিজৰ দায়িত্ব সামৰিছে । তাৰ জানো কোনোবাই কিবা যত্ন লৈছে । যোৱাবছৰ ঘৰৰ ওচৰত ৰোৱা ঘেৰৰ মাজত গছপুলিটো আছেনে নাই সময় পালে এবাৰ চাবচোন ।\nবৰা- এ কলিতা, মই যাওঁহে মোৰ দেৰি হৈছে ।\nকলিতা- এ ৰ'বহে । গছ থাকিলেহে মানুহ থাকিব । আগতে সচেতন হৈ নিজৰ পৰিৱেশটো নিকা কৰক । সেউজীয়া পৃথিৱীখন ধ্বংস হৈ যাবলৈ নিদিব । পৰিৱেশক ৰক্ষা কৰক । তাৰ পাছত সমাজৰ কথা ভাবিব ।।\nLabels#অণুগল্প, #বিশ্বজিৎ সূত


অসম সাহিত্য সভাৰ কলিয়াবৰ অধিৱেশন (২০১৫) - অসমীয়া ৱিকিপিডিয়া\n৩১ জানুৱাৰী, ২০১৫ৰপৰা ৪ ফেব্ৰুৱাৰী, ২০১৫\nকলিয়াবৰ, নগাঁও জিলা, অসম\nঅসম সাহিত্য সভাৰ ত্ৰিসপ্ততিতম (৭৩-তম) অধিৱেশন\nঅসম সাহিত্য সভাৰ ত্ৰিসপ্ততিতম (৭৩-তম) অধিৱেশন নগাঁও জিলাৰ কলিয়াবৰত ৩১ জানুৱাৰী ২০১৫ তাৰিখৰপৰা ৪ ফেব্ৰুৱাৰী ২০১৫ তাৰিখলৈ অনুষ্ঠিত হয়। তেজপুৰৰ পৰা প্ৰায় ২৫ কিঃমিঃ দূৰৈৰ ৰাষ্ট্ৰীয় ঘাইপথৰ কাষৰ মৌচন্দা পথাৰত অস্থায়ীভাৱে নিৰ্মিত পণ্ডিত আত্মাৰাম শৰ্মা সমন্বয় ক্ষেত্ৰত অধিৱেশন অনুষ্ঠিত হয়। সাহিত্য সভাৰ আনুষ্ঠানিক সভাৰ বাহিৰেও অধিৱেশন স্থলীত গ্ৰন্থ উৎসৱ মেলা, বিজ্ঞান আৰু শিল্প মেলা আৰু বাণিজ্য মেলাও অনুষ্ঠিত কৰা হয়। আদৰণি তোৰণখন সাহিত্যৰথী লক্ষ্মীনাথ বেজবৰুৱাৰ সোঁৱৰণত নিৰ্মাণ কৰা হয়।\n1 মুখ্য কাৰ্য্যালয়ৰ দ্বাৰ উন্মোচন\n2 লাইখুঁটা স্থাপন\n3 অধিৱেশন স্থলী\n4.1 ৩১ জানুৱাৰী ২০১৫\n4.2 ১ ফেব্ৰুৱাৰী ২০১৫\n4.3 ২ ফেব্ৰুৱাৰী ২০১৫\n4.4 ৩ ফেব্ৰুৱাৰী ২০১৫\n4.5 ৪ ফেব্ৰুৱাৰী ২০১৫\nমুখ্য কাৰ্য্যালয়ৰ দ্বাৰ উন্মোচন[সম্পাদনা কৰক]\nঅসম সাহিত্য সভাৰ ৭৩তম দ্বি-বাৰ্ষিক কলিয়াবৰ অধিৱেশনৰ আদৰণি সমিতিৰ মুখ্য কাৰ্য্যালয়ৰ দ্বাৰ উন্মোচন ২ অক্টোবৰ, ২০১৩ তাৰিখ বুধবাৰে কলিয়াবৰ শাখা সাহিত্য সভা ভৱন প্ৰাঙ্গণ, কুঁৱৰীটোলত অনুষ্ঠিত হয়। মুখ্য কাৰ্য্যালয়ৰ দ্বাৰ উন্মাোচন কৰে অসম সাহিত্য সভাৰ প্ৰধান সম্পাদক প্ৰহ্লাদ তাচাই।\nলাইখুঁটা স্থাপন[সম্পাদনা কৰক]\n২০১৪ চনৰ ৪ ডিচেম্বৰৰ দিনা বিদায়ী সভাপতি ইমৰাণ শ্বাহে কলিয়াবৰ অধিৱেশনৰ মূল মণ্ডপৰ লাইখুঁটাভাগ স্থাপন কৰে। এই অনুষ্ঠানত মন্ত্ৰী ৰকিবুল হুচেইন, অসম সাহিত্য সভাৰ সম্পাদক প্ৰহ্লাদ চন্দ্ৰ তাছা, নগাঁও জিলাৰ উপায়ুক্ত মনালিছা গোস্বামী আৰু কলিয়াবৰৰ মহকুমাধিপতি মধুমিতা ভাগৱতী উপস্থিত আছিল।\nঅধিৱেশন স্থলী[সম্পাদনা কৰক]\nঅধিৱেশন স্থলীৰ ঐতিহ্যমণ্ডিত কলিয়াবৰ ক্ষেত্ৰ শীৰ্ষক প্ৰদৰ্শনস্থলীত কলিয়াবৰ অঞ্চলৰ প্ৰাচীন মঠ, মন্দিৰ, দেৱালয়, বুৰঞ্জীপ্ৰসিদ্ধ কীৰ্তিচিহ্ন আদিৰ চিন সন্নিৱিষ্ট কৰা হৈছে। আহোম ৰাজত্বৰ বৰতোপ, বড়ো-কাৰ্বি-চাহ জনগোষ্ঠীৰ বাসগৃহ, বাঘ ধৰা দৃশ্য, শ্ৰীমন্ত শংকৰদেৱ, ড॰ ভূপেন হাজৰিকা, জ্যোতিপ্ৰসাদ আগৰৱালা, বিষ্ণুপ্ৰসাদ ৰাভাৰ মূৰ্তিকে আদি কৰি বিভিন্ন সামগ্ৰীৰ প্ৰদৰ্শনীৰ ব্যৱস্থা কৰা হয়।\n৩১ জানুৱাৰী ২০১৫[সম্পাদনা কৰক]\nঅসম সাহিত্য সভাৰ ৭৩ সংখ্যক কলিয়াবৰ অধিৱেশন ২০১৫ চনৰ ৩১ জানুৱাৰী শনিবাৰৰ পৰা আৰম্ভ হয়। মূল সভাস্থলী পণ্ডিত আত্মাৰাম শৰ্মা সমন্বয় ক্ষেত্ৰৰ পৰা সাত কিলোমিটাৰ দূৰত্বত জখলাবন্ধাৰ নাগশংকৰৰ ড॰ টি আও ষ্টেডিয়ামত প্ৰায় তিনি ঘণ্টাজোৰা কাৰ্যসূচীৰে সভাৰ পাঁচদিনীয়া অধিৱেশনৰ উদ্বোধনী অনুষ্ঠান অনুষ্ঠিত হয়। সন্ধিয়া ছয় বজাত অসম সাহিত্য সভাৰ প্ৰাক্তন সভাপতি ৰংবং তেৰাঙে অনুষ্ঠানৰ উদ্বোধন কৰে। অনুষ্ঠানত সভাৰ সভাপতি ইমৰান শ্বাহ, মন্ত্ৰী ৰকিবুল হুছেইন আৰু সভাৰ উপ-সভাপতি ড॰ পৰমান্দ ৰাজবংশীকে ধৰি বহু বিশিষ্ট ব্যক্তি উপস্থিত আছিল। কলিয়াবৰৰ বিধায়ক তথা আদৰণী সমিতিৰ সভাপতি কেশৱ মহন্তই উদ্বোধনী অনুষ্ঠানৰ আঁত ধৰিছিল। সাংস্কৃতিক অনুষ্ঠানত অসমৰ জাতীয় সমস্যা, জাতীয় ঐক্য আৰু সভাৰ জন্মৰ পৰা বৰ্তমানলৈকে ভিন্ন পদক্ষেপৰ বিষয়ে সংগীতালেখ্যৰ মাজেৰে গীত-নাচ পৰিৱেশন কৰা হয়।\nৰুদ্ৰকান্ত গোস্বামী সোঁৱৰণি গ্ৰন্থ উৎসৱৰ দ্বাৰ মুকলি কৰে শ্ৰীমন্ত শংকৰদেৱ বিশ্ববিদ্যালয়ৰ উপাচাৰ্য ড॰ কন্দৰ্প কুমাৰ ডেকাই। গড়কপ্তানী মন্ত্ৰী অজন্তা নেওগে প্ৰদৰ্শনীৰ দ্বাৰ আৰু বাণিজ্য মেলাৰ দ্বাৰ মুকলি কৰে। তিনি শতাধিক বাণিজ্য মেলাৰ বিপনীয়ে অংশ লোৱা মেলাখন স্থানীয় বিশিষ্ট কৰ্মী চোহনমল জৈনৰ নামত উৎসৰ্গিত কৰা হৈছে। বিদায়ী সভাপতি ইমৰান শ্বাহে সাহিত্য কাণ্ডাৰী পদ্মনাথ গোহাঞিবৰুৱা সোঁৱৰণি মূল মঞ্চ আৰু কলিয়াবৰ শাখা সাহিত্য সভাৰ সম্পাদক যোগেশ্বৰ বৰা সোঁৱৰণি মূল মণ্ডপ উদ্‌ঘাটন কৰে। সমন্বয় ক্ষেত্ৰস্থিত সাহিত্যৰথী লক্ষ্মীনাথ বেজবৰুৱা সোঁৱৰণি মূল তোৰণ উদ্‌ঘাটন কৰে তেজপুৰ বিশ্বাবিদ্যালয়ৰ উপাচাৰ্য ড॰ মিহিৰকান্ত চৌধুৰীয়ে।\n১ ফেব্ৰুৱাৰী ২০১৫[সম্পাদনা কৰক]\nশনিবাৰৰ পুৱাৰ পৰা অধিৱেশনস্থলীত দ্বাৰ মুকলি পৰ্ব আৰম্ভ হয়। পুৱাৰে পৰা পদ্মনাথ গোহাঞিবৰুৱা মূল মঞ্চত শতাধিক গ্ৰন্থ উন্মোচন কৰা হয়। পুৱা আদৰণী সমিতিৰ দ্বাৰা প্ৰকাশিত আৰু অন্যান্য গ্ৰন্থ উন্মোচন কৰা হয়। দুপৰীয়া অসম সাহিত্য উৎসৱত অসমৰ বিভিন্ন প্ৰান্তৰ লেখক-লেখিকাৰ গ্ৰন্থ উন্মোচন কৰা হয়। তাৰ পিছতে মূল মঞ্চত “অসমৰ ৰাজ্যসভা আৰু খিলঞ্জীয়া মাতৃভাষা, অস্তিত্বৰ সংকট আৰু ভৱিষ্যত” শীৰ্ষক বিষয়ত এখন আলোচনা সভা অনিষ্ঠিত হয়। এই সভাত অসমৰ বিভিন্ন জনগোষ্ঠীয় সাহিত্য সভা আৰু জাতীয় সংগঠনৰ প্ৰতিনিধিয়ে অংশগ্ৰহণ কৰি নিজৰ নিজৰ মন্তব্য আগবঢ়ায়। সমন্বয় ক্ষেত্ৰৰ গ্ৰন্থমেলাস্থলীত পুৱা কবিতা আবৃত্তি প্ৰতিযোগিতা অনুষ্ঠিত হয়। বিয়লি বেলা কুঁৱৰীটোলৰ কলিয়াবৰ মুক্তিযুঁজাৰু ভৱন প্ৰাংগণত সাহিত্য সভাৰ প্ৰতিনিধি সভা অনুষ্ঠিত হয়। দিনৰ ভাগত অধিবেশনস্থলীত জনগোষ্ঠীয় গীত-নৃত্যৰ অনুষ্ঠানৰ আয়োজন কৰা হয়।\n২ ফেব্ৰুৱাৰী ২০১৫[সম্পাদনা কৰক]\nঅসম সাহিত্য সভাৰ কলিয়াবৰ অধিৱেশনৰ তৃতীয় দিনা সাহিত্য সভাৰ পতাকা উত্তোলন কৰে বিদায়ী সভাপতি ইমৰান শ্বাহে। মূল পতাকা উত্তোলন কৰাৰ লগতে বৃত্তাকাৰে স্থাপন কৰা ক্ষেত্ৰত ৭৩খন পতাকা উত্তোলন কৰা হয়। দুপৰীয়া পদ্মনাথ গোহাঞিবৰুৱা সোঁৱৰণী মঞ্চত অনুষ্ঠিত হয় নবীন লেখক-শিল্পীৰ অন্তৰংগ অনুষ্ঠান ৰামধেনু। কেইবাকুৰি নবীন লেখক-শিল্পীয়ে অংশগ্ৰহণ কৰা অনুষ্ঠানটো সঞ্চালনা কৰে বিশিষ্ট সাহিত্যিক অনুৰাধা শৰ্মা পূজাৰীয়ে। প্ৰায় চাৰি ঘণ্টা ধৰি চলা এই অনুষ্ঠানত অংশগ্ৰহণ কৰে ফণীন্দ্ৰ কুমাৰ দেৱচৌধুৰী, শিল্পী জীনা ৰাজকুমাৰী, অভিনেতা নয়ন নীলিম, ৰশ্মি শইকীয়া ভূঞা আদিয়ে।\n৩ ফেব্ৰুৱাৰী ২০১৫[সম্পাদনা কৰক]\nঅসমৰ কৃষ্টি-সংস্কৃতিৰ প্ৰকাশ আৰু বিভিন্ন জনগোষ্ঠীয় গীত-নৃত্যৰ সমাহাৰেৰে অসম সাহিত্য সভাৰ ৭৩ সংখ্যক অধিৱেশন উপলক্ষে কুঁৱৰীটোল খেলপথাৰৰ পৰা মৌচন্দা পথাৰৰ পণ্ডিত আত্মাৰাম শৰ্মা সমন্বয় ক্ষেত্ৰলৈ বিশাল সাংস্কৃতিক শোভাযাত্ৰা উলিওৱা হয়। এই শোভাযাত্ৰা উদ্বোধন কৰে প্ৰাক্তন মন্ত্ৰী নীলমণিসেন ডেকাই। নৱনিৰ্বাচিত সভাপতি ধ্ৰুৱজ্যোতি বৰা এখন সুসজ্জিত ময়ূৰপংখী ৰথত উঠি বৰপীৰাত বহি হেম বৰুৱা সোঁৱৰণী মুকলি অধিৱেশনৰ মুকলি মঞ্চলৈ আহে। সভাপতিৰ লগত আছিল কলিয়াবৰ অধিৱেশনৰ আদৰণী সমিতিৰ সভাপতি কেশৱ মহন্ত। ৭৩ জন গায়ন-বায়ন, বিয়ানাম গাই ৭৩ গৰাকী কাষত কলহ লৈ আয়তী, এটা নামঘৰৰ আৰ্হিৰ সন্মুখত গায়ন-বায়নসহ ‘কেলি গোপাল’ নাট পৰিৱেশন কৰি যোৱা এটা পূৰ্ণাংগ ভাওনাৰ দল, শান্তিৰ বাণীৰে হাতত গোলক আৰু পাৰ চৰাই, ৭৩টা শিশু চেমনীয়া, ভোৰতাল নৃত্যৰ দল, ৰসৰাজ লক্ষ্মীনাথ বেজবৰুৱাৰ বুঢ়ী আইৰ সাধুৰ আৰ্হিত ৭৩ গৰাকী আইতাই সাধু কৈ যোৱা, মুগাৰ সাজ পিন্ধি হাতত ৭৩ গৰাকী যুৱতী, বৰপেটাৰ ম'হখেদা নৃত্য, বড়ো জনগোষ্ঠীয় নৃত্য দল, ৰাভা জনগোষ্ঠীয় নৃত্য দল, মিচিং জনগোষ্ঠীয় নৃত্য দল, নেপালী জনগোষ্ঠীয় নৃত্য দল, চাহ জনগোষ্ঠীয় নৃত্য দল, ৰাজস্থানী লোক-সংস্কৃতি দলে এই শোভাযাত্ৰাত অংশগ্ৰহণ কৰিছিল। অধিৱেশনৰ চতুৰ্থ দিনা বিয়লি অনুষ্ঠিত হেম বৰুৱা সোঁৱৰণী প্ৰথম মুকলি অধিৱেশনত নৱনিৰ্বাচিত সভাপতি ডাঃ ধ্ৰুৱজ্যোতি বৰাই বিদায়ী সভাপতি ইমৰান শ্বাহৰ পৰা আনুষ্ঠানিকভাৱে দায়িত্বভাৰ গ্ৰহণ কৰে। মুকলি সভা উদ্বোধন কৰে অৰুণাচল প্ৰদেশৰ বিশিষ্ট সাহিত্যিক য়েছে দৰজে ঠংচিয়ে। অধিৱেশনত প্ৰাক্তন সভাপতি সাহিত্যাচাৰ্য মহিম বৰা, ৰংবং তেৰাং, সাহিত্য সভাৰ বিদায়ী প্ৰধান সম্পাদক প্ৰহ্লাদ তাছা, প্ৰাক্তন মুখ্যমন্ত্ৰী প্ৰফুল্ল কুমাৰ মহন্ত উপস্থিত আছিল।\n৪ ফেব্ৰুৱাৰী ২০১৫[সম্পাদনা কৰক]\nঅসম সাহিত্য সভাৰ ৭৩ শংখ্যক কলিয়াবৰ অধিৱেশনৰ অন্তিম দিনা মহেশ্বৰ নেওগ সোঁৱৰণী দ্বিতীয় মুকলি অধিৱেশন অনুষ্ঠিত হয়। আৰম্ভণিতে ৭৩ গৰাকী যুৱতীয়ে সমৱেত কণ্ঠত ‘চিৰ চেনেহী মোৰ ভাষা জননী...’ গীতটো পৰৱেশন কৰে। নৱনিৰ্বাচিত সভাপতি ডাঃ ধ্ৰুৱজ্যোতি বৰাৰ সভাপতিত্বত অনুষ্ঠিত সভাখনত মুখ্য অতিথি হিচাপে মুখ্যমন্ত্ৰী তৰুণ গগৈয়ে অংশগ্ৰহণ কৰে। এই সভাত বিদায়ী সভাপতি ইমৰান শ্বাহ, সাংসদ গৌৰৱ গগৈ, মন্ত্ৰী ৰকিবুল হুচেইন, ৰাজ্যসভাৰ সাংসদ নাজনীন ফাৰুক, সাহিত্য সভাৰ প্ৰাক্তন উপ-সভাপতি কনক চন্দ্ৰ শৰ্মা উপস্থিত আছিল। সভাপতিৰ আহ্বান ক্ৰমে সম্পাদক ড॰ পৰমানন্দ ৰাজবংশীয়ে মুখ্যমন্ত্ৰীৰ সন্মুখত কেইটামান আৰ্জি ৰাখে। উক্ত আৰ্জি মতে, ২০১৭ চনত শিৱসাগৰত অনুষ্ঠিত হ’বলগীয়া অসম সাহিত্য সভাৰ শতবৰ্ষৰ অধিৱেশনৰ পূৰ্বে অসমৰ কলা-সংস্কৃতিৰ বাবে এটা আৰ্কাইভ মুকলি কৰা, সাহিত্য সভাৰ জিলা কাৰ্যালয়সমূহত শতবৰ্ষ ভৱন নিৰ্মাণৰ ব্যৱস্থা কৰা, জাতীয় পুথিভঁৰাল নিৰ্মাণৰ বাবে গুৱাহাটীৰ চচলত থকা ৫০ বিঘা মাটিত ব্যৱস্থা গ্ৰহণ কৰা, ড॰ ভূপেন হাজৰিকা-মামণি ৰয়ছম গোস্বামী বিশ্ববিদ্যালয় নিৰ্মাণৰ বাবে ব্যৱস্থা গ্ৰহণ কৰা, ৰাজ্যভাষা আইন সৰ্বস্তৰত বলৱৎ কৰাৰ বাবে ব্যৱস্থা গ্ৰহণৰ অনুৰোধ জনায়।\nঅন্তিম দিনা বিয়লি অনুষ্ঠিত দ্বিতীয় মুকলি অধিৱেশনত অসম সাহিত্য সভাৰ বিভিন্ন বঁটাসমূহ প্ৰদান কৰা হয়।\nঅম্বিকাগিৰী ৰায়চৌধুৰী বঁটা : গুণকান্ত বৰুৱা - ‘আং ডাইনী নঙা’ গ্ৰন্থৰ বাবে\nবাসন্তী বৰদলৈ বঁটা : মঞ্জু দত্ত বৰুৱা - ‘নাৰী : শৌৰ্য-বীৰ্য’ গ্ৰন্থৰ বাবে\nসীতানাথ ৰয়চৌধুৰী বঁটা : চাও লোকেশ্বৰ গগৈ - ‘অসমৰ লোক-সংস্কৃতি’ গ্ৰন্থৰ বাবে\nভাৰত চন্দ্ৰ বৰুৱা বঁটা : ড॰ আনন্দ বৰমুদৈ - ‘যুগনায়ক শংকৰদেৱ : সংগ্ৰহণ আৰু আত্মীকৰণ’ গ্ৰন্থৰ বাবে\nবিষ্ণুপ্ৰসাদ ৰাভা বঁটা : ৰুমী লস্কৰ বৰা - ‘ডম্‌ফু’ গ্ৰন্থৰ বাবে\nহেম বৰুৱা সাহিত্য বঁটা : ড॰ গুণাৰাম ঢেকিয়াল ফুকন - ‘যাত্ৰা’ গ্ৰন্থৰ বাবে\nগিৰিধৰ শৰ্মা বঁটা : অঞ্জনা দত্ত - ‘শেষ সিদ্ধান্ত’ পাণ্ডুলিপিৰ বাবে\nবদুৰাম পাংগিং বঁটা : কাৰ্বি আংলঙৰ অজিত ছিংনাৰ - জনজাতীয় গৱেষণামূলক গ্ৰন্থ ‘লংৰি আতমন’ৰ বাবে\n↑ Shambhu Boro (Tuesday, January 20, 2015). "73rd session of Asam Sahitya Sabha from Jan 31". The Assam Tribune. প্ৰকাশক Guwahati. http://www.assamtribune.com/scripts/detailsnew.asp?id=jan2015/state050। আহৰণ কৰা হৈছে: 17 মাৰ্চ 2015.\n↑ "Sahitya Sabha Session". The Assam Tribune,. 02 Feb 2015. http://m.newshunt.com/india/english-newspapers/the-assam-tribune/news/sahitya-sabha-session_35930821/c-in-l-english-n-theassam-ncat-news। আহৰণ কৰা হৈছে: 17 মাৰ্চ 2015.\n↑ ASOM SAHITYA SABHA KALIABOR SESSION 2015. "আদৰণী সমিতিৰ মুখ্য কাৰ্য্যালয়ৰ দ্বাৰ উন্মোচন". ASOM SAHITYA SABHA KALIABOR SESSION 2015. http://asomsahityasabhakaliaborsession.org/2nd_pg.htm। আহৰণ কৰা হৈছে:5ফেব্ৰুৱাৰী 2015.\n↑ 4.0 4.1 "চিৰ চেনেহী মোৰ ভাষা জননী...". আমাৰ অসম. ১ ফেব্ৰুৱাৰী ২০১৫. পৃষ্ঠাসমূহ: ১, ৫ পৃষ্ঠা. http://amarasom.glpublications.in/Details.aspx?id=20811&boxid=131039812। আহৰণ কৰা হৈছে:5ফেব্ৰুৱাৰী 2015.\n↑ 5.0 5.1 "গ্ৰন্থমেলা উৎসৱত পৰিণত কৰিলে অসম সাহিত্য সভাই". আমাৰ অসম. ১ ফেব্ৰুৱাৰী ২০১৫. পৃষ্ঠাসমূহ: ৫ পৃষ্ঠা. http://amarasom.glpublications.in/Details.aspx?id=20811&boxid=131039812। আহৰণ কৰা হৈছে:5ফেব্ৰুৱাৰী 2015.\n↑ 6.0 6.1 "উখল-মাখল মৌচন্দা পথাৰ". আমাৰ অসম. ২ ফেব্ৰুৱাৰী ২০১৫. http://amarasom.glpublications.in/Details.aspx?id=20825&boxid=131710937। আহৰণ কৰা হৈছে:3ফেব্ৰুৱাৰী 2015.\n↑ 7.0 7.1 "মাত্ৰ তিনিটা শব্দতে সমৃদ্ধ অসমৰ ভাষা-সাহিত্য-সংস্কৃতি – অসম সাহিত্য সভাৰ বিদায়ী সভাপতি ইমৰান শ্বাহ". আমাৰ অসম. ৩ ফেব্ৰুৱাৰী ২০১৫. পৃষ্ঠাসমূহ: ৮ পৃষ্ঠা. http://amarasom.glpublications.in/Details.aspx?id=20837&boxid=13337406। আহৰণ কৰা হৈছে:5ফেব্ৰুৱাৰী 2015.\n↑ "ৰথত উঠি সভালৈ আহিল সভাপতি". আমাৰ অসম. ৪ ফেব্ৰুৱাৰী ২০১৫. পৃষ্ঠাসমূহ: ১ পৃষ্ঠা. http://amarasom.glpublications.in/Details.aspx?id=20839&boxid=124312265। আহৰণ কৰা হৈছে:6ফেব্ৰুৱাৰী 2015.\n↑ 9.0 9.1 "ৰথত উঠি সভালৈ আহিল". glpublications. ৪ ফেব্ৰুৱাৰী ২০১৫. পৃষ্ঠাসমূহ: ৮ পৃষ্ঠা. http://amarasom.glpublications.in/Details.aspx?id=20848&boxid=125328875। আহৰণ কৰা হৈছে:6ফেব্ৰুৱাৰী 2015.\n↑ "আয়তী উৰুলীৰ মাজতে সাহিত্য সভাৰ দায়িত্ব ল'লে ডাঃ ধ্ৰুৱজ্যোতি বৰাই". আমাৰ অসম. ৪ ফেব্ৰুৱাৰী ২০১৫. পৃষ্ঠাসমূহ: ১ পৃষ্ঠা. http://amarasom.glpublications.in/Details.aspx?id=20848&boxid=12535859। আহৰণ কৰা হৈছে:6ফেব্ৰুৱাৰী 2015.\n↑ "আয়তী উৰুলীৰ মাজতে". glpublications.in. ৪ ফেব্ৰুৱাৰী ২০১৫. পৃষ্ঠাসমূহ: ৮ পৃষ্ঠা. http://amarasom.glpublications.in/Details.aspx?id=20848&boxid=12535859। আহৰণ কৰা হৈছে:6ফেব্ৰুৱাৰী 2015.\nসভাপতি ডাঃ ধ্ৰুৱজ্যোতি বৰাৰ অভিভাষণৰ নিৰ্বাচিত অংশ\nঅধিৱেশনৰ চিত্ৰ ভঁৰাল\n"https://as.wikipedia.org/w/index.php?title=অসম_সাহিত্য_সভাৰ_কলিয়াবৰ_অধিৱেশন_(২০১৫)&oldid=229559"ৰ পৰা সংকলিত


Cortisol G in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cortisol G ar byavahar, ppali, parshwakriya, upkaar, kriya-pratikriya aaru satarkatabani\nCortisol G ৰ লাভ আৰু ব্যৱহাৰসমূহ- Cortisol G Benefits & Uses in Assamese- Cortisol G ar laabh aaru byavaharsamuh\nCortisol G ৰ পালি আৰু সেয়া কেনেদৰে ল'ব- Cortisol G Dosage & How to Take in Assamese - Cortisol G ar paali aaru xeya kenedore lobo\nCortisol G ৰ পাৰ্শ্চক্ৰিয়াসমূহ- Cortisol G Side Effects in Assamese- Cortisol G ar parshwakriyasamuh\nCortisol G সংক্ৰান্ত সতৰ্কতাবাণীসমূহ- Cortisol G Related Warnings in Assamese- Cortisol G xonkranta xatarkatabanisamuh\nঅইন দৰৱৰ সৈতে Cortisol Gৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cortisol G with Other Drugs in Assamese- Oinor xoite Cortisol G ar gurutor kriya-pratikriya\nCortisol G মতভেদসমূহ- Cortisol G Contraindications in Assamese- Cortisol G nishedhsamuh\nCortisol G ৰ বিষয়ে সততে সোধা প্ৰশ্নসমূহ- Frequently asked Questions about Cortisol G in Assamese- Cortisol G ar bikhoye satate xodha prashnasamuh\nখাদ্য আৰু মদৰ সৈতে Cortisol G ক্ৰিয়া-প্ৰতিক্ৰিয়া- Cortisol G Interactions with Food and Alcohol in Assamese- khadya aaru modor xoite Cortisol G kriya-pratikriya\nCortisol G ৰ লাভ আৰু ব্যৱহাৰসমূহ - Cortisol G Benefits & Uses in Assamese - Cortisol G ar laabh aaru byavaharsamuh\nCortisol G তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCortisol G ৰ পালি আৰু সেয়া কেনেদৰে ল'ব - Cortisol G Dosage & How to Take in Assamese - Cortisol G ar paali aaru xeya kenedore lobo\nCortisol G-ৰ উপাদানসমূহ - Cortisol G Active Ingredients in Assamese - Cortisol G-ar upadaansamuh\nCortisol G ৰ পাৰ্শ্চক্ৰিয়াসমূহ - Cortisol G Side Effects in Assamese - Cortisol G ar parshwakriyasamuh\nগৱেষণাৰ ভিত্তিত, Cortisol G ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCortisol G সংক্ৰান্ত সতৰ্কতাবাণীসমূহ - Cortisol G Related Warnings in Assamese - Cortisol G xonkranta xatarkatabanisamuh\nCortisol G-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCortisol Gএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nCortisol G-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Cortisol G ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Cortisol G কি প্ৰভাৱ দেখা গৈছে?\nCortisol Gৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Cortisol G কি প্ৰভাৱ দেখা গৈছে?\nCortisol Gৰ ব্যৱহাৰে কলিজা ৰ ওপৰত কোনো ক্ষতিকাৰক প্ৰভাৱ নেপেলায়।\nহৃদযন্ত্ৰৰ ক্ষেত্ৰত Cortisol G ৰ কি প্ৰভাৱ দেখা গৈছে?\nCortisol Gৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Cortisol Gৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cortisol G with Other Drugs in Assamese - Oinor xoite Cortisol G ar gurutor kriya-pratikriya\nCortisol G তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCortisol G মতভেদসমূহ - Cortisol G Contraindications in Assamese - Cortisol G nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cortisol G লোৱা অনুচিত যাতে -\nCortisol G ৰ বিষয়ে সততে সোধা প্ৰশ্নসমূহ - Frequently asked Questions about Cortisol G in Assamese - Cortisol G ar bikhoye satate xodha prashnasamuh\nএই Cortisol G-এ অভ্য়াস বা নিচাৰ সৃষ্টি কৰে নেকি?\nনহয়, Cortisol G লোৱাটোৱে কোনো আসক্তিৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Cortisol G লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, আপুনি ডাক্তৰৰ পৰামৰ্শৰ পিছতহ Cortisol G লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Cortisol G ব্যৱহৃত নহয়।\nখাদ্য আৰু মদৰ সৈতে Cortisol G ক্ৰিয়া-প্ৰতিক্ৰিয়া - Cortisol G Interactions with Food and Alcohol in Assamese - khadya aaru modor xoite Cortisol G kriya-pratikriya\nখাদ্য আৰু Cortisol Gৰ ক্ৰিয়া-প্ৰতিক্ৰিয়া\nখাদ্যৰ সৈতে Cortisol G লোৱাট নিৰাপদ।\nমদ আৰু Cortisol Gৰ মাজৰ প্ৰতিক্ৰিয়া\nCortisol Gৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nCortisol G ৰ অনুকল্প - Substitutes for Cortisol G in Assamese\nআপুনি বা আপোনাৰ পৰিয়ালৰ কোনোবাই Cortisol G লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cortisol G ব্যৱহাৰ কৰিছিল নেকি?\nআপুনি কিমান পৰিমাণে Cortisol G সেৱন কৰিছিল?\nআপুনি Cortisol G ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cortisol G সেৱন কৰে?


ভ্ৰমণ ইত্যাদি (Travelogue) – অন্তহীন দিগন্ত\nকিছু অনুভৱ, কিছু চিন্তা আৰু কিছু কল্পনা … . .\nমোৰ বিষয়ে (About)\nডায়েৰীৰ পাতৰ পৰা (From the pages of my diary)\nভ্ৰমণ ইত্যাদি (Travelogue)\nপ্ৰকাশিত লিখনি (Published writings)\nঅন্যান্য (Random ..)\nCategory: ভ্ৰমণ ইত্যাদি (Travelogue)\nSomewhere in Karnataka & Tamilnadu\nIt was way back in 2011, when me along with few of my close buddies went to Goa for the first time and then traveled to Kodaikanal via Bengaluru. These are few photos from that journey clicked somewhere in Karnataka and Tamilnadu.\nbritul sharma\tফটোগ্ৰাফী (Photography), ভ্ৰমণ ইত্যাদি (Travelogue)\tLeaveacomment September 18, 2018 September 6, 20180Minutes\nA trip through Odisha\nWent to Puri, Konark and Bhubaneswar in 2014, with parents. Stayed there for two nights and visited many archeological monuments including Jagannath temple at Puri. Clickedalot of photos, however, I am not good in findingacreative angle in archeological monuments. Out of all those I clicked, I found only these two photos … Continue reading A trip through Odisha →\nbritul sharma\tফটোগ্ৰাফী (Photography), ভ্ৰমণ ইত্যাদি (Travelogue)\t2 Comments August 29, 2018 August 21, 20180Minutes\nধনশিৰী ইকʼ কেম্পত এনিশা\nস্বভাৱজাত ভাৱে মই অলপ অচৰপ ফুৰি চকি ভাল পাওঁ। সেই স্বভাৱৰ বসবৰ্ত্তী হৈ সময়ে সময়ে বহুতো ঠাই ফুৰিছো। হয়তো আৰু বহু ঠাই ফুৰিবলৈ বাকী আছে। যোৱা বছৰ ডিচেম্বৰ মাহত বোকাখাতৰ সমীপৱৰ্ত্তী "ধনশিৰী ইকʼ কেম্পত" এনিশা কটাইছিলো বন্ধুবৰ্গৰ সতে। ধনশিৰী নদীৰ পাৰৰ নান্দনিক পৰিবেশে দি যোৱা বিৰল অভিজ্ঞতাৰ ভিত্তিত এটি ভ্ৰমণ বৃত্তান্ত লিখি উলিয়াইছিলো। সেয়া প্ৰকাশ … Continue reading ধনশিৰী ইকʼ কেম্পত এনিশা →\nbritul sharma\tভ্ৰমণ ইত্যাদি (Travelogue)\tLeaveacomment August 28, 2018 June 18, 20190Minutes\nমাজুলীৰ কেইটামান ভাল অনুভৱ\nমাজুলী - অসমৰ সত্ৰ-সংস্কৃতি, গাৱঁলীয়া চহা জীৱন আৰু প্ৰাকৃতিক সৌন্দৰ্য্যৰ জীৱন্ত নিদৰ্শন। অসম আৰু অসমীয়াৰ সিৰাই সিৰাই বৈ থকা এক আবেগৰ সুঁতি।\nbritul sharma\tভ্ৰমণ ইত্যাদি (Travelogue)\tLeaveacomment July 18, 2018 July 25, 20180Minutes\nহাফলং ভ্ৰমণৰ ভাল বেয়া অভিজ্ঞতা\nকিছুদিন আগতে দুজন বন্ধুৰ সতে হাফলঙলৈ ফুৰিবলৈ গৈছিলো। তাৰেই ভাল বেয়া অভিজ্ঞতাৰ বিষয়ে লিখিব লৈছো। ভ্ৰমণৰ বেয়া অভিজ্ঞতা বুলিলে মনলৈ আহে কিবা বিপদ আপদ অথবা চুৰি ডকাইতিৰ কথা। কিন্তু আমাৰ লগত তেনে একো হোৱা নাছিল। যোৱা আৰু অহা দুটা দিন ধৰি মুঠ তিনিদিন যোৰা ভ্ৰমণ সুকলমেই গৈছিল। সকলো ভবা মতে হৈছিল আৰু আমিও সুকলমে নিৰ্বিঘ্নে … Continue reading হাফলং ভ্ৰমণৰ ভাল বেয়া অভিজ্ঞতা →\nbritul sharma\tভ্ৰমণ ইত্যাদি (Travelogue)\tLeaveacomment June 14, 2018 June 13, 20180Minutes\nHave always been upbeat about road trips. Been on day long road trips many times, but what I actually wanted wasaroad trip which lasts for many days and offer whole lot of thrilling experiances. My long pending wish has just came true this time when I travelled from Golaghat district of Assam to … Continue reading A road trip →\nbritul sharma\tভ্ৰমণ ইত্যাদি (Travelogue)\tLeaveacomment April 17, 2018 May 14, 20180Minutes\nসৃষ্টিৰ বাসনাই আকুল কৰি তোলা মনৰ কোমল অনুৰোধৰ প্ৰতি সহাঁৰি জনাই এই ব্লগটোৰ সৃষ্টি কৰিলো যদিও ইয়াৰ প্ৰথম পৃষ্ঠাত নিজৰ পৰিচয় দিবলৈ গৈ থমকি ৰ’লো। একোৱেই নাইচোন নিজৰ বিষয়ে কবলগা। খোলা নোখোলা মনেৰে কও যে মই এজন নিতান্তই সাধাৰণ মানুহ। ইমানেই সাধাৰণ যে কও বুলিলেও নিজৰ বিষয়ে কবলৈ একোৱেই নাথাকে। সঁচাকৈ, … নিজৰ বিষয়ে কবলৈ একোৱেই নাই মোৰ। অ’ এটা কথা কব পাৰো। মোৰ নাম বৃতুল। বৃতুল শৰ্মা। ইমানেই।\nArchives Select Month December 2019 (2) November 2019 (3) October 2019 (3) September 2019 (2) August 2019 (1) July 2019 (1) June 2019 (5) May 2019 (1) April 2019 (2) March 2019 (2) February 2019 (1) January 2019 (9) December 2018 (5) November 2018 (5) October 2018 (3) September 2018 (5) August 2018 (7) July 2018 (6) June 2018 (6) May 2018 (7) April 2018 (7) March 2018 (4) February 2018 (5) January 2018 (2) December 2017 (2) October 2017 (1) September 2017 (1) August 2017 (1) July 2017 (1) June 2017 (5) May 2017 (7) April 2017 (1) March 2017 (1) February 2017 (1) December 2016 (2) November 2016 (2) October 2016 (1) September 2016 (1) August 2016 (1) July 2016 (1) June 2016 (3) May 2016 (3) April 2016 (6) March 2016 (2) February 2016 (3) December 2015 (1) September 2015 (1) July 2015 (2) June 2015 (3) May 2015 (1) April 2015 (10) March 2015 (1) February 2015 (2) January 2015 (3) December 2014 (2) November 2014 (1) October 2014 (3) September 2014 (3) August 2014 (1) July 2014 (1) June 2014 (4) May 2014 (6) March 2014 (1) January 2014 (1) December 2013 (2) November 2013 (1) October 2013 (1) September 2013 (1) August 2013 (1) July 2013 (4) June 2013 (3) May 2013 (2) April 2013 (1) March 2013 (3) February 2013 (1) December 2012 (1) November 2012 (1) October 2012 (1) September 2012 (1) August 2012 (1) July 2012 (1) June 2012 (1) May 2012 (1) March 2012 (1) February 2012 (1) January 2012 (1) November 2011 (1) October 2011 (1) September 2011 (1) August 2011 (1) July 2011 (1) June 2011 (1) May 2011 (1)


বাটৰ শিলগুটি-কাবেৰী মহন্ত – ফটাঢোল\nSeptember 1, 2020 ফটা প্ৰেম\t21 Comments\nবাটৰ শিলগুটি-কাবেৰী মহন্ত\nজোৰেৰে অহা বৰষুণজাকৰ পৰা বাচিবলৈ গায়ত্ৰী আৰু মই ইউনিভাৰ্চিটিৰ বাছখনৰ পিছ দুৱাৰেদি জঁপিয়াই উঠিলোঁ৷ জৰাজীৰ্ণ বাচখন পুৰণা এম্বেছাদৰৰ দৰে চলি আছে৷ এনেকুৱা জোৰৰ বৰষুণত কেতিয়াবা ভিতৰতে ছাতি মেলিব লগা হয়৷ সেইদিনাও একেই অৱস্থা, শেষৰ বেঞ্চখনৰ মাজত বহিলোঁ যদিও গায়ত্ৰীয়ে নিজৰ চুইছ দিয়া ফল্দিং ছাতিটো খুলিবলৈ উলিয়ালে৷\n“..আউছ্…!” লৰা এটাই বিৰক্তিৰে কৈ উঠিল৷\n“ছ’ৰি.. ছ’ৰি..” গায়ত্ৰীয়ে ছাতিটো ততাতৈয়াকৈ জঁপাই থ’লে৷ দুইজনীয়ে দুইজনীৰ চকুলৈ মূহূৰ্তৰ বাবে চাই মুখ টিপি হাঁহিলোঁ লুকাই লুকাই৷\n“ফুটিল নেকি?” মই ফুচফুচাই তাইক সুধিলোঁ৷\n“নাই, বাদ দে.. চাই নাথাকিবি বেছিকৈ৷ একো গম নোপোৱাৰ দৰে থাকচোন৷” তাই মোকো হাঁহিটো লুকুৱাই মনে মনে ক’লে৷ তথাপিও গায়ত্ৰীৰ সিফালে বাছৰ খোলা খিৰিকীৰ পৰা অহা বৰষুণৰ ছিটিকনিক আওকাণ কৰি বহি থকা ল’ৰাটোলৈ চালোঁ.. খীণ ল’ৰাটোৱে চছমাযোৰ ৰুমালেৰে মচি পুনৰ পিন্ধিবলৈ লৈছিল৷ মানে ছাটিৰ খোঁচটোৰ পৰা চছমাইহে বচালে বেচেৰাৰ চকু এটা! পেটেপেটে হাঁহি উঠিল মোৰ.. “আজি তই ফুটাইছিলিয়েই আৰু..” গায়ত্ৰীৰ মুখৰ পৰা ফুচুককৈ হাঁহি এটা ওলাল৷\nইউনিভাৰ্চিটিৰ মেইন গে’টৰ আগত হুৰমূৰাই প্ৰায়বোৰ ল’ৰা-ছোৱালীয়েই নামি যায়৷ আমি অলপ আগলৈ লাইব্ৰেৰী বা চাইন্স কেণ্টিনৰ আগত নামো৷ .. বৰষুণজাক কমিছেগৈ৷ এনেকুৱা প্ৰায়েই হয়, লতাশিলত দিয়া দোপালপিটা বৰষুণজাক জালুকবাৰী পাও মানে নাথাকেগৈ৷ কিন্তু বতৰটোত মিলাই থৈ যায় এক সতেজ অনুভৱ! মন পুলকিত কৰা সেমেকা জলীয় বাস্পবোৰে এক সুখৰ ঢৌ তুলি যায় ভিতৰে ভিতৰে৷\n“এক্সকিউজ মি..” ল’ৰাটোৱে নামি যাবলৈ বাট বিচাৰিলে৷ ভৰি দুটা কোঁচাই তাক নামিবলৈ জেগা উলিয়াই দিলোঁ৷\n“উঠ৷ ক্লাছ কৰাৰ মন নাই নেকি?” গায়ত্ৰীৰ হেঁচুকনিতহে মই গম পালোঁ যে কেণ্টিন পালোঁহি৷ পিছলৈ এবাৰো ঘূৰি নোচোৱাকৈ খৰ খোজেৰে জিয়’লজি ডিপাৰ্টমেণ্টলৈ গৈ থকা ল’ৰাটোৰপৰা দৃষ্টি ঘূৰাই আনিলোঁ৷\n“কি হ’ল, খোঁচটো তোৰহে ভিতৰত লাগিল নেকি ক’ৰবাত?” আনদিনা টকটকাই অহা মই আৰু এতিয়াৰ মুখৰ গহীনতাত তাই অলপ আচৰিত হ’ল৷\n“ধেই.. কাম নাই তোৰ?” ডিপাৰ্টমেণ্টৰ প্ৰথম ষ্টেপটোত ভৰি দি পুনৰ কাষৰ জিয়’লজি ডিপাৰ্টমেণ্টলৈ চকু গ’ল.. ৰেদিমেদ যেন লগা উত্তৰটো গায়ত্ৰীয়ে বিশ্বাস কৰিছিল৷\nচিটিবাছ, ক্লাছ, কেণ্টিন, লাইব্ৰেৰী.. হাঁহি, চিঞৰ-বাখৰ, আড্ডা.. দিনবোৰ গতানুগতিক হলেও আমনিদায়ক নাছিল৷ কেণ্টিনখন অকল পেটৰ আবদাৰ পূৰ কৰাৰ স্থান নাছিল, সতেজ বতাহবোৰ হেঁপাহ পলুৱাই লোৱাৰ খিৰিকীও আছিল৷ জিয়’লজি ডিপাৰ্টমেণ্টৰ ব্ৰেক আৰু আমাৰ ব্ৰেক একে সময়তেই হোৱাৰ বাবে সেই ল’ৰাটোকো আমি সঘনাই লগ পাইছিলোঁ৷ বাছৰ শেষ ছিটৰ আধিপত্যৰ যুদ্ধখন কেণ্টিনলৈও বিস্তাৰ হ’ল৷ এইবাৰ ৰাস্তাটো দেখি থকা ডাঙৰ টেবুলখনৰ বাবে৷ অথবা কোনে আগতে অৰ্দাৰ দি কেণ্টিনৰ ল’ৰাকেইটাইক ব্যস্ত ৰাখিব পাৰোঁ৷ যদিও আমাৰেই বেছিভাগ জয় হৈছিল, কেতিয়াবা ভাৱ হৈছিল যুদ্ধখনৰ পৰিণামতকৈ যুদ্ধ কৰি থকাৰ মজাটো বেছি উপভোগ্য৷ খীণ ল’ৰাটো, চিন্ময় কিন্তু আমাৰ দৰে যুদ্ধত সক্ৰিয় নাছিল, সেইবুলি বেয়া পোৱা যেনো লগা নাছিল৷ ভুলতেই অথবা ভদ্ৰতাৰ খাতিৰতেই হওক এদিন সি গায়ত্ৰীক বাছত তাৰ চিটটো এৰি দিছিল, আমাকনো আৰু লাগে কি? একপক্ষীয়ভাৱে গায়ত্ৰী আৰু চিন্ময়ৰ যোৰা ঘোষণা কৰি আমাৰ মাজত তাৰ সকলো চালচলন সুক্ষ্মভাৱে নিৰীক্ষণ কৰিবলৈ ল’লোঁ৷ নীলা চাৰ্ট পিন্ধি আহিলে গায়ত্ৰীক জোকোৱা হ’লোঁ, “তোমাৰ নীলা দুচকুত ডাইন’ছৰৰ অণ্ডা..।” সেইফালৰ পৰা উদাসীন হ’লেও আমাৰ জোকোৱাৰ প্ৰকোপত গায়ত্ৰীৰ মনত কিবাকিবি অংকুৰিত হ’বলৈ আৰম্ভ কৰিলে৷ ব্ৰেকৰ সময়খিনি বা বাছৰ যাত্ৰাৰ সময়খিনিৰ বাবে তাই নিজকে সুন্দৰ কৰি ৰাখিবলৈ চেষ্টা কৰিলে৷\nচায়েন্স এক্সিৱিশ্যন মানে তিনিদিনমান কিছুমানৰ বাবে ছুটী, কিছুমানৰ বাবে চিনেমাহলত গৈ নতুন চিনেমাৰ সোৱাদ লোৱাৰ সময়৷ এই সময়খিনি বেলেগ বেলেগ ডিপাৰ্টমেণ্টলৈ গৈ লগৰ বন্ধুৰ লগত কটোৱাৰো এক সোণালী সময়৷ জিয়’লজি ডিপাৰ্টমেণ্ট সেইবাৰ আমাৰ টাৰ্গেট আছিল৷ গায়ত্ৰীৰ আগতেই প্লেনিং প্ৰথমদিনাই ছাৰৰ পৰা অনুমতি লৈ দুপৰীয়া সিহঁতৰ ডিপাৰ্টমেণ্টলৈ যাম৷ প্ৰথমটো ৰুমৰ দুৱাৰমুখৰ পৰাই ঘূৰিলোঁ, গায়ত্ৰীয়ে চিন্ময়ক বিচাৰি আছিল৷ সিহঁতৰ প্ৰজেক্টটো কাষৰ ৰুমতহে আছিল৷ টেবুলৰ ওপৰত হাড়মূৰ, লাওখোলা, হাৰ্বেৰিয়াম, শিল কিছুমানৰ কাষত কোনটো কি যুগৰ, কোনে ক’ত পাইছিল এইবোৰ লিখা আছিল৷ চছমা আৰু টাই মাৰি অফ হুৱাইট চাৰ্টটোৰে সৈতে চিন্ময়ক ভাল দেখিছিল। আমাক আগবাঢ়ি যোৱা দেখি সি টুল এখনত হাঁহিমুখেৰে বহি ৰ’ল, আগতেই গম পাই গ’ল যেন আমাৰ উদ্দেশ্য! ইতিমধ্যেই ৰাস্তাৰ কাষত পৰি থকা শিল দুটামান মোৰ হাতৰ মুঠিত সোমাই আছিল৷\n“এইকেইটাৰ আনুমানিক কিমান বয়স হ’ব বাৰু? আমি এক্সকাৰশ্বন যাওতে পাহাৰৰ গুহা এটাৰ ভিতৰত পাইছিলোঁ৷” কোনো খোঁকোজা নলগাকৈ গোকাট মিছা কথা এটা সলসলীয়াকৈ মোৰ মুখেৰে ওলাল৷\nচিন্ময়ৰ বাদে বাকীকেইটা ল’ৰাই এবাৰ মোৰ মুখলৈ চাই পুৰণা হোৱাৰ কোনো চিনমোকাম নথকা শিলকেইটালৈ চালে৷ সি মিচিকিয়াই হাঁহি থাকিল বহি বহি৷ গায়ত্ৰী উচাট্ মাৰি মোৰ কাষলৈ আহিল, হাতৰ পৰা শিলকেইটা লৈ টেবুলত থেকেচা মাৰি থ’লে, খংটোৱে তাইৰ মেকআপ কৰা মুখখন কুৰূপা কৰি তুলিল অলপ, “তঁহতৰ ফটুৱামি নকমিল আৰু! কেতিয়াবা ছিৰিয়াছ হ’বলৈ শিকিবিনে? ..ছ’ৰি!” শেষৰ শব্দটো চিন্ময়ৰ ফালে চাই ক’লে তাই আৰু আমাক এৰি ওলাই আহিল৷ হ’ল কি এই পাগলীজনীৰ? মই বুজি নাপালোঁ ইমান কি খং উঠিব লগা কাম কৰিলোঁ মই!\nপ্ৰদৰ্শনী শেষ হ’ল, এদিনৰ এক্সট্ৰা ছুটী পালোঁ৷ আকৌ আৰম্ভ হ’ল গতানুগতিকাৰ দৌৰাদৌৰি৷ কিন্তু দিনবোৰ আগৰ দৰে নোহোৱা হ’ল মোৰ বাবে, গায়ত্ৰী আৰু মোৰ মাজত তাই এখন নেদেখা বেৰ থিয় কৰালে যেন! কেন্টিনত মোৰ লগত তাই নবহা হ’ল, লাইব্ৰেৰীলৈ মই আজিকালি অকলেই যাবলৈ ল’লোঁ, তাইক লগ ধৰাৰ আগতেই তাই আঁতৰি ফুৰিল৷ আৰু বাছৰ শেষৰ ছিটটোৰপৰা মই নিজেই আঁতৰি আহিলোঁ৷ নতুন কিছু বান্ধৱী গোটাই তাই সুখী হ’ল৷\nএজনী অন্তৰংগ মনে মিলা বান্ধৱী হেৰুৱাবৰ মোৰ মন নাছিল৷ তথাপিও পৰীক্ষা ওচৰ চাপি অহাত নিজকে ব্যস্ত ৰখাৰ আহিলা বিচাৰি পালোঁ লাইব্ৰেৰীত৷ প্ৰায়ে চিন্ময়ক দেখা পাইছিলোঁ যদিও মোৰ কোনো আগ্ৰহ নজমিল তাক কিবা কামোৰ দিয়াৰ৷ ‘ফটুৱামি’বোৰ এৰাই চলাৰ চেষ্টা চলালোঁ, মন কৰিলোঁ সিও সলনি হৈছে৷ হয়তো মোৰ ব্যৱহাৰ সেইদিনা সঁচাকৈ বেয়া আছিল৷\nগায়ত্ৰীৰ হাঁহি দেখিলে মনটোত কিহবাই খুচি যায়৷ সুধিবৰ মন যায়, সেইটো কি ইমান ডাঙৰ ভুল আছিল যি এক বন্ধুত্বতকৈও ডাঙৰ? তাতোতকৈ ডাঙৰ ফটুৱামি কৰিছোঁ আমি আগতে, তেতিয়াতো তাই এনেকৈ আঁতৰি যোৱা নাছিল? নে সিহঁত দুইটাই মোক জানি বুজিয়েই এভইদ কৰিছে? প্ৰশ্নবোৰে পৰীক্ষাৰ সময়ত আহি আমনি কৰি থাকিল৷ এনেকৈ থকাতকৈ কথাবোৰ ক্লিয়েৰ কৰি পঢ়াত মন দিলেহে মই শান্তি পাম৷\n“গায়ত্ৰী, শুন কথা আছে৷” তাইক ব্ৰেকৰ সময়ত হাতখনত ধৰিলোঁ৷ “মিছ ইউ দিয়েৰ! ক’চোন ক’ত কি হ’ল।” মোৰ চকুৰ কোণত পৰো নপৰোকৈ চকুৰপানী গোট খালে৷\n“কিয়, কি হ’লনো আচৰিত হ’বলৈ? আচলতে মোৰহে দেৰি হ’ল তোক বুজি পোৱাৰ৷” কোনো অনুকম্পা নোহোৱাকৈ তাই মোৰ চকুত চকু থৈ ক’লে৷\nশ্বক খাই উঠিলোঁ মই৷ কি বুজাত ভুল কৰিলে তাই মোক?\n“কিয় কি কৰিলোঁ মই?” মোৰ খং উঠি আহিল৷\n“তই নাজান একো? ৱাহ! মোক বেক ষ্টেবিং কৰিছ আৰু এতিয়া এইবোৰ নাটক!” তাইৰ তাচ্ছিল্যত মোৰ সঁচাই খং উঠিল৷\n“হুৱাট ডু ইউ মিন? পাগল হ’লি নেকি? কি বকিছ তই?”\n“কিয় তই জনা নাছিলি চিন্ময়ৰ প্ৰতি মোৰ চফ্ট কৰ্ণাৰ আছিল বুলি? তথাপিও তই মোৰ ইম’শ্বন ইউজ কৰিলি?” গায়ত্ৰীৰ অভিযোগত মোৰ মুখ মেল খাই গ’ল৷\n“আজেবাজে কথা নক’বি৷ তই জান মোক৷ কিবা কোৱাৰ আগত ভাবি চাবি৷” মোৰ কথাত তাইৰ মুখৰ হাঁহিটো মোৰ অসহ্য লাগিল। এবাৰ মোৰ মুখলৈ চাই অলপ দুখৰেই তাই ক’লে মোক, “জাননে তই? চিন্ময়ে নিজেই ক’লে মোক দেট হি ফিলছ্ ফ’ৰ ইউ!”\n“য়েছ মাই দিয়েৰ! বেয়া নাপাবি, মই তোক ক্ষমা কৰিব নোৱাৰিলোঁ এই বিষয়ত৷ সেয়ে মই তাক মিছাকৈ ক’লো তই এনগেজদ্‌৷” গায়ত্ৰী উফাল মাৰি কথাষাৰ কৈ গুচি গ’ল৷\nথৰ হৈ ৰ’লোঁ মই৷ চছমা পিন্ধা খৰখোজেৰে যোৱা ল’ৰা এটা যেন চকুৰ আগলৈ আহি গুচি গ’ল!\n« ছাঁ – বৈদুৰ্য বৰুৱা\nবিদেশ যাত্ৰা আৰু একাপ চাহ-দেবজিত শৰ্মা »\nভাল লাগিল হাঁহিও উঠিল শিলগুটি লৈ আহি লেবত 😂😂\nসুন্দৰ লিখনি । পঢ়ি থাকোতে শিলগুটিটো পৰিব বুলি ভাৱিছিলো — নপৰিল ।\nএনেবোৰ জমনি ধাৰাবাহিক কৰিবি ।\nশিলগুটি ক’ৰ পৰা পৰিবহি😂\nবিৰাট ভাল লাগিল বা\nবঢ়িয়া লাগিল কাবেৰী\nপঢ়াৰ বাবে ধন্যবাদ\nবৰ ভাল লাগিল পঢ়ি কাবেৰী বা\nতোমাৰ নীলা দুচকুত কি আছিল এতিয়াহে গম পালো 😂😂😂.. কলেজ ৰ দিনবোৰ মনত পৰি গ ল\nহা হা হা! সেইবোৰ দিন বৰ সোনোৱালী আছিল


"এটা আৰ্ট গেলাৰীৰ প্ৰতিষ্ঠা কৰাৰ ইচ্ছা, য'ত প্ৰকৃতাৰ্থত চিত্ৰৰ অথবা কলাৰ সাধনা হ'ব"- হিমাংকু দাস | Rupaliparda.com\nকথাতে কয়, এগৰাকী শিল্পীয়ে হেনো নিঁয়ৰতো সপোন ৰচে। ডাৱৰৰ সৈতেও খেলা কৰিব পাৰে; আচলতে, এই কথাবোৰ কল্পনা ৰাজ্যতে আমি সীমাবদ্ধ হৈ থকা বুলি ভাবিছিলো। কিন্তু, শেহতীয়াকৈ এগৰাকী চিত্ৰশিল্পীয়ে তেওঁৰ কল্পনাৰ পৃথিৱীত খন ৰূপায়িত কৰিলে বাস্তৱত। যোৰহাটৰ এগৰাকী যুৱকে মকৰা জালতেই অংকন কৰিলে কেইবাখনো হৃদয়স্পৰ্শী চিত্ৰ; তেওঁৰ এই প্ৰতিভাই চচিয়েল মিডিয়াৰ লগতে সংবাদ ক্ষেত্ৰখনতো খলকনিৰ সৃষ্টি কৰিবলৈ সক্ষম হৈছে। ব্যৱহাৰিক সামগ্ৰী বোৰৰ উৰ্দ্ধত গৈও যে এগৰাকী চিত্ৰশিল্পীয়ে মকৰা জাল পৰ্যন্ততো নিজ প্ৰতিভা প্ৰদৰ্শন কৰিবলৈ সক্ষম হৈছে; সেয়াই আচৰিত। অভিনেতা-অভিনেত্ৰী তথা একোগৰাকী গায়ক-গায়িকাই যেনেদৰে দৰ্শক তথা শ্ৰোতাক আমোদ প্ৰদানৰ ক্ষমতা ৰাখে ঠিক তেনেদৰে একোগৰাকী চিত্ৰকাৰেও একোখন চিত্ৰ অংকনেৰে প্ৰশান্তি যুগুতাই দৰ্শকৰ মনত। সেইবাবেই আমি একোখন ছবি অথবা এটা গীত উপভোগ কৰাৰ সমান্তৰালকৈ এখন চিত্ৰৰ উপভোগ কৰিও আমোদ লাভ কৰো। অসম তথা একোগৰাকী অসমীয়া প্ৰতিটো দিশতেই আগৰণুৱা; সেয়া মনোৰঞ্জনেই হওঁক অথবা অইন কোনো দিশতেই হওঁক। আজিৰ দেওবৰীয়া সাক্ষাৎকাৰত আমি আপোনালোকৰ মাজলৈ লৈ আনিছো এইগৰাকী চিত্ৰশিল্পী হিমাংকু দাসক; জানিবলৈ বিচাৰিছিলো কিছু কথা। চাওঁচোন আহকঃ\nপ্ৰশ্নঃ শেহতীয়াকৈ লাভ কৰা জনপ্ৰিয়তা আৰু ৰাইজৰ আপোনাক দিয়া সমাদৰ; আপুনি কি ক’ব?\nহিমাংকু দাসঃ যদিও কেতিয়াও জনপ্ৰিয়তাৰ আশাত ৰং-তুলিকা হাতত তুলি লোৱা নাছিলোঁ তথাপিও সমৰ্থকৰ সমাদৰে স্বাভাৱিকতেই আনন্দিত কৰি তুলিছে। ৰাইজৰ শুভকামনা সদায়েই মোৰ বাবে সাহস হৈ ৰ’ব; ৰাইজেই ভাঙে আৰু ৰাইজেই পাতে বুলি যিহেতু এষাৰ কথা আছে তাৰ প্ৰতি সদায়েই সচেতন হ’ম আৰু নতুন নতুন কাম কৰাৰ বাবে যত্নকৰ হ’ম।\nপ্ৰশ্নঃ এগৰাকী “চিত্ৰশিল্পী” ৰূপে আপোনাৰ আৰম্ভণিৰ বিষয়ে জানিব বিচাৰিম।\nহিমাংকু দাসঃ আৰম্ভণিতে বুলি ক’বলৈ গ’লে বিদ্যালয়ত আখৰ চিনি পোৱাৰে পৰা ৰং ভাল পাইছিলোঁ যদিও আনুষ্ঠানিকভাৱে চতূৰ্থ শ্ৰেণীৰ পৰা চিত্ৰকলাৰ শিক্ষা লাভ কৰিছিলোঁ আৰু সোভাগ্যক্ৰমে সেইখন বিদ্যালয়তে চিত্ৰকলাৰ শিক্ষক হিচাপে প্ৰথম যোগদান কৰিবলৈ সুবিধা পাইছিলোঁ। পৰৱৰ্তী সময়ছোৱাত, নিজাববীয়াকৈ চিত্ৰকলা বিদ্যালয় খুলি তাত নিজাকৈ সদায় শিকিয়েই গৈছিলো। নতুন নতুন তথা বিভিন্ন বস্তুৰ ওপৰত কেনেদৰে চিত্ৰ অংকণ কৰিব পাৰি তাৰ প্ৰতি কিন্তু সৰুৰে পৰা নিজ চেষ্টা অব্যাহত ৰাখিছিলো; লগা হ’লে সেয়া কেনভাছেই হওঁক অথবা টেবলেট নাইবা ডলাই হওঁক। চৰাইৰ পাখি অথবা শেহতীয়াকৈ যি মকৰাজালত অংকনৰ প্ৰয়াস কৰিলোঁ, সেয়াই হওঁক।\nহিমাংকু দাসঃ পৰিকল্পনাৰ আউটিত বহুদিনৰে পৰা এটা সপোন কঢ়িয়াই ফুৰিছো; এটা আৰ্ট গেলাৰীৰ প্ৰতিষ্ঠা কৰাৰ ইচ্ছা আছে য’ত প্ৰকৃতাৰ্থত চিত্ৰৰ অথবা কলাৰ সাধনা হ’ব। কোনো ধৰণৰ বয়সৰ নিৰ্দ্ধাৰিত সীমা নথকাকৈ সকলোৱে আহি নিজকে ৰঙৰ মাজত ডুবাই ৰাখক।\nপ্ৰশ্নঃ এগৰাকী “শিল্পী” ৰ সংজ্ঞা কি?\nহিমাংকু দাসঃ “শিল্পী” হৈছে এক সৃষ্টিৰ সত্ত্বা। মই ভাবো, যিয়ে শিল্প বা কলাক অনন্য আৰু নব্য যাত্ৰা প্ৰদান কৰি দাঙি ধৰে তেৱেই “শিল্পী”; এক কথাত ক’বলৈ গ’লে, শিল্পৰ সৃষ্টিকৰ্তাই শিল্পী, ই লাগিলে সংগীত, নাটক, চিত্ৰকলা যিয়েই নহওঁক। আনহাতে, আমিটো জানোৱেই নতুনৰ আৰাধনাই “শিল্প”।\nAssamese Artist Assamese Celebraties Assamesse Celebraty Himanku Das


প্ৰেম বিচ্ছেদ নহয়; মালাইকাৰ হট ফটো’শ্বুটেহে এতিয়া চকু ছাট মৰাইছে নেটিজেনৰ... -\nHomeমনোৰঞ্জনপ্ৰেম বিচ্ছেদ নহয়; মালাইকাৰ হট ফটো’শ্বুটেহে এতিয়া চকু ছাট মৰাইছে নেটিজেনৰ...\nপ্ৰেম বিচ্ছেদ নহয়; মালাইকাৰ হট ফটো’শ্বুটেহে এতিয়া চকু ছাট মৰাইছে নেটিজেনৰ…\nপ্ৰেম বিচ্ছেদ নহয়; মালাইকাৰ হট ফটো’শ্বুটেহে এতিয়া চকু ছাট মৰাইছে নেটিজেনৰ...\nডিজিটেল ডেস্কঃ বিয়া নহয় বলীউডত এইবাৰ প্ৰেম বিচ্ছেদৰ খবৰে চৰ্চা লাভ কৰা দেখিবলৈ পোৱা গৈছে। মালাইকাৰ অ’ৰোৰা-অৰ্জুন কাপুৰৰ বিচ্ছেদৰ গুঞ্জন শুনিবলৈ পোৱা গৈছে বলীউডত। এই খবৰৰ পাছতে হতবাক হৈ পৰিছে অনুৰাগীসকল। কেৱল সেয়াই নহয়, আৱেগিক মালাইকা সম্পূৰ্ণৰূপে ভাগি পৰা বুলিও প্ৰকাশ পাইছে।\nনীৰৱে, নিজানে অকলশৰে দিন অতিবাহিত কৰিছে মালাইকাই। বিগত বৰ্ষৰ শেষৰ ফালে বিকি কৌশল-কেটৰিনা কাঈফৰ পাছত মালাইকা-অৰ্জুনৰ বিবাহৰো ছেহনাইৰ গুঞ্জন উঠিছিল। অলপতে,মালদ্বীপ ভ্ৰমণলৈ গৈছিল দুয়ো। দুয়োজন তাৰকাৰ ইনষ্টাগ্ৰাম ফটো আৰু ভিডিঅ’ৰে ভৰি পৰিছিল।এটি সাক্ষাৎকাৰত তেওঁলোকৰ প্ৰেমৰ বিষয়েও মুকলিকৈ প্ৰকাশ কৰিছিল।\nসৰ্বভাৰতীয় এটি সংবাদ মাধ্যমত প্ৰকাশিত বাতৰি অনুসৰি, ‘মালাইকা-অৰ্জুনৰ ৪বছৰীয়া সম্পৰ্কত এতিয়া ফাট মেলাৰ সম্ভাৱনাই দেখা দিছে। বিগত ৪দিন ধৰি ঘৰৰ বাহিৰলৈ ওলোৱা নাই মালাইকাই। আশংকা অনুসৰি, বিচ্ছেদৰ বাবে মানসিকভাৱে ভাগি পৰিছে মালাইকা। অৰ্জুনেও মালাইকাৰ কাষলৈ যোৱা নাই।\nবিচ্ছেদৰ উৰাবাতৰিৰ মাজত মালাইকাই হট ফটোশ্বুটে এতিয়া সামাজিক মাধ্যমত ধুমুহাৰ সৃষ্টি কৰিছে৷ নেটিজেনসকলক এতিয়া মালাইকাৰ সোণালী ৰঙৰ চকু ছাট মৰা পোছাকে দৃষ্টি আকৰ্ষণ কৰিছে৷ মালাইকাৰ এতিয়া প্ৰায় পঞ্চাশ বছৰ হৈছে।\nকিন্তু তেওঁৰ ফিটনেছ এতিয়াও সাইলাখ ২০-২৫ যুৱতীৰ নিছিনা৷ ফটো’শ্বুটত মালাইকাৰ চুটি পোছাকৰ সৈতে সেউজীয়া নিয়ন ৰঙৰ পাম্প চুট পিন্ধি আছে। তেওঁক এই পোছাকযোৰে যেন পুনৰ চিৰযৌৱন কৰি তুলিলে তুলিলে বুলি নেটিজেনসকলে ক’ৱ খোজে৷\nPrevious articleধ্বংস হ’ব নেকি পৃথিৱী? ক্ৰমাৎ বৃদ্ধি পাইছে বায়ুমণ্ডলৰ উষ্ণতা, প্ৰতিবেদনত উন্মোচন ভয়ংকৰ তথ্য\nNext articleব্যতিক্ৰমী ৰূপত ভোগালী উদযাপন এখন বিশেষ গাঁৱত\nচিনেমাৰ পৰ্দাত স্বদেশৰ কেইটামান জীয়া কাহিনী…\n১৪বছৰে গালত লাগি আছিল এটা চুমাৰ চেকা! আদালতে ক’লে তোমাৰ একো দোষ নাই শিল্পা!


অমাত (প্ৰাঞ্জল দাস) - সাহিত্য ডট অৰ্গ\nঘৰখনত সৰু-সুৰা কুৰুক্ষেত্ৰ এখনেই আৰম্ভ হ’ল। প্ৰথম দিনা দীপুৱে যেতিয়া প্ৰথম কথাটো উলিয়াইছিল বৰুৱাই ওচৰতে বহি পেপাৰখনত চকু ফুৰাই আছিল। বৰুৱানীয়ে ডলাখনত চাউল কেইটামান লৈ ধান, শিল কিবা আছে নেকি বাচি আছিল। দীপুৱে হাতত কটাৰী এখন লৈ ধাৰ থকা মূৰটোৰ ওলোটা মূৰটোৰে টেবুলখনত খুন্দিয়াই খুন্দিয়াই মাকক আবদাৰ দি আছিল। এপাকত সি মাতটো ডাঙৰকৈ উলিয়াই ধমক দিয়াৰ সুৰত ক’লে- ‘ম’বাইল এটা লাগে লাগে বুলি যে কৈ আছো শুনিছনে নাই৷’ বৰুৱাই পেপাৰৰ পৰা মূৰ আঁতৰাই ঘোপাকৈ তালৈ এবাৰ চালে। সি আঁতৰি গ’ল। যাওঁতে সি হাতত থকা কটাৰী খন টেবুল খনত দলিয়াই থৈ গ’ল। কেইখনমান কটা তামোল পাণেৰে কাঁহৰ বটাখন টেবুলতে আছিল। কটাৰীখনে খুন্দা মৰাত বটাখনত খুটুংকৈ শব্দ এটা উঠিল।\nতাৰ কেইদিনমানৰ পাছত ৰাতি ভাতৰ পাতত আকৌ এবাৰ সি কথাটো উলিয়ালে। মাকে ‘ভাতৰ পাতত বহি বাৰে-বিংকৰা কথাবোৰ গাই নাথাকিবিচোন; লখিক চিন্তি খাই থাক’- বুলি ক’বলৈহে পালে, সি কাঁহীখন ঠেলা মাৰি থৈ গোপগোপাই উঠি গুচি আহিল।\nতৃতীয় বাৰৰ বাবে বৰুৱাই একেটা কথাকে শুনিবলৈ পালে কুঁৱাপাৰত। মাকে বঠিখন লৈ মাছ বাচি আছিল। দীপু ওচৰতে ইগিল-থিগিল কৰি থাকি মাকক এপাকত গৰজি উঠিল- ‘দেতাক অতদিনৰ পৰা যে কথাটো ক’বলৈ কৈ আছো নকৱ কিয়?’ বৰুৱাই অলপ আঁতৰত কোৰখন লৈ কুঁৱাপাৰৰ পৰা পানী বৈ যোৱা নলাৰ জাবৰ আঁতৰাই আছিল। কামটো সম্পূৰ্ণ হোৱা নাছিল যদিও দীপুৰ হুতা মাতটো শুনি গলহেকাৰি এটা মাৰি তেওঁ আগুৱাই আহিল। দীপু আতৰি গ’ল। কুঁৱাৰপৰা পানী এবাল্টি তুলি কোৰখন চাফা কৰি কৰি তেওঁ বৰুৱানীক সুধিলে, ‘কি কৈ আছিল ই?’ বৰুৱানীয়ে মূৰ নুতুলাকৈয়ে ক’লে, ‘বেলেগ কথা কিনো কব! নতুন ম’বাইল এটা লাগে হেনো। কি জানো লম্ভিছে ল’ৰাটোৰ গাত ভগৱানেহে জানিছে আৰু!’ কথাখিনি কৈ তেওঁ বচা মাছিখিনিৰে সৈতে পাকঘৰলৈ সোমাই গ’ল।\nবৰুৱা খন্তেকপৰ তভক মাৰি একে ঠাইতে ৰৈ থাকিল। তাৰ পিছত আকৌ জাৱৰ লগা কোৰখন চাফা কৰিবলৈ লাগিল।\nবৰুৱাই সকলো বুজি পায়। দীপুৰ ভাও-ভংগী, কথা-বতৰা, চাল-চলন দেখিয়ে তেওঁ অনুমান কৰি ল’ব পাৰে তেওঁৰ ওচৰলৈ নতুন কি বিপদে মূৰ দাঙি আহিছে। বহুদিনৰ আগৰে পৰা মনৰ এচুকত সোমাই থকা ভয়ৰ কাৰণবোৰ এতিয়া লাহে লাহে উজাৰ খাই উঠিছে।\nদীপু তেতিয়া আঠবছৰীয়া। ককায়েকৰ ঘৰলৈ যাওঁতে বৰুৱাক বৌৱেকে দীপুতকৈ দুবছৰ ডাঙৰ ভতিজাকৰ পুৰণি অথচ ৰঙ নোযোৱা কাপোৰ দুযোৰ মান দি পঠাইছিল। দীপুৱে সেইখিনিলৈ মুখকে ঘূৰাই নাচালে। ‘লোকৰ কাপোৰ মই নিপিন্ধো’- বুলি চিঞৰি কপোৰখিনি সি আচাৰ মাৰি পঠাইছিল। বৰুৱা-বৰুৱানী অবাক হৈছিল। তবধ মানি দুয়ো দীপুলৈ চাই ৰৈ আছিল।\nডাঙৰ হৈ অহাৰ লগে লগে তাৰ আবদাৰবোৰ বাঢ়ি গৈছিল। বয়স হ’লে সি নিজে মাক-দেউতাকৰ অৱস্থাটো বুজি উঠিব- এনেকুৱা এটা ভাবেৰে বৰুৱাই তাৰ প্ৰতিটো আবদাৰ পূৰাবলৈ চেষ্টা কৰিছিল। মাজে মাজে বৰুৱাৰ বিৰক্তি লাগিছিল। তথাপি একমাত্ৰ পুতেকৰ মুখখনলৈ চাই তাক নিৰাশ কৰি কিবা ক’বলৈ বৰুৱাক মনটোৱে বাধা দিছিল। এটা সময়ত তেওঁ অনুভৱ কৰিলে- এইদৰে ভেন্সাৰ স্কুলত দিনটো খাটি আবেলি-গধূলি টিউচন কৰি পোৱা টকাকেইটাৰে তেওঁ দীপুৰ সকলো ইচ্ছা পূৰণ কৰি যাব নোৱাৰে। শেষত তেওঁ ঠিক কৰিলে, পুতেকক কাষত বহোৱাই লৈ তেওঁ তাক কথাবোৰ বুজাব। ঘৰখনৰ সমস্যাবোৰৰ কথা, তাৰ দেউতাকৰ আৰ্থিক অৱস্থাটোৰ কথা- মৰমেৰে বুজাই ক’লে সি নিশ্চয় বুজিব। এইকণ বিশ্বাস তেওঁ নিজৰ মনতে ৰাখিছিল। প্ৰথমে দীপু আচৰিত হৈছিল। সি অবাক হৈ দেউতাকৰ মুখখনলৈ চাই ৰৈছিল। বৰুৱাৰ কথাবোৰ লাগি লাগি ধৰিছিল। এষাৰ কথা কোৱাৰ পিছত আনষাৰ ক’বলৈ তেওঁৰ খোকোজা লাগিছিল। মনৰ ভিতৰত লকলকাই থকা কথাবোৰ যেন শাৰী পাতি ওলাই অহা নাই। বৰ অসহায় হৈ বৰুৱাই মনৰ ভিতৰতে গুজৰি-গোমৰি হাহাকাৰ কৰি উঠিল।\nবৰুৱাৰ এই অসহায়বোধে এটা সময়ত তেওঁৰ আৰু দীপুৰ মাজত এডাল নেদেখা ৰেখা টানিলে। লাহে লাহে ৰেখাডাল বহল হৈ আহিল আৰু দুয়োকে দুয়োৰে পৰা আঁতৰাই নি থাকিল।\nবৰুৱাৰ প্ৰতিটো কথাতে খঙ উঠা হ’ল। টেৰিকট কাপোৰৰ পেণ্টৰ সলনি জিনছ পেণ্ট এটা কিয় লাগে বুলি তেওঁ তাক ধমকি দিয়া হ’ল। অলপমান ৰঙ গ’ল বুলিয়ে দুবছৰ আগতে কিনা ছুৱেটাৰটো কিয় পিন্ধিব নোৱাৰ বুলি খঙ কৰা হ’ল। দীপু লাহে লাহে তাপ মাৰি আহিল। আগৰ দৰে ইটো লাগে সিটো লাগে বুলি দেউতাকক আবদাৰ দিবলৈ সি ভয় কৰা হ’ল। বৰুৱাই মনতে অলপমান সকাহ পোৱা যেন পালে। পুতেক লাহে লাহে বুজন হৈ উঠিছে বুলি তেওঁ সান্ত্বনা লভিবলৈ ল’লে। কিন্তু তেওঁৰ ভুল হৈছিল। দীপু ভিতৰি ভিতৰি বিদ্ৰোহী হৈ পৰিছিল। তেতিয়ালৈ নেদেখা ৰেখাডালে দীপুক বৰুৱাৰপৰা বহুযোজন দূৰলৈ আঁতৰাই লৈ গৈছিল।\nএটা সময়ত দেউতাক আৰু তাৰ মাজত পোনপটীয়া কথা-বতৰা নোহোৱা হৈ পৰিল। বৰুৱানী দুয়োৰে মাজত কথা পতাৰ মাধ্যম হ’ল। ঘৰখনত থকা প্ৰতিটো মুহুৰ্ততে দীপু খিংখিঙিয়া হৈ পৰিল আৰু তাৰ মনৰ ভিতৰৰ আটাইবোৰ খঙ, ক্ষোভ সি মাকৰ আগত দেখুৱাইছিল।\nনতুন ম’বাইল এটাৰ কথা শুনাৰ পাছতে বৰুৱাৰ মনত থান-থিত লাগিব খোজা কথাবোৰ আকৌ এবাৰ খেলিমেলি হৈ পৰিল। তেওঁ চিন্তা কৰি পাৰ নাপায়। এটা ম’বাইল থকাৰ পিছতো দীপুক অইন এটা ম’বাইল কি কাৰণে লগা হ’ল। কথা পাতিবলৈহে ম’বাইলটোৰ প্ৰয়োজন । দীপুৰ ম’বাইলতটো কথা পতাৰ উপৰিও ফটোও তুলিব পাৰি। দিনৰ দিনটো কাণত হেডফোন লগাই গানো শুনে সি ম’বাইলটোত। তাৰ ওপৰঞ্চি তাক আৰু কি সুবিধা দৰকাৰ হ’ল যি এইটো ম’বাইলত নাই! বৰুৱাই কথাবোৰ ভাবি একো উৱাদিহ নাপায়। আৰু এই সৰু কথাবোৰ পুতেকক সুধিলেও সি গেঙেৰি মাৰি উঠে।\nদিন যোৱাৰ লগে লগে ঘৰখনত আকৌ এবাৰ অশান্তিবোৰ বাঢ়ি আহিল। সৰুৰে পৰা দীপুৱে এই একেটা স্বভাৱেৰে বৰুৱা-বৰুৱানীক হাইৰাণ কৰি ৰাখিছে। বিচৰা বস্তুটো নোপোৱা লৈকে সি ঘৰখনত জ্বলো নজ্বলো কৈ থকা সুখৰ অকমাণি চাকিকণকো নুমাই দিও দিও কৰে।\nশেষত বৰুৱাই ঠিক কৰিলে সি বিচৰা নতুন ম’বাইলটোতনো কিমান খৰচ পৰিব বৰুৱানীক এবাৰ সুধি চাবলৈ ক’ব। কিজানিবা কেনেবাকৈ জোৰা মাৰিব পৰাৰ ভিতৰতে হয়েই!\nদীপুক কিবা এটা এনড্ৰইড ফোন লাগে। তাৰ ভাষাত এতিয়া তাৰ হাতত থকা ‘পাটি ফোন’ আৰু আজিকালি কাৰো হাততে নাই। গতিকে ভাল এটা ফোন কিনিবলৈ তাক দহ হেজাৰ মান টকা লাগে।\n‘দহ হেজাৰ টকাৰ দামী ম’বাইল!’ বৰুৱানী যেন চিৎকাৰ কৰি উঠিল। ‘ইমান দামী ম’বাইল লৈ তই কি কৰিবি!’\n‘দহহেজাৰ টকা এটা খুজোঁতেই এনেকুৱা এক্সপ্ৰেচন। বাইক চাইক খোজাৰ কথা ক’লেতো চাগে হাৰ্ট ফেইল হৈ মৰিয়ে থাকিবি৷’\nআগফালৰ বাৰাণ্ডাতে পেপাৰখনত চকু ফুৰাই বৰুৱাই পাকঘৰৰ কথা-বতৰালৈ কাণ উনাই বহি আছিল। ইমানপৰে তেওঁ নিশ্চুপ হৈ বহি আছিল। এইবাৰ তেওঁৰ ধৈৰ্যৰ বান্ধ খোল খালে। হাতত লৈ থকা পেপাৰখনৰ আখৰবোৰ বৰুৱাৰ চকুৰ আগত পাক-ঘূৰণি খাই খাই বিকৃত ৰূপ ধৰি উঠিল আৰু গোটেইখিনিয়ে আহি তেওঁক যেন হেঁচা মাৰি ধৰিলেহি। বৰুৱাই নিজকে ধৰি ৰাখিব নোৱাৰিলে। পেপাৰ খন মোকটাই লৈ তেওঁ পাকঘৰলৈ চোঁচা মাৰি আহিল আৰু ‘কি ক’লি হা তই’ বুলি দীপুক গায়ে মূৰে কোবাবলৈ ধৰিলে। বৰুৱানী ভয়তে বিতত হ’ল। ‘শান্ত হওকচোন আপুনি’ বুলি বৰুৱাক টানি-আঁজুৰি ৰখাই তেওঁ চকীখনত বহুৱালে আৰু কঁপা কঁপা হাতেৰে পানী এগিলাচ লৈ আহিল। বাৰুৱাৰ উশাহবোৰ চুটি হৈ পৰিছিল। তেওঁ মানুহজন ঘামিছিল। দীপু ইতিমধ্যে গেটখন খুলি ক’ৰবালৈ ওলাই গৈছিল।\nভাত-পানী নোখোৱাকৈ বৰুৱা-বৰুৱানী দুয়ো বিচনাত পৰিলগৈ। বৰুৱাই বহুতপৰ চিলিঙখনলৈ চাই চাই কিবা কিবি ভাবিলে। এসময়ত তেওঁ অনুভৱ কৰিলে- বৰুৱানীয়ে উচুপিছে। বৰুৱাৰ নিজকে বৰ অসহায় যেন লাগিল। কিমান সপোন দেখিছিল তেওঁ এদিন নিজৰ পুতেকক লৈ। সেই সকলোবোৰ সপোনে আজি কোনফালে ঢাল লৈ গুচি গ’ল। বিয়াৰ পাঁচ বছৰৰ পিছত দীপু তেওঁলোকৰ সংসাৰলৈ আহিছিল। সেই পাঁচটা বছৰ বৰুৱানীয়ে মানুহবোৰৰ পৰা কত ধৰণৰ যে কথা শুনিবলগীয়া হৈছিল। কেতিয়াবা বৰুৱাৰ ফালেও মানুহবোৰৰ কথাবোৰে চোঁচা লৈ লৈ আহিছিল। সেইবোৰ দিনৰ কথা মনত পৰিলে বৰুৱা আজিও শিয়ৰি উঠে। দুয়োকে উদ্ধাৰ কৰিবলৈকে যেন দীপু তেওঁলোকৰ মাজলৈ আহিছিল। অথচ সেই দীপুৰ আশাবোৰকে পূৰণ কৰিবলৈ বৰুৱা আজি অসমৰ্থ। সিটো অইন একো বিচৰা নাই। তাৰ লগৰ অইন দহটা ল’ৰা-ছোৱালীয়ে যি লোৱা দেখিছে সিও সেয়াই বিচাৰিছে। অথচ তাৰ সেই আবদাৰ পূৰাবলৈ নোৱাৰি বৰুৱাই তাৰ গাত আজি হাত উঠাইছে! প্ৰচণ্ড দুখবোধ, হতাশাই বৰুৱাক চেপি খুন্দি আহিল। অংকৰ কঠিন সমস্যাবোৰ সহজে বুজাকৈ সমাধান কৰি দিব পৰা বুলি নাম থকা বৰুৱাই জীৱনৰ সমস্যাবোৰত কিয় ইমান নিৰাশহৈ পৰাজিত হ’ব লগীয়া হৈছে তেওঁ ভাবি নাপায়। দুয়োখন হাতেৰে মুখখন মোহাৰি মোহাৰি বৰুৱা বিচনাতে নিতাল মাৰি পৰি থাকিল। গোটেই ৰাতি বৰুৱাৰ চকু মেল খাই থাকিল।\nপিছদিনাও দীপু উভটি নাহিল। বৰুৱানীয়ে বহুবাৰ বৰুৱাৰ মোবাইলটো লৈ পুতেকলৈ ফোন কৰি চালে। সি বাৰে বাৰে ৰিচিভ নকৰাকৈ কাটি দিলে। সৰুতে কেতিয়াবা এনেকুৱা অভিমান কৰি দীপু মোমায়েকৰ ঘৰত সোমাই থাকেগৈ। আজিও সেই আশাতে বৰুৱাই চাইকেল খন লৈ মোমায়েকৰ, জেঠায়েকৰ ঘৰত খবৰ এটা এটা কৰি আহিলগৈ। দীপু ক’তো নাই।\nগধূলি বৰুৱা বহুসময় আগফালৰ বাৰাণ্ডাত বেতৰ চকীখনত লৰচৰ নকৰাকৈ বহি থাকিল। হাতত মোবাইলটো লৈ তেওঁ এবাৰ পুতেকলৈ ফোন কৰাৰ কথা ভাবিলে। কিবা এটা ভাবি তেওঁ ৰৈ গ’ল। এসময়ত তেওঁ থিয় হ’ল।\nবৰুৱানীয়ে পাকঘৰত আমন-জিমনকৈ বহি ভাত-পানীৰ যা-জোগাৰ কৰি আছিল। বৰুৱাই ওচৰলৈ গৈ মাতটো যিমান পাৰি সৰুকৈ উলিয়াই ক’লে, ‘ই আহিলে তাক ক’বা- মই মোবাইল কিনিবলৈ তাক পইচা দিম৷’\nঅবোধ চাৱনিৰে বৰুৱানীয়ে বৰুৱাৰ মুখলৈ এবাৰ চালে। তেওঁৰ শেঁতা পৰা মুখখন দেখি বৰুৱাৰ দুখ লাগিল। আশ্বাসৰ সুৰত তেওঁ কৈ গ’ল- ‘তুমি চিন্তা কৰিব নালাগে। মই কিবা এটা ভাবিছোঁ। মই মিলাব পাৰিম। তুমি মাত্ৰ কেনেবাকৈ খবৰ এটা দি তাক ঘৰলৈ উভটাই আনা। দহহেজাৰ টকাৰ কাৰণে তাক মই তোমাৰ পৰা আঁতৰত থাকিব নিদিও৷’\nগভীৰ প্ৰত্যয়েৰে কথা কেইটা কৈ বৰুৱা ওলাই আহিল। বৰুৱানী একেথিৰে বৰুৱালৈ চাই ৰৈ থাকিল।\nচাৰিআলিৰ এটা কোণতে ম’বাইল ৰিপিয়াৰিঙৰ দোকানখন আছে। পুৰণি ম’বাইল কম দামতে কিনাৰ সুবিধাও সিহঁতে দোকানখনত ৰাখিছে। বৰুৱা ঘৰৰ পৰা ওলাই পোনে পোনে সেই দোকানখনত গৈ থিয় হ’ল।\nপিছদিনা ৰাতিপুৱা বৰুৱানীয়ে পদূলিমুখতে ৰৈ দীপুৰ লগ সমনীয়া কাৰোবাক দেখা পাই নেকি ৰৈ থাকিল। চুবুৰিৰে মিণ্টুক দেখি তেওঁ তাক আথেবেথে মাতি আনি সুধিলে, ‘তই ম’বাইলত মেছেজ লিখিব জাননে?’\n‘জানো। কালৈ মেচেজ কৰিব লাগে বৰমা?’ তাৰ মুখত চুটি হাঁহি এটা বিৰিঙি উঠিল।\n‘আমাৰ দীপুৰ নম্বৰ আছে যদি লিখচোন এটা। লিখ। দেউতাৰে ম’বাইল কিনি দিম কৈছে। তই ঘৰলৈ উভটি আহ। ইতি। মা৷’\n‘দীপু ঘৰত নাই নেকি বৰমা? ক’লৈ গ’ল?’\nমিণ্টুৰ প্ৰশ্নত বৰুৱানী নিশ্চুপ হৈ ৰৈ থাকিল। তেওঁৰ বুকুখন আকৌ এবাৰ কঁপি কঁপি উঠিল। দুপৰীয়া দেউতাক ঘৰত নথকা সময়ত দীপু উভটি আহিল। তাৰ শুকান মুখখন তেতিয়ালৈ ৰূঢ় হৈ পৰিছিল।\nঅৱশেষত ঘৰখনলৈ এটা নতুন ম’বাইল আহিল। দিনটোৰ গোটেই সময়খিনি দীপু নতুন ম’বাইলটো লৈয়ে ব্যস্ত হৈ থাকিল।\n‘কিমাননো সেইটোকে পিটিকি থাক অ’!’ এসময়ত বৰুৱানীৰ দেখি দেখি বিৰক্তি লাগিল।\n‘ৰহ ভালকৈ চাই মেলি ল’লেহে চলাব পাৰিম। কি কি ফিচাৰছ আছে চাই আছো ৰহ৷’\nবৰুৱানীয়ে এইবোৰ বুজি বাজি নাপায়। তেওঁৰ বিতৃষ্ণা জাগিল। পাকঘৰলৈ সোমাই আহি তেওঁ নিজৰ কামত লাগিলহি। অলপ পৰৰ পিছত দীপু পাকঘৰলৈ সোমাই আহিল। ম’বাইলটো টিপি টিপি সি মাতটো যিমান পাৰি মিহিকৈ উলিয়াই লৈ ক’লে-\n‘মা তই মোৰ পুৰণি ম’বাইলটো লবি৷’\n‘কি কৰিম মই সেইটোৰে?’\n‘ফোন কৰিবি আক’। তোৰতো ফোন নাই। ঘৰৰ বাহিৰত থকা টাইমত দেউতাক কিবা ক’ব লগা থাকিলে তই এইটোৰে ফোন কৰিবি৷’\nবৰুৱানীৰ খঙ উঠিছিল। নাকৰ আগত তেওঁৰ বিৰিঙি বিৰিঙি ঘাম ওলাইছিল। চাদৰৰ আচলেৰে নাকটো মোহাৰি মোহাৰি তেওঁ সৰুকৈ ক’লে-\n‘দেউতাৰৰো এতিয়া ম’বাইল নাই। বেচি দিলে৷’\n‘বেচি দিলে! কাক? কিয়?’\n‘সিদিনায়ে বেচি দিলে। ঘৰৰ নিজৰ ল’ৰাটোৱে দেউতাৰৰ মনৰ খবৰ নুবুজিলি। বেলেগৰ খবৰ ল’বলৈনো আমাক ম’বাইলটো কিয় লাগে। দুয়োটা ফোন তয়ে ৰাখ। মোকো নালাগে দে!’\nনিৰ্জন নিস্তব্ধ পাকঘৰখনত বৰুৱানীৰ হাতৰ কাঁহী-বাতিৰ শব্দবোৰ যে ডাঙৰ ডাঙৰকৈ ওলাইছিল।\n← টোকৰ (দীপাংকৰ মল্ল বৰুৱা)\nগোলকীকৰণ, পুঁজি কেন্দ্ৰীভূতকৰণ আৰু উচ্চশিক্ষা (ইন্দুকল্প শইকীয়া) →\nহৃদয়লৈ বুলি (দেৱশ্ৰী বৰগোহাঁই)


ডায়েৰিয়া — বিকাশপেডিয়া\nমূল পৃষ্ঠা / স্বাস্থ্য / ৰোগসমূহ / সংক্ৰামক / ডায়েৰিয়া\nডায়েৰিয়া হ’লে পেটৰ ভিতৰৰ নাড়ীভূৰৰ লৰচৰ বাঢ়ি যায়। শৌচ বেছিকৈ, ঘনাই আৰু পনীয়া হয়। ইয়াত এই ৰোগৰ বিষয়ে আলোচনা কৰা হৈছে।\nডায়েৰিয়া হ’লে পেটৰ ভিতৰৰ নাড়ীভূৰৰ লৰচৰ বাঢ়ি যায়। শৌচ বেছিকৈ, ঘনাই আৰু পনীয়া হয়।\nপাকস্থলীত ৰসৰ নিঃসৰণৰ পৰিমাণ বাঢ়ি যোৱাৰ বাবে ঘনাই এই তলৰ পাকস্থলীৰ পৰা কমাই পেলাবলৈ মলভাণ্ডাৰলৈ পঠিয়াই দিয়াৰ ফলত এনে হবলৈ পায়।\nডায়েৰিয়াক দুটা ভাগত ভাগ কৰিব পাৰি। দিনে পাঁচবাৰতকৈ বেছি পাতল পায়খানা হ’লে ইয়াক এবচলিউট ডায়েৰিয়া বোলা হয়। যদি সাধাৰণতকৈ বেছি পায়খানা হয় আৰু পাতল হয় তেন্তে ইয়াক ৰিলেটিভ ডায়েৰিয়া বোলা হয়।\nডায়েৰিয়া ক্ষণস্থায়ী বা দীৰ্ঘকালীনো হব পাৰে। আৰু প্ৰতিটোৰ কাৰণ আৰু চিকিত্সা পৃথক।\nডায়েৰিয়াৰ ফলত জটিল অৱস্থাৰ সৃষ্টি হয়। এইবোৰৰ ভিতৰত আছে ডিহাইদ্ৰেছন বা শৰীৰৰ পানীৰ পৰিমাণ কমি যোৱা, ইলেক্ট্ৰলাইট (খনিজ)ৰ সমতা নষ্ট হোৱা (নিমখৰ পৰিমাণ কমি যোৱা) আৰু মলদ্বাৰত খজুৱতি।\nডিহাইদ্ৰেছনৰ চিকিত্সা অৰেল ৰিহাইদ্ৰেছন চলিউচনেৰে (ORS) কৰিব পৰা যায় বা নাৰ্ভত প্ৰয়োজনীয় তলৰ ভৰাইয়ো কৰিব পৰা যায়।\nঅৰেল ৰিহাইদ্ৰেছন চলিউচন\nঅৰেল ৰিহাইদ্ৰেছন চলিউচন- ঘৰতে তৈয়াৰ কৰিব পাৰি।\nডায়েৰিয়াৰ পৰা হোৱা ডিহাইদ্ৰেছন ৰোধ কৰিবলৈ অতি কাৰ্য্যকৰী, কম খৰচী আৰু সুবিধাজনক “সহজ দ্ৰৱন” নিজে ঘৰতে প্ৰস্তুত কৰি লব পাৰি। স্বাৱলম্বীতাৰ বাবে উত্সাহজনক।\nচেনি আৰু নিমখেৰে ঘৰতে তৈয়াৰ কৰিব পৰা দ্ৰৱণৰ প্ৰস্তুত প্ৰনালী:\nএক লিটাৰ অৰেল ৰিহাইদ্ৰেছন চলিউচন- চেনি পানী আৰু নিমখেৰে ঘৰতে প্ৰস্তুত।\nআঠ চামুচ চেনী।\nএক লিটাৰ বিশুদ্ধ খোৱা পানী বা পানী উতলাই চেঁচা কৰা পানী। (৫ কাপ, একাপত প্ৰায় ২০০ মিলিলিটাৰ)।\nপানীত চেনী আৰু নিমখ খিনি ঢালি সম্পূৰ্ণ গলি নোযোৱালৈকে লৰাই থাকিব লাগে।\nএইবিধ দ্ৰৱন পনীয়া শৌচ হোৱা ডায়েৰিয়াত আক্ৰান্তসকলৰ বাবে অতি উন্নত আৰু কাৰ্য্যকৰী। ই বজাৰত পোৱা লবনৰ পৰিপূৰক।\nআধা বা একাপ চাউলৰ গুৰি বা ডেৰ চামুচ চেনী।\nআধা চামুচ নিমখ\nআটাইখিনি সামগ্ৰী মিহলাই লৈ ডাঠ নোহোৱালৈকে লৰাই থাকিব লাগে। অৱশ্যে গিলিবলৈ অসুবিধা পোৱাৰ দৰে ডাঠ কৰিব নালাগে। এইটো আক্ৰান্ত শিশুটিক ঘনাই বাৰে বাৰে খুৱাই থাকিব লাগে বা শিশুটিয়ে যিমান খাবলৈ বিচাৰে দিব লাগে। শিশুটিয়ে খালে প্ৰতি মিনিটে মিনিটে দিব লাগে। দেহৰ পৰা ওলাই যোৱা পানীৰ পৰিপূৰক হিচাপে সেই পৰিমাণত এই দ্ৰৱণ খুৱাব লাগে-একাপ পৰিমাণৰ ওলালে- একাপ খুৱাব লাগে। যদি শিশুটিয়ে বমিও কৰে তথাপিও প্ৰতি মিনিটে মিনিটে কম পৰিমাণে হ’লেও খুৱাই থাকিব লাগে।\nকল বা আন কম মিঠা থেতেলা কৰিব পৰা ফলৰ পৰা যথেষ্ট পৰিমাণৰ পটাছিয়াম পাব পাৰি।\nঅতি ৰুগীয়া অৱস্থাতো এই দ্ৰৱণ দিব লাগে আৰু গাখীৰ খোৱা শিশুৰ ক্ষেত্ৰত মাকৰ গাখীৰ দিব লাগে।\nঘৰত এই দ্ৰৱণ তৈয়াৰ কৰা সম্পৰ্কীয় প্ৰশ্নসমূহ\nপ্ৰশ্ন: চেনী আৰু নিমখৰ পৰিমাণ কেনেদৰে জুখিব লাগে?\nবিভিন্ন লোকে বিভিন্ন ধৰণেৰে চেনী আৰু নিমখৰ পৰিমাণ জোখে।\nএচিকুত আৰু হাঁতৰ জোখ আৰু সাধাৰণ চামুচেৰেও সফলভাৱে জুখিব পৰা যায়।\nপ্লাষ্টিকৰ দাগ কটা চামুচেৰেও জুখিব পাৰি।\nযেনেদৰেই জোখা নহওঁক কিয়, কিমান পৰিমাণত, কেনেদৰে মিহলাব লাগে আৰু কেনেদৰে খুৱাব লাগে সেইটো জনা অতি আৱশ্যক।\nবেছিকৈ নিমখ দিব নালাগে। দ্ৰৱণটো বেছি নিমখীয়া হ’লে শিশুৱে খাই ভাল নাপায় আৰু খাবলৈ নিবিচাৰে। ইয়াৰোপৰি বেছি পৰিমাণৰ নিমখে কেতিয়াবা হাত-ভৰিৰ কঁপনিৰ সৃষ্টি কৰিব পাৰে। অতি কম পৰিমাণৰ নিমখে শৰীৰৰ একো ক্ষতি নকৰে, কিন্তু ডিহাইদ্ৰেছন ৰোধ কৰাত কম সফল হোৱা যায়।\nপ্ৰশ্ন: কি পৰিমাণত দ্ৰৱণ খুৱাব লাগে?\nপ্ৰত্যেক বাৰ পনীয়া শৌচ কৰাৰ পাছত খুৱাব লাগে। প্ৰাপ্তবয়স্ক আৰু ডাঙৰ ল’ৰা-ছোৱালীয়ে দিনত তিনি পোৱাৰ পৰা একলিটাৰ এই দ্ৰৱণ খোৱা উচিত। অসুখ ভাল নোহোৱালৈকে খায় থাকিব লাগে।\nপ্ৰতিবাৰত খুৱাব লাগে\nদুবছৰতকৈ কম বয়সীয়া শিশুক\nডাঙৰ কাপৰ আধা।\nদুবছৰতকৈ ডাঙৰ শিশুক\nঅতি বেছি মাত্ৰাত ডিহাইদ্ৰেছন হ’লে\nএনে অৱস্থাত প্ৰতি ৫ মিনিটৰ বিৰতিৰ এধোক এধোককৈ এই দ্ৰৱণ খাই থাকিব লাগে। পেচাব স্বাভাৱিক পৰিমাণৰ নোহোৱালৈকে এনেদৰে খোৱা উচিত। (দিনত ৪-৫ বাৰ পেচাব কৰাটোক স্বাভাৱিক বুলি ধৰিব পৰা যায়।)\nপ্ৰশ্ন: এই দ্ৰৱণ কেনেদৰে খুৱাব লাগে?\nএই দ্ৰৱণ মন্থৰ গতিত খুৱাব লাগে।\nচামুচেৰে খুৱাব পাৰিলে ভাল।\nশিশুৱে বমি কৰি এইবোৰ উলিয়াই দিলে পুনৰ খুৱাব লাগে। মনত ৰাখিব লাগে যে, এই দ্ৰৱণ কাপত লৈ চামুচেৰে লাহে লাহে খুৱাব লাগে। (বটল যিহেতু পৰিস্কাৰ কৰিবলৈ অসুবিধা- গতিকে ব্যৱহাৰ কৰিব নালাগে)।\nপ্ৰশ্ন: শিশুটিয়ে বমি কৰিলে কি কৰিব লাগে?\nযদি শিশুটিয়ে বমি কৰে, তেন্তে বমি কৰাৰ পাছত ১০ মিনিট সময় অপেক্ষা কৰিব লাগে তাৰ পাছত পুনৰ ORS খুৱাব লাগে। সদায় লাহে লাহে কম পৰিমাণত শিশুক এই দ্ৰৱণ খুৱাবলৈ চেষ্টা কৰিব লাগে। বমি কৰি থাকিলেও শৰীৰক প্ৰয়োজনীয় পানী আৰু নিমখ কিছু পৰিমাণে থাকি যায়।\nপ্ৰশ্ন: কেতিয়ালৈকে এই দ্ৰৱণ খুৱাই থকা উচিত?\nডায়েৰিয়া বন্ধ নোহোৱালৈকে এই দ্ৰৱণ খুৱাই থাকিব লাগে। সাধাৰণতে ৩ৰ পৰা পাঁচদিনৰ ভিতৰত ডায়েৰিয়া ঠিক হৈ যায়।\nপ্ৰশ্ন: অ'আৰএছ দ্ৰৱণ কেনেকৈ সংৰক্ষণ কৰিব লাগে?\nএই দ্ৰৱণ ঠাণ্ডা ঠাইত থব লাগে। বৰফৰ মাজত থব পাৰিলে ভাল। ২৪ ঘণ্টাৰ পাছতো যদি শিশুক এই দ্ৰৱণৰ প্ৰয়োজন হয় তেন্তে নতুনকৈ প্ৰস্তুত কৰি লব লাগে।\nশিশুক এনে দ্ৰৱণ দিওঁতে মনত ৰাখিব লগা ১০টা কথা\n১) দ্ৰৱণ প্ৰস্তুত কৰাৰ আগতে হাত ভালদৰে চাবোনেৰে ধুই লব লাগে।\n২) এটা পৰিস্কাৰ বাচনত মিহলাব লাগে-\nএচামুচ নিমখ আৰু ৮ চামুচ চেনী\nএপেকেট বজাৰত পোৱা ORS\nএকলিটাৰ বিশুদ্ধ বা উতলাই চেঁচা কৰা পানী ভালদৰে মিলি নোযোৱালৈকে লৰাই থাকিব লাগে।\n৩) শিশুটিৰ লগতে নিজৰ হাত দুখনো চাবোনেৰে ভালদৰে ধুই লোৱাৰ পাছত পাছত এই দ্ৰৱণ খুৱাব লাগে।\n৪) আক্ৰান্ত শিশুটিক কম কম পৰিমাণত ঘনাই এই দ্ৰৱণ খুৱাই থাকিব লাগে।\n৫) ইয়াৰ লগে লগে শিশুটিক মাকৰ গাখীৰ আৰু ফলৰ ৰস আদিও খুৱাই থাকিব লাগে।\n৬) শিশুটিৰ বয়স যদি ৪ মাহৰ বেছি হয় তেন্তে আন গোটা আহাৰো খুৱাব লাগে।\n৭) ২৪ ঘণ্টাৰ পাছতো শিশুটিক ORSৰ প্ৰয়োজন হ’লে নতুনকৈ প্ৰস্তুত কৰি লব লাগে।\n৮) ORS এ ডায়েৰিয়া বন্ধ নকৰে। ই শৰীৰটোৰ পৰা কমি যোৱা পানী যোগান ধৰি শৰীৰটো শুকাই যোৱাৰ পৰা ৰক্ষা কৰে। ডায়েৰিয়া নিজে নিজে বন্ধ হৈ যাব।\n৯) যদি শিশুটিয়ে বমি কৰে তেন্তে, দহ মিনিট সময় অপেক্ষা কৰাৰ পাছত পুনৰ ORS দিব লাগে।\n১০) যদি ডায়েৰিয়া বাঢ়ি গৈ থাকে বা বমিও নকমে তেনেহ’লে শিশুটিক স্বাস্থ্য কেন্দ্ৰলৈ নিব লাগে।\nডায়েৰিয়াৰ ফলত শিশুৰ দেহত কমি যোৱা পানী আৰু লবন ভাগ ঘৰত সহজে পোৱা সাধাৰণ সামগ্ৰীৰেই প্ৰস্তুত কৰি লোৱা দ্ৰৱণেৰে কাৰ্য্যকৰী ভাৱে পূৰাব পাৰি। প্ৰতিবাৰ পনীয়া শৌচ কৰাৰ পাছত এনে দ্ৰৱণ দি থাকিব লাগে।\nএনে দ্ৰৱণত সাধাৰণতে এই বোৰ দ্ৰব্য থাকিব লাগে (উতলাব পৰা সামগ্ৰী):\nচেনী-য’ৰ পৰা গ্লু’কজ আৰু শক্তি পোৱা যায়।\nপৰাপক্ষত কিছুপৰিমাণে পটাছিয়াম।\nপৰম্পৰাগত ভাৱে খুৱাই থকা এনে ৰিহাইদ্ৰেছনত ব্যৱহূত পানীয়বোৰ অতি কাৰ্য্যকৰী ভাৱে প্ৰমাণিত। ডায়েৰিয়া হোৱাৰ ফলত শিশুৱে হেৰুৱা জল ভাব পূৰণৰ বাবে উপযুক্ত:\nযদি চেনী আৰু নিমখ হাতত পোৱাকৈ থাকে তেন্তে ঘৰতে অতি সহজে এই কাৰ্য্যকৰী ৰিহাইদ্ৰেছনত দ্ৰব্য প্ৰস্তুত কৰি লব পাৰি।\nএই দ্ৰৱণৰ সোৱাদ আৰু পটাছিয়াম পাবলৈ আধা কাপ কমলা ৰস বা পিটিকা লোৱা পকা কল মিহলি কৰি দিব পৰা যায়।\nগুৰ বা ৰঙচুৱা চেনী ব্যৱহাৰ কৰিলে বগা চেনীতকৈ অধিক পটাছিয়াম পোৱা যায়।\nযদি ইয়াৰ এটাও দ্ৰৱণ প্ৰস্তুত কৰিবলৈ পৰা নাযায় তেন্তে এনেদৰেও এই দ্ৰৱণ ব্যৱহাৰ কৰিব পাৰি:\nলগে লগে প্ৰস্তুত কৰা ফলৰ ৰস।\nপাতল ৰঙা চাহ।\nদাব নাৰিকলৰ পানী।\nযদি এইবোৰো পোৱা নাযায়, তেন্তে বিশুদ্ধ পানী যথেষ্ট পৰিমাণে খাবলৈ দিব লাগে। পৰাপক্ষত পানী উতলাই চেঁচা কৰি খাবলৈ দিব লাগে।\nটোকা: বহুতে ঘৰত তৈয়াৰ কৰা এনে দ্ৰব্য খুৱাবলৈ বেয়া পায়। এনেকৈ ভবা অনুচিত কাৰণ প্ৰাণৰক্ষাৰ বাবে ঘৰতে থকা উপযুক্ত দ্ৰব্যবোৰ ব্যৱহাৰ কৰা উচিত।\nপৃষ্ঠাৰ মান নিৰ্ধাৰণ (72 ভোট দিয়ক)\nডিজিটেল দক্ষতা: একৈচ্ শতিকাৰ শিক্ষকৰ প্ৰয়োজনীয়তা


HIVৰ অভিকেন্দ্ৰ পাকিস্তানৰ এখন চহৰ! আক্ৰান্ত ৯০০ৰো অধিক শিশু, কাৰণ জানিলে আচৰিত হ’ব|pakistan-town-infects-with-hiv-900-infant-infected– News18 Assam\nHIVৰ অভিকেন্দ্ৰ পাকিস্তানৰ এখন চহৰ! আক্ৰান্ত ৯০০ৰো অধিক শিশু, কাৰণ জানিলে আচৰিত হ’ব\nচিৰিঞ্জ পুনঃব্যৱহাৰ কৰা এজন চিকিৎসকৰ গাফিলতিৰ কাৰণে এই ভয়ংকৰ দুৰ্যোগৰ সৃষ্টি হোৱাৰ দাবী স্বাস্থ্য বিভাগে।\nUpdated:October 31, 2019, 12:50 PM IST\nUpdated: October 31, 2019, 12:50 PM IST\nপাকিস্তানৰ এখন সৰু চহৰ ৰাট’ডেৰ’ই বিশ্বৰ সংবাদমাধ্যমৰ দৃষ্টি কাঢ়িছে। বছৰটোৰ আৰম্ভনিতে বহুসংখ্যক লোকে কঁপি কঁপি জ্বৰত আক্ৰান্ত হোৱাৰ পিছত চিকিৎসাই কাম নকৰাৰ অভিযোগ উত্থাপন হৈছিল। প্ৰায় প্ৰতিটো পৰিয়ালত এটা হ’লেও শিশু বেমাৰত আক্ৰান্ত হোৱাৰ অভিযোগ উঠিছিল।\nএপ্ৰিল মাহত একেধৰণৰ লক্ষণযুক্ত জ্বৰে আৰু অসুখে মহামাৰী সদৃশ ৰূপ লয় আৰু পৰীক্ষাত প্ৰকাশ পায় অতি ভয়ংকৰ তথ্য। চহৰখন H.I.V. আক্ৰান্তৰ অভিকেন্দ্ৰ সদৃশ হৈ পৰিছিল আৰু বিশেষকৈ শিশুসকল আটাইতকৈ বেছি আক্ৰান্ত হৈছিল। স্বাস্থ্য বিষয়াসকলে এইক্ষেত্ৰত এজন চিকিৎসকক জগৰীয়া কৰি একেটা চিৰিঞ্জ বাৰে বাৰে ব্যৱহাৰ কৰাৰ কাৰণকে তুলি ধৰিছিল।\nতেতিয়াৰ পৰা প্ৰায় ১,১০০জন নাগৰিকক এইচআইভি পজিটিভি হিচাপে পোৱা গৈছিল আৰু এই পৰিসংখ্যা আছিল প্ৰতি ২০০জনৰ মাজত এজনকৈ লোকৰ। ৯০০ৰো অধিকৰ বয়স আছিল ১২বছৰৰ অনুৰ্ধ। স্বাস্থ্য বিষয়াসকলে আশংকা কৰিছিল যে প্ৰকৃত সংখ্যা আৰু বৃদ্ধি পাব পাৰে যিহেতু কেৱল মুঠ জনসংখ্যাৰ এটা সামান্য অংশৰহে স্বাস্থ্য পৰীক্ষা কৰোৱা হৈছিল।\nউচ্চ পৰ্যায়ৰ বিষয়াসকলে যেতিয়া ৰাট’ডেৰ’ত উপস্থিত হৈ চৰজমিন তদন্ত কৰে তেতিয়া ধৰা পৰে যে বেছিভাগ সংক্ৰমিত শিশুৱে একেজন চিকিৎসকৰ ওচৰত চিকিৎসা গ্ৰহণ কৰিছিল।\nশিক্ষাৰ পোহৰ বিশেষভাৱে নপৰা আৰু অজ্ঞতাৰ মাজত থকা হোজা লোকসকলৰ মাজত HIVৰ এই ভয়ংকৰ সংক্ৰমণে বিশ্বজুৰি চাঞ্চল্যৰ সৃষ্টি কৰিছে।


ফলমূল আৰু স্বাস্থ্য সচেতনতা(ছালৰ বাবে প্ৰয়োজনীয়তা) - নয়নজ্যোতি নাথ - সাহিত্য ডট অৰ্গ\nফলমূল আৰু স্বাস্থ্য সচেতনতা(ছালৰ বাবে প্ৰয়োজনীয়তা) – নয়নজ্যোতি নাথ\nMarch 15, 2014 March 10, 20210Comments\nসুন্দৰৰ সংজ্ঞা ভিন্ন জনৰ দৃষ্টিত ভিন্ন হ’ব। কোনোৱে যদি মনৰ সৌন্দৰ্যক গুৰুত্ব দিয়ে, কোনোৱে আকৌ বাহ্যিক সৌন্দৰ্যক। লেখাটোত বাহ্যিক সৌন্দৰ্যকহে গুৰুত্ব দিয়া হৈছে। বাহ্যিক সৌন্দৰ্যৰ বাবে আপোনাৰ ছালখনৰ অৱদানৰ লগতে দেহৰ গঠন, চুলি, পৰিষ্কাৰ-পৰিচ্ছন্নতা আদিও প্ৰয়োজনীয়। এখন উজ্জ্বল, সতেজ ছালৰ অধিকাৰী হ’বলৈ কাৰনো ইচ্ছা নাথাকে? সুন্দৰৰ প্রতি সকলোৱেই(!) দুর্বল। সেয়ে আপোনালোকলৈ আগবঢ়াইছোঁ ফল আৰু পাচলিয়ে আপোনাক এখন সুন্দৰ, উজ্জ্বল আৰু সতেজ ছাল কেনেকৈ দিব পাৰে তাৰেই কেইটামান কৌশল। সৰহসংখ্যক পুৰুষ-মহিলাই নিজৰ ছালখন উজ্জ্বল আৰু আনে সুন্দৰ দেখা হোৱাটো বিচাৰে। ছালখনৰ সৌন্দৰ্য নির্ভৰ কৰিব আপুনি ছালখনৰ প্রতি কেনে ধৰণৰ যত্ন লৈছে বা আপোনাৰ খাদ্যৰ তালিকাখন কেনেকৈ পৰিচালনা কৰিছে তাৰ ওপৰত। Antioxidant আৰু Vitamin বোৰ আপোনাৰ ছালখনৰ বাবে খুবেই প্রয়োজনীয়। আপোনাৰ ছালখন সুন্দৰ কৰি তুলিবলৈ তলত দিয়া ফল বা পাচলিবোৰ আপোনাৰ দৈনন্দিন খাদ্যৰ তালিকাৰ অন্তর্ভূক্ত কৰিব পাৰে।\n১) ৰঙালাওৰ গুটি: ইয়াত যথেষ্টপৰিমাণে যিংক থাকে। নতুন ছালৰ কোষ গঠনৰ বাবে ই খুবেই প্রয়োজনীয়। ছালৰ তেল উৎপাদন প্রক্ৰিয়াত বাধা প্রদানৰ লগতে ছালৰ উজ্জ্বলতা বঢ়োৱাতো সহায় কৰে। তদুপৰি দেহত collagen গঠন কৰাতো ৰঙালাও গুটিয়ে সহায় কৰে। ইয়াত প্রচুৰ পৰিমানে প্র’টিন পোৱা যায়।\n২) মিঠা আলু: ইয়াৰ পৰা যথেষ্ট পৰিমাণে ভিটামিন-এ পোৱা যায়, যিটো শালমইনা নিৰাময়ৰ বাবে প্রয়োজনীয়। তদুপৰি ইয়াত ভিটামিন-চি পোৱা যায়। ভিটামিন-চিয়ে শালমইনা সৃষ্টিকাৰী অণুজীৱবোৰ ধ্বংস কৰাৰ লগতে ভবিষ্যতে পুনৰ এই অণুজীৱ গঠন নহ’বলৈ যুঁজ দিয়ে।\n৩) আপেল: আপেলতো ভিটামিন-চি পোৱা যায়। ই ছালখন সামান্যৰূপে কঠিন কৰে আৰু ছালৰ ৰঙৰ গাঢ়তা বৃদ্ধি কৰে। তদুপৰি ছালৰ নতুন কোষবোৰ সহজে ধ্বংস হোৱাৰ পৰা ৰক্ষা কৰাৰ লগতে ছালত দেখা দিয়া বয়সৰ ৰেখাবোৰো কম কৰে।\n৪) গাজৰ: ইয়াত যথেষ্ট পৰিমানে ভিটামিন-চি আৰু ভিটামিন-এ পোৱা যায়। বয়সৰ ফলত মুখমণ্ডলত দেখা দিয়া ৰেখা বা ছালত দেখা দিয়া নানান তৰহৰ বয়সৰ চাপ নিয়ন্ত্ৰণ কৰে আৰু আপোনাক এখন সুস্থ ছালৰ অধিকাৰী হোৱাত সহায় কৰিব পাৰে।\n৫) চালগোম: চালগোমত প্রচুৰ পৰিমাণে Anthocyans পোৱা যায়। ই এক প্রকাৰৰ যথেষ্ট শক্তিশালী প্রতিষেধক। শৰীৰত কিবা ঘাঁ লাগিলে সেই ঘাঁ শুকোৱাত ই সহায় কৰে। ছালত দেখা দিয়া বয়স বৃদ্ধিৰ চাপো হ্রাস কৰে। এনেও আমাৰ দেহৰ বাবে চালগোম খুবেই উপকাৰী।\n৬) ষ্ট্র‘বেৰী: ষ্ট্র’বেৰী আৰু মৌৰ মিশ্রণ তৈয়াৰ কৰি ছালত লগালে ছালখন বগা, উজ্জ্বল হয়। ষ্ট্র’বেৰীৰ ৰস পি খালেও ছালৰ বাবে ভাল। ষ্ট’বেৰীত থকা Malic Acid-এ ছালৰ যি প্রকৃতিগত বগা ৰং তাক গাঢ় কৰে।\n৭) নেমু: ভিটামিন-চিৰ বাবে নেমু আতাইতকৈ উল্লেখযোগ্য ফল। ই আমাৰ দেহত collagen গঠনত উল্লেখযোগ্য ভূমিকা গ্রহণ কৰে। দৈনিক নেমু ব্যৱহাৰ কৰিলে দেহৰ ভিতৰৰ হাড়ৰ গঠনৰ লগতে বাহিৰৰ ছালখনকো সুস্থ কৰি ৰাখে আৰু ছালত থকা দাগবোৰো নোহোৱা কৰে। ব্রণ, ছালৰ ক’লা দাগ আদি আঁতৰাবলৈ নেমু ব্যৱহাৰ কৰিব পাৰি।\n৮) বিলাহী: বিলাহীত থকা প্রতিষেধকবিধ হ’ল lycopene যিয়ে আমাৰ ছালখনক ৰ’দৰ পৰা ৰক্ষা কৰে। শুকান ছাল আৰু শালমইনা নিৰাময়ৰ বাবে বিলাহী খুবেই ফলদায়ক।\n৯) সেউজীয়া শাক: সেউজীয়া শাক-পাচলিবোৰ প্রতিষেধকৰ ভঁড়াল বুলিব পাৰি। ই শৰীৰৰ পৰা toxin বাহিৰ কৰে। মুখমণ্ডলত দেখা দিয়া ৰেখাবোৰ নাইকিয়া কৰি আপোনাক এখন সুস্থ, সতেজ ছাল উপহাৰ দিব পাৰে।\n১০) আমলখি: ইয়াত ভিটামিন-এ যথেষ্ট পৰিমাণে পোৱা যায়। ভিটামিন-এ collagen উৎপাদনৰ বাবে প্রয়োজনীয়। আমলখিয়ে আপোনাৰ ছালখনক কমনীয় আৰু নমনীয় কৰি তোলে। ইয়াৰোপৰি আমলখি চুলিৰ বাবেও উপকাৰী।\n১১) অমিতা: ই শুকান ছালৰ বাবে খুবেই ভাল।পকা অমিতা ছালত লগালে ছালৰ শুষ্কতা হ্রাস পায়। অমিতাত থকা ভিটামিন-এ ছালৰ নমনীয়তা ৰক্ষাৰ ক্ষেত্ৰত যথেষ্ট উপকাৰী। শুকান ছাললৈ অমিতাই নমনীয়তা আনি দিয়ে।\n১২) মহানিম পাত: মাহানিম পাত পিহি ছালত লগালে ছালত হোৱা খজুৱতি, ফোঁহা ইত্যাদিবোৰ ভাল হয়। শালমইনা নিৰাময়তো মহানিমৰ পাত ব্যৱহাৰ কৰিব পাৰি।\nএই ফল-মূল আৰু শাক-পাচলিবোৰ ছালৰ লগতে স্বাস্থ্যৰ বাবেও খুবেই উপকাৰী। এইবোৰত থকা প্রতিষেধকবোৰে ছালৰ লগতে দেহৰো নানান ৰোগ নিৰাময় কৰে। ছালৰ উজ্জ্বলতা, মসৃণতা, সতেজতা আদি বৃদ্ধিৰ ক্ষেত্ৰত এই ফল-মূল আৰু পাচলি বোৰে মুখ্য ভূমিকা গ্রহণ কৰে। প্র্রসাধনৰ নানান সামগ্ৰী প্রস্তুত-কৰণতো এইবোৰ কেঁচামালৰূপে ব্যৱহাৰ হয়। ছালৰ যত্নৰ বাবে প্রকৃতিগত কৌশল হিচাপে আমি প্রচুৰ পৰিমাণে ফল-মূল আৰু পাচলি খালে ভাল ফল পাব পাৰোঁ।\nগা ধোৱা পানীৰ লগত আপেল বা আনাৰসৰ ৰস মিহলাই গা ধুলেও ভাল ফল পোৱা যায়। পানীত নেমু ৰস মিহলাই গৰম কালত গা ধুলে খজুৱতি, ঘামচি, ছালৰ পোৰণি আদি বোৰ ভাল হয়। বহু দামী দামী ব্রেণ্ডৰ প্রসাধন সামগ্রীবোৰ ব্যৱহাৰ কৰাতকৈ আপুনি আপোনাৰ খাদ্যৰ তালিকাত ফল-মূল আৰু পাচলিক অগ্রাধিকাৰ দিয়ক, দেখিব আপোনাৰ ছালখন পূর্বতকৈ বহু পৰিমাণে উজ্জ্বল, মসৃণ আৰু সতেজ হৈ পৰিছে। এই ফল-মূলবোৰৰ দ্বাৰা ঘৰতে কিছুমান মিশ্রণ তৈয়াৰ কৰিও ব্যৱহাৰ কৰিব পাৰি। এই সৌন্দৰ্যৰ কৌশলকেইটা ব্যৱহাৰ কৰক আৰু সৌন্দৰ্যবর্ধন তথা সু-স্বাস্থ্যৰ দিশত এখোজ আগুৱাই যাওক।\n(বি:দ্র:- ব্যক্তিগত অভিজ্ঞতা তথা বিজ্ঞান আৰু সৌন্দৰ্য বিষয়ক কিতাপ, ইন্টাৰনেট সেৱা আদিৰ সহায়ত যুগুতোৱা)\n← চিনাকি চিকিৎসক অচিনাকি চিকিৎসক ( অঞ্জল বৰা )\nহোমিওপেথিক চিকিৎসা শাস্ত্ৰৰ দৃষ্টিৰে – প্ৰতিজন অপৰাধীয়েই মানসিক ৰোগী(- যুগল চন্দ্ৰ বৰা) →\nভূপেনদা আৰু এটি সংকল্প (- স্যামন্ত কুমাৰ গোস্বামী)\nগ্ৰন্থ: পাণ্ডুলিপিৰ পৰা গ্ৰন্থবিপ্লৱলৈ –ববিতা শৰ্মা\nDecember 16, 2020 March 10, 2021 0


অধিনায়ক পদৰ পৰা অব্যাহতি! কোহলীৰ মেগা ঘোষণা -\nHomeক্ৰীড়াঅধিনায়ক পদৰ পৰা অব্যাহতি! কোহলীৰ মেগা ঘোষণা\nঅধিনায়ক পদৰ পৰা অব্যাহতি! বিশ্বকাপৰ পূৰ্বে কোহলীৰ মেগা ঘোষণা\nPrevious articleআল-কায়দাৰ শেন চকু আমেৰিকাত! কিদৰে সাজু বাইডেন?\nNext articleতেজপুৰত হাফ পেণ্ট বিৰোধী শিক্ষক: পৰ্দা মেৰিয়াই পৰীক্ষা দিয়ালে প্ৰাৰ্থীক


August 2013 - অসমীয়াৰ সুখ-দুখ\nxukhdukh.com August 31, 2013 1\nসুখৰ খবৰঃ ১. ঢেঁকীয়াখোৱা নামঘৰত সেৱা ল’লেগৈ সপত্নীক মুখ্যমন্ত্ৰী তৰুণ গগৈয়েঃ বৰ নামঘৰৰ উন্নয়নৰ বাবে ঘোষণা কৰিলে ৫০ লাখ টকাৰ অনুদান৷ ...\nBy xukhdukh.com on August 31, 2013 1 comment:\nxukhdukh.com August 31, 2013 0\n"খাদ্যৰ বাবে যুঁজ"\nBy xukhdukh.com on August 31, 2013 No comments:\n#মাধুৰীমা ঘৰফলীয়াৰ কলমতঃ দেহ, মন, পবিত্ৰতা ইত্যাদি... প্ৰতি অভিজ্ঞান, আপোনালৈ চিঠি লিখাৰ কথা মই ভবা নাছিলোঁ কিন্তু কংকনৰ মন্ত...\n(হাস্য ব্যংগৰে সত্যৰ সন্ধান) ১. বিশ্ব শৰ্মাই কৰিলে কইনাধাৰাত আত্ম-সমৰ্পণ৷ গভীৰ নিশা তেখেতে অশ্বমেধ ঘোঁৰাটো লৈ পাহাৰলৈ উঠি যায় আৰু তাত...\nxukhdukh.com August 30, 2013 0\nসুখৰ খবৰঃ ১. ভাৰতৰ প্ৰথমটো ডিফেন্স চেটেলাইট GSAT-7ৰ সফল উৎক্ষেপনৰ সুখবৰঃ ইউৰোপিয়ান স্পেচ এজেন্সিয়ে পাঁচটা ৰকেট ব্যৱহাৰ কৰি সম্পন্ন কৰি...\nBy xukhdukh.com on August 30, 2013 No comments:\nxukhdukh.com August 29, 2013 0\nসুখৰ খবৰঃ ১. দেশৰ বিভিন্ন প্ৰান্তত উলহ-মালহেৰে উদযাপিত হ’ল শ্ৰীকৃষ্ণৰ জন্মাষ্টমীঃ নৱী-মুম্বাইতো অসমীয়া ৰীতি নীতিৰে জন্মাষ্টমী পালন কৰিল...\nBy xukhdukh.com on August 29, 2013 No comments:\nxukhdukh.com August 28, 2013 0\nসুখৰ খবৰঃ ১. প্ৰাইভেট পাব্লিক পাৰ্টনাৰশ্বিপ মডেলত অসমত গঠন হ’ব অসামৰিক যোগান নিগমঃ শ্বিলঙৰ আই আই এমে যুগুতোৱা আঁচনিক বাস্তৱ ৰূপদান কৰাৰ ...\nBy xukhdukh.com on August 28, 2013 No comments:\n(হাস্য ব্যংগৰে সত্যৰ সন্ধান) ১. দেশৰ টকাৰ মূল্য তললৈ সৰি পৰাৰ বাবে বিদেশী শক্তিক জগৰীয়া কৰিলে চিধা-আৰাম্বৰম চাহাবে৷ তেখেতে কয় ইয়াৰ বা...\nxukhdukh.com August 27, 2013 0\n১. অসমৰ বৈদ্যুতিক খণ্ডলৈ সুখবৰঃ বিশ্বকৰ্মা পূজাৰ আগেয়ে কাৰ্যক্ষম হৈ উঠিব বৈঠালাংছৰ পৰা ৯কিল’মিটাৰ ভিতৰত নিৰ্মিত "মিনট্ৰেং জলবিদ্যুত ...\nBy xukhdukh.com on August 27, 2013 No comments:\n(হাস্য ব্যংগ গ্ৰন্থপঞ্জী) গ্ৰন্থমেলা আহিবলৈ দেৰি আছে, তথাপি আগতীয়াকৈ জনপ্ৰিয়তাৰ অভিলেখ গঢ়িব লগীয়া প্ৰকাশৰ পথত থকা দহখন আপুৰুগীয়...\nকেটেপাৰ সকলো কাৰ্টুনৰ বাবে ইয়াত বা ওপৰৰ ছবিত ক্লিক কৰক\nগ্ৰাম্য পৰ্যটন আৰু অসমৰ উজ্বল সম্ভাৱনীয়তা #হেমাঞ্জলী চুতীয়া সময়ৰ পৰিবৰ্তনৰ লগে লগে আৰু বিশেষকৈ চপা আৰু ইলেক্ট্ৰনিক মাধ্যমৰ যোগেদি ব...\nxukhdukh.com August 26, 2013 0\nসুখৰ খবৰঃ ১. আমেৰিকাৰ দক্ষিণ কেৰলিনা বিশ্ববিদ্যালয়ৰ গৱেষক সকলৰ ২৫বছৰীয়া গৱেষণাৰ ফচল ১১টা খণ্ডৰে সামৰা "হিন্দু ধৰ্মৰ বিশ্বকোষ&quo...\nBy xukhdukh.com on August 26, 2013 No comments:\nআজি উন্মোচন কৰা হৈছে ডঃ অঞ্জল বৰাৰ "জীৱন পথৰ বাধা আৰু অন্যান্য গল্প" নীতিশিক্ষামূলক অনুবাদ গল্প সংকলন (প্ৰথমখন অসমীয়া ন...\nকেটেপাৰ সকলো কাৰ্টুনৰ বাবে ইয়াতে ক্লিক কৰক\nxukhdukh.com August 25, 2013 0\n১. উচ্চতম ন্যায়ালয়ৰ ন্যায়াধীশ ৰঞ্জন গগৈয়ে খগেন মহন্ত, অৰ্চনা মহন্তক প্ৰদান কৰিলে ডঃ বি পি চাৰাফ বঁটাঃ দেশত প্ৰায় ৭৫ হাজাৰ বিভিন্ন পৰ্...\nBy xukhdukh.com on August 25, 2013 No comments:\nxukhdukh.com August 24, 2013 0\nসুখৰ খবৰঃ ১. বিগত আৰ্থিক বৰ্ষত অসমে অ’এনজিচি আৰু অইলৰ পৰা লাভ কৰিলে ২৩৬৮কোটি টকাৰ ৰাজহ, ৰয়েল্টি তথা অন্যান্য কৰ হিচাবেঃ তাৰ বিপৰীতে কে...\nBy xukhdukh.com on August 24, 2013 No comments:


বিজয়া দশমীৰ ৰাজপথৰ কাহিনী…\nপুনৰ পৰম্পৰা! সৱৰিমালাৰ পিছত এইবাৰ কৰ্ণাটকত মন্দিৰত মহিলাৰ…\n৬২ত ছানী দেউল\nওড়িশ্যাত তিতলি ঘূৰ্ণীবতাহৰ বিধ্বংসী ৰূপ, মৃত্যুৰ সংখ্যা…\nচিয়াঙত মহাপ্ৰলয়ৰ আগজাননী জাৰি প্ৰশাসনৰ\nসবৰিমালা মন্দিৰ দৰ্শনৰ বাবে যোৱা ৰেহানা ফাতিমাৰ বাসগৃহত…\nবৰ্ষাপাৰা ষ্টেডিয়ামত পুৱাই অনুশীলনত ব্যস্ত টীম ইণ্ডিয়া\nদুৰ্গা প্ৰতিমা বিসৰ্জন UPDATES\nগুৱাহাটীৰ ক’ত ক’ত পাৰ্কিং-ন’পাৰ্কিং\nবিজয়া দশমীৰ দিনা মহানগৰীত যান-বাহন চলাচলৰ বিশেষ নিৰ্দেশনা\nবিজয়া দশমীঃ মহানগৰীত দুৰ্গাৰ প্ৰতিমূৰ্তি বিসৰ্জনৰ বাবে সাজু…\nগোৱাৰ কালাংগুটে বিচ্চত নগালেণ্ডৰ যুৱকৰ সলিল সমাধি\nবোকাখাতত বন্যহস্তীৰ আক্ৰমণত এজনৰ মৃত্যু\nডিমৌ হত্যাকাণ্ডৰ মূল অভিযুক্ত জগু প্ৰজাক গ্ৰেপ্তাৰ আৰক্ষীৰ\nদৰঙত চোৰৰ লুটপাত\nশোণিতপুৰৰ ৰঙাপৰাত বন্যহস্তীৰ তাণ্ডৱ\nটীয়কত গুণ্ডাগিৰি চলাই সংগঠনৰ নেতা আটক\nগোসাইগাঁৱত মাৰণাস্ত্ৰসহ এজন কেএলঅৰ কেডাৰ আটক\nসবৰিমালা মন্দিৰত তলা মৰাৰ হুংকাৰ মুখ্য পুৰোহিতৰ!\nপ্ৰতিবাদকাৰীৰ বাধা, সাবৰিমালা মন্দিৰত প্ৰৱেশ সম্ভৱ হোৱা নাই…\nজম্মু-কাশ্মীৰত সেনা-সন্ত্ৰাসবাদীৰ সংঘৰ্ষ, নিহত ৩…\nহ্ৰাস পালে ইন্ধনৰ মূল্য\nবোকাখাতত বন্যহস্তীৰ আক্ৰমণত এজনৰ মৃত্যু • ৬২ত ছানী দেউল • পুনৰ পৰম্পৰা! সৱৰিমালাৰ পিছত এইবাৰ কৰ্ণাটকত মন্দিৰত মহিলাৰ প্ৰৱেশক লৈ বিতৰ্ক • বিজয়া দশমীৰ ৰাজপথৰ কাহিনী... • ওড়িশ্যাত তিতলি ঘূৰ্ণীবতাহৰ বিধ্বংসী ৰূপ, মৃত্যুৰ সংখ্যা ৫৭লৈ বৃদ্ধি • ডিমৌ হত্যাকাণ্ডৰ মূল অভিযুক্ত জগু প্ৰজাক গ্ৰেপ্তাৰ আৰক্ষীৰ • শোণিতপুৰৰ ৰঙাপৰাত বন্যহস্তীৰ তাণ্ডৱ • গোসাইগাঁৱত মাৰণাস্ত্ৰসহ এজন কেএলঅৰ কেডাৰ আটক • বঙাইগাঁৱৰ পাগলাস্থান বজাৰত ব্বিধংসী অগ্নিকাণ্ড • চিয়াঙত মহাপ্ৰলয়ৰ আগজাননী জাৰি প্ৰশাসনৰ\nওড়িশাত ভয়াৱহ দুৰ্ঘটনাত থিতাতে নিহত ১০ যাত্ৰী\nডিজিটেল ডেস্কঃ ওড়িশাত পুৱতি নিশা সংঘটিত হয় এক শোকাৱহ দুৰ্ঘটনা। এই দুৰ্ঘটনাত থিতাতে প্ৰাণ হেৰুৱাই ১০ জনকৈ তীৰ্থযাত্ৰীয়ে। ঘটনাটোত আন কেবাজনো সদস্য গুৰুতৰভাৱে আহত হয়। প্ৰাপ্ত বাতৰি মতে, ছত্তীশগড়ৰ পৰা কেবাজনীয়া তীৰ্থ যাত্ৰীৰ এটা দলে ওড়িশাৰ…\nঅভয়াপুৰীত জীৱন্ত দুৰ্গা, চাওঁক VIDEO\nডিজিটেল সংবাদ, অভয়াপুৰীঃ দুৰ্গাপূজাক লৈ ৰাজ্যজুৰি ব্যস্ততাপূৰ্ণ পৰিৱেশ৷ ব্যতিক্ৰম নহয় ৰজাদিনীয়া চহৰ অভয়াপুৰীও৷ অভয়াপুৰীত এইবাৰ দুৰ্গাপূজাৰ বিশেষ আকৰ্ষণ জীৱন্ত দুৰ্গা৷ প্ৰজাপিতা ব্ৰহ্মকুমাৰী ঈশ্বৰীয় বিশ্ববিদ্যালয়ৰ…\nমহাষ্টমীৰ মাহাত্ম্য কি? আজি দেৱীক বন্দনা কৰিলে পাব এই ফল…\nডিজিটেল ডেস্কঃ আজি মহাষ্টমী৷ শক্তি প্ৰদায়িনী, দুৰ্গতিনাশিনী দুৰ্গা দেৱীৰ মৰ্ত্যৰ আগমনৰ মূল তাৎপৰ্যৰে গঠিত মহাষ্টমীৰ মহাক্ষণ৷ ষষ্ঠীৰ সন্ধিয়াৰ অধ্বিাসেৰে নৱপত্ৰিকাত অৱস্থান কৰা দুৰ্গা দেৱীৰ মহাষ্টমী পূজা আৰম্ভ হয় পুৱা ৮.১৬বজাত৷ এই ক্ষণতেই…\n#MeToo: মোদী চৰকাৰৰ মন্ত্ৰী আকবৰৰ বিৰুদ্ধে একগোট দেশৰ ২০ মহিলা সাংবাদিক\nডিজিটেল ডেস্কঃ পদত্যাগ কৰিব বুলি কৈয়ো শেষ মুহূৰ্তত সিদ্ধান্ত সলনি কৰা কেন্দ্ৰীয় মন্ত্ৰী এম জে আকবৰ সন্মুখীন হৈছে অধিক সংকটৰ। #MeTooৰ শৰত বিদ্ধ হৈ সাংবাদিক প্ৰিয়া ৰমানিৰ বিৰুদ্ধে মানহানি গোচৰ তৰাৰ এদিন পিছতে মন্ত্ৰীগৰাকীৰ বিৰুদ্ধে একগোট হৈ…\nবৰপেটাৰ হাউলীৰ পূজা মণ্ডপত প্ৰতিমাৰ ক্ষতিসাধন অচিনাক্ত দুৰ্বৃত্তৰ\nডিজিটেল সংবাদ, হাউলীঃ পূজাৰ আনন্দ-উছাহৰ মাজতে বৰপেটাৰ হাউলীত সংঘটিত হয় অঘটন। সপ্তমীৰ পূজা সম্পন্ন হোৱাৰ পিছত যোৱা নিশা কোনো অজ্ঞাত দুৰ্বৃত্তই এখন পূজা মণ্ডপৰ দুৰ্গাৰ প্ৰতিমাৰ ক্ষতিসাধন কৰা ঘটনাক লৈ অঞ্চলটোত সৃষ্টি হৈছে তীব্ৰ প্ৰতিক্ৰিয়াৰ।…\nশালবাৰীত এবছুৱে ৫ তীৰ এজেণ্টক আটক কৰি গতালে আৰক্ষীক\nঅসমীয়া প্ৰতিদিন\t Oct 16, 2018\nডিজিটেল সংবাদ, শালবাৰীঃ ৰাজ্যৰ ভিন্ন প্ৰান্তৰ লগতে বাক্সা জিলাৰ শালবাৰী মহকুমাৰ চুকে-কোণে গঢ় লৈ উঠা তীৰ খেলৰ ৰমৰমীয়া বেহাই ভিন্ন স্তৰৰ সচেতন ৰাইজক হতভম্ব কৰি তুলিছে৷ তাৰ মাজতে আজি শালবাৰী জিলা নিখিল বড়ো ছাত্ৰ সন্থাৰ বহুকেইজন কৰ্মীয়ে…\nদুখৰ মাজতো দুখধন দাসৰ পৰিয়ালত বিৰিঙি উঠিল হাঁহি\nডিজিটেল সংবাদ, অভয়াপুৰীঃ দুখৰ মাজতে যেন অলপ হ’লেও পূজাৰ বতৰত হাঁহি বিৰিঙি উঠিল ডি-ভোটাৰৰ সন্দেহত ডিটেনশ্যন কেম্পত থকা বঙাইগাঁও জিলাৰ যোগীঘোপাৰ দুখধন দাসৰ পৰিয়ালৰ সদস্যসকলৰ মাজত৷ ৰাজ্যত দুৰ্গাপূজাৰ আনন্দ উৎসৱৰ মাজতে পিতৃ ডিটেনশ্যন কেম্পত…\n১ মিনিটিত ২৫ খবৰ\n১. আজি মহাসপ্তমী। ধৰাৰ বুকুত দুৰ্গতিনাশিনীৰ আগমনৰ দ্বিতীয় দিনা ৰাজ্যজুৰি বৈছে উলাহৰ ঢল। গুৱাহাটী মহানগৰীৰো প্ৰতিটো দুৰ্গা মণ্ডপতে দেখা গৈছে ভক্তৰ অগণন ভিৰ। ২. মঙলবাৰে ৰাজনৈতিক বিশ্লেষক প্ৰশান্ত কিশোৰক বিহাৰৰ জেডিইউৰ দলৰ উপাধ্যক্ষ…\nসুখবৰ! বৃদ্ধি পাব পিএফৰ সুদৰ হাৰ\nডিজিটেল ডেস্কঃ শাৰদীয় দুৰ্গোৎসৱৰ মাজতে কেন্দ্ৰ চৰকাৰৰ কৰ্মচাৰীসকললৈ সুখবৰ। ১ অক্টোবৰৰ পৰা কাৰ্যকৰী হোৱাকৈ বৃদ্ধি হ’ব ভৱিষ্যনিধিৰ সুদৰ হাৰ। মঙলবাৰে এই ঘোষণা কৰে কেন্দ্ৰীয় বিত্ত মন্ত্ৰণালয়ে। পূৰ্বৰ ৭.৬ শতাংশ সুদৰ হাৰ বৃদ্ধি কৰি ৮ শতাংশ কৰা…\nশ্বহীদ ভগত সিঙক স্মৰণ কৰাৰ বাবেই বহিস্কৃত হ’ল ছাত্ৰী\nডিজিটেল ডেস্কঃ কলেজত শ্বহীদ ভগত সিঙৰ জন্মদিন পালন কৰাৰ বাবেই বহিস্কাৰ কৰা হ’ল এগৰাকী ছাত্ৰীক। এই ঘটনা সংঘটিত হৈছে তামিলনাডুত। তামিলনাডুৰ মালাহিৰ এখন চৰকাৰী মহাবিদ্যালয়ৰ এগৰাকী স্নাতকত্তোৰ পাঠ্যক্ৰমৰ ছাত্ৰীক মহাদিল্যায়ৰ পৰা বহিস্কাৰ কৰা হয়।…\nআগৰ\tপিছৰ 1 of 601


কিদৰে সকলো Studentয়ে লাভ কৰিব পাৰিব MLA Scholarship Assam 2020 ? সকলো প্ৰকাৰৰ প্ৰশ্নৰ উত্তৰ । - Dimpu Baruah\nHome Unlabelled কিদৰে সকলো Studentয়ে লাভ কৰিব পাৰিব MLA Scholarship Assam 2020 ? সকলো প্ৰকাৰৰ প্ৰশ্নৰ উত্তৰ ।\nকিদৰে সকলো Studentয়ে লাভ কৰিব পাৰিব MLA Scholarship Assam 2020 ? সকলো প্ৰকাৰৰ প্ৰশ্নৰ উত্তৰ ।\nDATA ONE August 22, 2020\nMLA Scholarship Assam 2020 ৰ জৰিয়তে অসমৰ মেট্ৰিকৰ পৰা আৰম্ভ কৰি যিকোনো উচ্চ শিক্ষা লাভ কৰি থকা ছাত্ৰ-ছাত্ৰীয়ে ২০ হাজাৰ টকা পৰ্যন্ত MLA Scholarship Assam লাভ কৰিব পাৰিব । কত কিদৰে কেনেকৈ আবেদন কৰিব সকলোবোৰ আমাৰ এই লিখনিৰ জৰিয়তে জনাম ।\nMLA Scholarship আচনিৰ সবিশেষ\nMLA Area Development Fund ৰ অধীনত এজন বিধায়কে 50,00,000 টকা (Fifty Lacs Rupees) দুখীয়া মানুহক সহায় কৰিবৰ বাবে লাভ কৰে । তাৰে ভিতৰত নিজ নিজ বিধানসভা সমষ্টিৰ দুখীয়া ছাত্ৰ-ছাত্ৰীক মেট্ৰিকৰ পাছত উচ্চ শিক্ষা লাভ কৰিবৰ বাবে এই আচনিৰ দ্বাৰা অনুদান প্ৰদান কৰি সহায় কৰা হয় ।\nকোনে কোনে এই আচনিৰ আবেদন কৰিব পাৰিব\nযিকোনো দুখীয়া ছাত্ৰ ছাত্ৰী মেট্ৰিক পাছৰ পৰা আৰম্ভ কৰি হায়াৰ ছেকেণ্ডেৰী, গ্ৰেডুৱেট, পষ্ট গ্ৰডুৱেট সকলোৱে আবেদন কৰিব পাৰিব ।\nকিন্তু পৰিয়ালত যদি চাকৰি কৰা মানুহ আছে নাইবা বিধায়কৰ সম্পৰ্কীয় ছাত্ৰ-ছাত্ৰীয়ে এই অনুদান লাভ কৰিব নোৱাৰি ।\nMLA Scholarship আচনিত কিমান টকা পাব\nএজন ছাত্ৰ বা ছাত্ৰীয়ে সাধাৰণ শিক্ষাৰ বাবে ১০ হাজাৰ আৰু কাৰিকৰী শিক্ষাৰ বাবে ২০ হাজাৰ টকা পৰ্যন্ত লাভ কৰিব পাৰিব ।\nএটা পৰিয়ালৰ এজন ছাত্ৰ বা ছাত্ৰীয়েহে এই অনুদান লাভ কৰিব ।\nকিদৰে আচনিৰ বাবে আবেদন কৰিব ?\nAssam MLA Scholarship ৰ বাবে আবেদন কৰিবলৈ আমি তলত দিয়া আবেদন ফৰ্মখন পূৰ কৰি নিজ নিজ এলেকাৰ বিধায়ক অফিচত জমা দিব লাগিব । এই আচনিৰ বাবে বহুতো চৰ্ত থাকিব পাৰে সেয়হে নিজ নিজ এলেকাৰ বিধায়ক অফিচত এবাৰ খৱৰ লবলৈ আমি অনু্ৰোধ জনাম ।\nMLA Scholarship Assam ৰ বাবে কি কি লাগিব\nপাচপৰ্ট ফটো ।\nসক্ৰিয় মোবাই নং ।\nবেংক একাউন্ট ।\nআইডি প্ৰুফ ।\nকলেজৰ আইডি ।\nSUHRID Scholarship আবেদন ফৰ্ম - ডাউনলোড\nWritten by DATA ONE at August 22, 2020


হঠাৎ ষ্টেজৰ ওপৰতে হাউ হাউকৈ কান্দিবলৈ ধৰিলে আলিয়া ভাটে! চাওক VIDEO– News18 Assam\nহঠাৎ ষ্টেজৰ ওপৰতে হাউ হাউকৈ কান্দিবলৈ ধৰিলে আলিয়া ভাটে! চাওক VIDEO\nUpdated:December 2, 2019, 1:48 PM IST\nভগ্নী চাহিনক সাৱটি কান্দোনত ভাগি পৰিল বলিউডৰ জনপ্ৰিয় অভিনেত্ৰী আলিয়া ভাট।\nLast Updated: December 2, 2019, 1:48 PM IST\nনিজৰ ভগ্নী চাহিনক লৈ অত্যন্ত আৱেগিক অভিনেত্ৰী আলিয়া ভাট। যেতিয়াই চাহিনৰ বিষয়ে ক’বলগীয়া হয় তেতিয়াই বিভিন্ন আৱেগে জুমুৰি ধৰে আলিয়াক। শেহতীয়াকৈ এনেকৈ এক ঘটনাই সংঘটিত হ’ল। চাহিনক সাৱটি হাউ হাউকৈ কান্দিবলৈ ধৰিলে আলিয়াই। তাকো সকলোৰে সন্মুখত, মুকলি মঞ্চত।\nদৰাচলতে মুম্বাইত ভগ্নী চাহিনৰ গ্ৰন্থ উন্মোচনী প্ৰকাশ অনুস্থানত উপস্থিত আছিল আলিয়া ভাট আৰু তেতিয়াই এই ঘটনা সংঘটিত হ’ল।\nউল্লেখযোগ্য যে দীঘলীয়া সময় ধৰি মানসিক অৱসাদত আক্ৰান্ত আলিয়া ভাটৰ ভগ্নী চাহিন। আনকি মানসিক অৱসাদৰ কাৰণে আত্মহত্যা কৰাৰ অপচেষ্টাও কৰিছিল আলিয়াৰ ভগ্নীয়ে। সেই সংঘৰ্ষৰ কাৰণেই ভগ্নী চাহিনক লৈ অত্যন্ত সংবেদনশীল আলিয়া ভাট। গ্ৰন্থ উন্মোচনী সভাত সেইকাৰণে নিজৰ পাৰ ভাঙি যোৱা আৱেগ ধৰি ৰাখিব নোৱাৰিলে আলিয়াই।\nFirst published: December 2, 2019, 1:48 PM IST